છાપરા પાસે કાર સાથે તણાયેલા રાજકોટના ઉદ્યોગપતિનો મૃતદેહ મળ્યો: ડ્રાઇવરની શોધ\nરાજકોટ, તા. 14: અહીંના કાલાવડ રોડ પર છાપરા ગામ પાસે કાર સાથે તણાયેલા રાજકોટના ઉદ્યોગપતિ કિશનભાઈ/વિપુલભાઈ જમનાદાસભાઈ શ્રીમાંકર (શાહ)નો મૃતદેહ ચોવીસ કલાકના અંતે મળી આવ્યો હતો. તેમની સાથે તણાયેલા તેની કારના ચાલક શ્યામભાઈ સાધુની શોધખોળ ચાલી રહી છે.\nઅહીંના યુનિવર્સિટી રોડ પર નિલ સિટી બંગલોમાં રહેતા અને છાપરા પાસે પેલિકન ઇન્ડસ્ટ્રીઝ નામનું કારખાનું ધરાવતા કિશનભાઈ શ્રીમાંકર ગઈકાલે તેમના સાળા જીતુભાઈ, પારીજાત સોસાયટીના માટેલ ચોકમાં રહેતો ડ્રાઇવર સંજય ડાહ્યાભાઇ બોરીચા, બીજો ડ્રાઇવર રૈયા ગામનો શ્યામભાઈ ગોસ્વામી (સાધુ) સાથે કારખાને જવા આઇ20 કારમાં રવાના થયા હતા. મેટોડા પાસેથી મહિલા કર્મચારીને કારમાં બેસાડી હતી. કાર છાપરા ગામના વોકળા પાસે પહોંચી ત્યારે વોંકળા પરથી પાણીનું પૂર જતું હતું. આથી કાર ચાલક શ્યામભાઈએ કાર ઉભી રાખી દીધી હતી પણ કિશનભાઈએ તેને ડ્રાઇવિંગ સીટ પરથી ઉતારીને કારનું સ્ટિયરિંગ તેમણે સંભાળ્યું હતું. તેમના સાળા અને મહિલા કર્મચારી કારમાંથી ઉતરી ગયા હતા. ઉદ્યોગપતિ કિશનભાઈએ કાર પાણીમાં નાખી હતી. કાર પાણીમાં તણાઈ હતી. કારમાં રહેલ ડ્રાઇવર સંજય બોરીચા કારના દરવાજાને પાટા મારીને ખોલીને બહાર નીકળી ગયો હતો જ્યારે કિશનભાઇ અને શ્યામભાઈ કાર સાથે પાણીમાં તણાયા હતા. ફાયરબ્રિગેડ અને પોલીસે એ બન્નેની શોધ આદરી હતી પણ ભાળ મળી ન હતી. આજે સવારે એનડીઆરએફ અને ફાયરબ્રિગેડની ટીમે ફરીથી એ બન્નેની શોધખોળ શરૂ કરી હતી. વોંકળાથી 700 મીટર દૂરથી કાર મળી હતી. મોટા ખાડામાં પડેલી કારને ક્રેઇન અને જેસીબીની મદદથી બહાર કાઢવામાં આવી હતી. તેમાંથી ઉદ્યોગપતિ કિશનભાઈ/વિપુલભાઈ શ્રીમાંકરનો મૃતદેહ પાછળની સીટમાંથી મળી આવ્યો હતો જ્યારે તેની સાથેના ડ્રાઇવર શ્યામભાઈ ગોસ્વામીની ભાળ મળી ન હતી. તેની શોધખોળ ચાલી રહી છે. લોધિકાના પીએસઆઇ કે.કે.જાડેજા અને તેની ટીમે મૃતદેહને પોસ્ટમોર્ટમ માટે મોકલી આપ્યો હતો. ઉદ્યોગપતિ કિશનભાઈ દશા સોરઠિયા વણિક સમાજના આગેવાન હતા અને મોટું મિત્ર વર્તુળ ધરાવતા હતા.


Central Government announces rules for Digital and OTT Platform – News18 Gujarati\nસોશિયલ મીડિયા અને OTT પ્લેટફોર્મ માટે નિયમો જાહેર, ફરિયાદ મળવા પર વાંધાજનક સામગ્રી હટાવવી પડશે\nLast Updated : February 25, 2021, 15:22 IST\nનવી દિલ્હી: નેટફ્લિક્સ, અમેઝોન જેવા ઓટીટી પ્લેટફોર્મ, ફેસબુક-ટ્વીટર જેવા સોશિયલ મીડિયા પ્લેટફોર્મ માટે હવે ભારત સરકારે માર્ગદર્શિકા જાહેર કરી છે. કેન્દ્રીય મંત્રી રવિ શંકર પ્રસાદ અને પ્રકાશ જાવડેકરે પ્રેસ કૉન્ફરન્સ કરીને આ અંગેની જાણકારી આપી હતી. આ અંગે યોજાયેલી યેક પ્રેસ કૉન્ફરન્સમાં કેન્દ્રીય કાયદા મંત્રી રવિશંકાર પ્રસાદે (Ravi Shankar Prasad) કહ્યુ કે, સોશિયલ મીડિયા કંપનીઓ વેપાર માટે ભારતમાં આવે તેની સામે કોઈ વાંધો નથી, પરંતુ સોશિયલ મીડિયાના ખોટા ઉપયોગ થવા પર ફરિયાદ માટે ફોરમ હોવું જોઈએ. નવી ગાઇડલાઇન પ્રમાણે સોશિયલ મીડિયા પ્લેટફોર્મ પરથી ફરિયાદ મળવા પર વાંધાજનક સામગ્રી હટાવવી પડશે. સાથે જ ડિજિટલ મીડિયા અને ઇલેક્ટ્રોનિક મીડિયાએ પણ સેલ્ફ રેગ્યુલેશન કરવું પડશે.\nપ્રેસ કૉન્ફરન્સ દરમિયાન રવિ શંકર પ્રસાદે જણાવ્યુ હતુ કે, વેપાર માટે આવતા સોશિયલ મીડિયા પ્લેટફોર્મ્સનું અમે સ્વાગત કરીએ છીએ. સરકાર ટિપ્પણી માટે પણ તૈયાર છે. પરંતુ સોશિયલ મીડિયના ખોટા ઉપયોગ પર ફરિયાદ કરવા માટે ફોરમ મળવું જોઈએ. સોશિયલ મીડિયા ગાઇડલાઇન જાહેર કરવામાં આવી છે તે, ત્રણ મહિનામાં લાગૂ થઈ જશે.\nમંત્રીના કહેવા પ્રમાણે ભારતમાં વોટ્સએપના 53 કરોડ યૂઝર્સ, ફેસબુકના 40 કરોડથી વધારે અને ટ્વિટરના એક કરોડથી વધારે યૂઝર્સ છે. ભારતમાં આ તમામનો ખૂબ ઉપયોગ થાય છે. પરંતુ આના પર જે ચિંતાઓ વ્યક્ત કરવામાં આવી હતી તેના પર કામ કરવું જરૂરી છે.\nપ્રેસ કૉન્ફરન્સમાં રવિ શંકર પ્રસાદે કહ્યુ કે, સુપ્રીમ કોર્ટે ઓનલાઇન પ્લેટફોર્મ પર નાખવામાં આવતી સામગ્રી અંગે માર્ગદર્શિકા તૈયાર કરવાનો આદેશ કર્યો હતો. આદેશ પ્રમાણે ભારત સરકારે માર્ગદર્શિકા તૈયાર કરી છે. રવિ શંકર પ્રસાદે જણાવ્યું કે, સોશિયલ મીડિયા પ્લેટફોર્મ્સે યૂઝર્સનું વેરિફિકેશન કરવું જોઈએ. હાલ સરકાર આ મામલે કોઈ હસ્તક્ષેપ નહીં કરે. પ્લેટફોર્મે જાતે જ આ કામ કરવું જોઈએ.\nકેન્દ્રીય મંત્રીએ કહ્યુ કે, સોશિયલ મીડિયા પ્લેટફોર્મ્સે હવે ખાસ ઑફિસરની નિમણૂક કરવી પડશે. કોઈ પણ વાંધાજનક સામગ્રીને 24 કલાકમાં હટાવવી પડશે. પ્લેટફોર્મ્સે ભારતમાં પોતાના નૉડલ ઑફિસર, રેસિડેન્ટ ગ્રીવન્સ ઑફિસરની નિમણૂક કરવી પડશે. આ ઉપરાંત દર મહિને કેટલી ફરિયાદ પર પગલાં લેવામાં આવ્યા તેની જાણકારી સરકારને આપવી પડશે.\nકેન્દ્રીય મંત્રીએ કહ્યુ કે, અફવા ફેલાવનાર વ્યક્તિ કોણ છે તેની જાણકારી આપવી પડશે. માર્ગદર્શિકામાં ભારતની સંપ્રભુતા, સુરક્ષા અને વિદેશી સંબંધ સહિતના મુદ્દાઓને શામેલ કરાયા છે.\nડિજિટલ મીડિયા માટે ગાઇડલાઇન જાહેર કરતા કેન્દ્રીય મંત્રી પ્રકાશ જાવડેકરે જણાવ્યું કે, ઇલેક્ટ્રોનિક મીડિયાએ નિયમોનું પાલન કરવું પડે છે પરંતુ OTT અને ડિજિટલ મીડિયા પર કોઈ નિયમ નથી. અમે ઓટીટી પ્લેટફોર્મ માટે સેલ્ફ રેગ્યુલેશનની વાત કરી હતી પરંતુ તેવું થઈ શક્યું નથી.\nમંત્રીના કહેવા પ્રમાણે ડિજિટલ મીડિયા અને ઓટીટી પ્લેટફોર્મે પોતાના કામની જાણકારી આપવી પડશે. તેઓ પોતાનું કન્ટેન્ટ કેવી રીતે તૈયાર કરે છે તેની જાણકારી આપવી પડશે. તમામ સેલ્ફ રેગ્યુલેશન લાગૂ કરવું પડશે. આ માટે એક ટીમ તૈતાર કરવામાં આવશે, જેને સુપ્રીમ કોર્ટના નિવૃત જજ અથવા કોઈ અન્ય વ્યક્તિ લીડ કરશે. ઇલેક્ટ્રોનિક મીડિયાની જેમ ડિજિટલ મીડિયાએ પણ ભૂલ થવા પર માફી પ્રસારિત કરવી પડશે.


રસ્તો | ~ विचार जगत ~\nચાલતા ચાલતા રસ્તો પૂછે છે\nby Jagat Nirupam in Liked (Poetry), Poetry Tags: અંકિત ત્રિવેદી, મૃત્યુ, રસ્તો\nચાલતા ચાલતા રસ્તો પૂછે છે ,\nબોસ, આજે પગલા કેમ પડતા નથી બરાબર ?\nહવામાં લાગો છો !\nતમે જ મને કહેતાં હતા કે –\nએકસો એંશીની સ્પીડે દોડતા પૈડાઓ ,\nતારા બરડા ઉપર સોળ પાડી જાય\nએની તને કઈ વેદના થતી નથી ?\nઅને મેં જવાબ આપેલો –\nએ વેદના છૂટા છવાયેલા વ્રુક્ષ્ થઈને\nઉગે છે મારી આસપાસ ,\nતમે તો રોજ સાંજે વોક પર નીકળતા હતા\nઆજે આમ સવાર માં ?\nસાંજે ઊંઘ વહેલી આવી ગઈ કે\nસવારે ઊંઘ વહેલી ઊડી ગઈ છે ?\nબોલો બોસ, કંઈક તો બોલો\nઆજે પગલા કેમ પડતા નથી બરાબર ?\nરસ્તા ને હું કેમ કરી સમજાવું,\nકે વોક પર નીકળ્યો નથી અત્યારમાં હું,\nનીકળ્યો છું કો’ક બીજાઓનાં ખભાઓ ઉપર,\nમારા બને પગ હવામાં છે\nઅને હું તને ઓળંગી ગયો છું.\nસ્વર: અંકિત ત્રિવેદી


તમારા માટે આ સ્માર્ટફોન બેસ્ટ રહેશે - Gujaratmitra Daily Newspaper\nતમારા માટે આ સ્માર્ટફોન બેસ્ટ રહેશે\nBy Online Desk11 October 10, 2020\nમસાલા ટેક : આજે વાત કરીએ આ સ્માર્ટફોનની જે રિઅલમાં જોરદાર મોબાઈલ છે. વાત કરી રહ્યા છીએ Realme7સ્માર્ટફોનની જેને ગત મહિને ભારતમાં Realme7Pro સાથે લોન્ચ કરવામાં આવ્યો હતો. આજે આ સ્માર્ટફોનનાં સ્પેસિફિકેશન (Specification)ની પહેલા વાત કરીએ કારણ કે મને ખબર છે કે તમને મોબાઈલમાં કેમેરો (Camera), બેટરી બેકઅપ (Battery backup) અને સ્ટોરેજ તથા લુક (Storage and look) વિશેની માહિતી અને સૌથી મહત્વની વાત કિંમતની તો એ આજે આપણે પહેલા જાણીશુ. કેમેરાની વાત કરીએ તો આ સ્માર્ટફોનમાં ક્વોડ રિયર કેમેરો સેટઅપ (Rear camera setup) કરવામાં આવ્યો છે જેમાં મુખ્ય કેમેરો 64 મેગાપિક્સલનો સોની IMC682 સેન્સર છે જેમાં અપર્ચર f/1.8 છે તો બીજો લેન્સ 8 મેગાપિક્સલનો અલ્ટ્રા વાઈટ લેન્સ (Ultra white lens of megapixels), ત્રીજો લેન્સ2મેગાપિક્સલનો મોનોક્રોમ લેન્સ અને ચોથો લેન્સ2મેગાપિક્સલનો મેક્રો લેન્સ છે. સેલ્ફી માટે આ ફોનમાં 16 મેગાપિક્સલનો ફ્રંટ કેમેરો આપવામાં આવ્યો છે.\nતમને થતુ હશે કે કેમેરો દમદાર લાગી રહ્યો છે પરંતુ ફોનની કિંમત કેટલી છે તો આગળ ખબર પડી જ જશે પરંતુ તેના સ્પેસિફિકેશનની વાત કરીએ તો રિઅલમી 7માં એન્ડ્રોઈય 10 આધારિત રિઅલમી UI મળશે. સાથે ફોનમાં 6.5 ઇંચની ફુલ એચડી પ્લસ ડિસ્પ્લે (HD Plus display) આપવામાં આવી છે જેનો રીઝલ્યુશન 1080*2400 પિક્સલ છે. ડિસ્પ્લે પર ગોરિલા ગ્લાસ 3નું પ્રોટેક્શન આપવામાં આવ્યુ છે. ફોનમાં મીડિયાટેક હીલિયો G95 પ્રોસેસર છે જેમાં સાથે ગ્રાફિક માટે ARM Mali-G76 MC4 GPU મળશે.\nમોબાઈલ બે વેરિએન્ટમાં મળશે જેમાં6જીબી રેમ + 64 જીબી સ્ટોરેજ અને 8 જીબી રેમ + 128 જીબી સ્ટોરેજ આપવામાં આવશે અને બંને ફોનની કિંમત જૂદી જૂદી છે.6જીબી રેમ વાળા ફોનની કિંમત 14999 તો 8 જીબી રેમ વાળા ફોનની કિંમત 16999 છે જેમાં2હજારનો ડિફ્રેન્સ આવી રહ્યો છે. પરંતુ જો તમને સ્ટોરેજની વધુ જરૂર નથી તો તમે6જીબી રેમ વાળા ફોનને પસંદ કરી શકો છે અને સ્ટોરેજ જરૂરી છે અને તમે પિક્ચર્સ ક્લિક કરવાના શોખિન છો તો તમે 8 જીબી રેમ સાથે જઈ શકો છે. સામાન્ય રીતે તમને જણાવુ તો6જીબી રેમ કોઈ પણ સ્માર્ટ ફોન માટે ખુબ થઈ ગઈ એટલે જો તમને સ્ટોરેજની જરૂર નથી તો તમે આંખ મિચીને6+ 64 જીબી સ્ટોરેજ વાળા મોબાઈલને પસંદ કરી શકો છો. આ ફોનમાં બેટરી 5000mAhની છે જે 30wનાં ડર્ટ ફાસ્ટ ચાર્જિંગને સપોર્ટ કરે છે. તે સિવાય 4G VoLTE, વાઈફાઈ, બ્લૂટૂથ v5.0, જીપીએસ/એજીપીએસ અને યૂએસબી ટાઈપ સી પોર્ટ મળશે. ફોનમાં પાવર બટનમાં ફિંગરપ્રિંટ સેન્સર છે.


મહિલાઓને રાહત: હવે રોજે રોજ નહીં ખાવી પડશે ગર્ભનિરોધક ગોળીઓ, આવી રીતે અટકાવી શકાશે પ્રેગનન્સી – Samkaleen\nમહિલાઓને રાહત: હવે રોજે રોજ નહીં ખાવી પડશે ગર્ભનિરોધક ગોળીઓ, આવી રીતે અટકાવી શકાશે પ્રેગનન્સી\nકોન્ટ્રાસેપ્ટીવ પીલ એટલે દરેક સ્ત્રીને ગર્ભનિરોધક ગોળી લેવાનું યાદ રાખવું એ મહિલાઓ માટે એક મોટું કાર્ય લાગે છે. જો મહિલાઓ રોજિંદા કામમાં અટવાયા પછી ગોળી ખાવાનું ભૂલી જાય છે, તો મગજ આખો દિવસ તંગ રહે છે. પરંતુ વૈજ્ઞાનિકોએ મહિલાઓની આ સમસ્યાને ઘટાડવાનું કામ કર્યું છે.\nધ ગાર્ડિયનમાં પ્રકાશિત અહેવાલ મુજબ વૈજ્ઞાનિકોએ એવી ગર્ભનિરોધક ગોળી શોધી કાઢી છે જે મહિનામાં માત્ર એક વાર લેવી પડશે. આ અહેવાલમાં જણાવાયું છે કે આ જીલેટીન કેપ્સ્યુલનું અત્યાર સુધી ફક્ત ડુક્કર પર જ પરીક્ષણ કરવામાં આવ્યુ છે.\nપરીક્ષણોમાં જાણવા મળ્યું છે કે આ કેપ્સ્યુલમાંથી બહાર નીકળેલા પોલિમર સ્ટ્રક્ચર પેટમાં ઓછામાં ઓછા ત્રણ અઠવાડિયા સુધી રહે છે અને ગર્ભાવસ્થાને રોકવા માટે કૃત્રિમ હોર્મોન્સ રિલીઝ કરે છે.\nવૈજ્ઞાનિકોના જણાવ્યા મુજબ પ્લાનીંગ વિનાની સગર્ભાવસ્થાને રોકવા માટે આ ગોળી ખૂબ અસરકારક સાબિત થઈ શકે છે. ગર્ભનિરોધક માટે આવો પ્રથમ પ્રયોગ છે જેનો ઉપયોગનો ગર્ભ અટકાવવા માટે થશે.\nઆ પરીક્ષણ મેસેચ્યુસેટ્સ ઇન્સ્ટિટ્યૂટ ઓફ ટેકનોલોજીના પ્રોફેસર રોબર્ટ લેન્ગરે કર્યું હતું. લેન્ગર માને છે કે પહેલાથી અસ્તિત્વમાં રહેલા ગર્ભનિરોધકની અન્ય પદ્ધતિઓના વિકલ્પ તરીકે કાર્ય કરશે.\nવૈજ્ઞાનિકો પણ આવી ગોળીઓ જલ્દીથી લાવવાની આશા રાખી રહ્યા છે, જેનો ઉપયોગ ફક્ત ગળીને અલ્ઝાઇમર અને અનેક પ્રકારની માનસિક બિમારીઓને મટાડવા માટે કરી શકાય છે.\nસાયન્સ ટ્રાન્સલેશનલ મેડિસિન જર્નલમાં લેન્ગર અને તેમના સાથીઓએ આ ગર્ભનિરોધક કેપ્સ્યુલ અને પોલિમર સિસ્ટમ બનાવવા વિશેના વિચારો અને અનુભવો શેર કર્યા છે.\nતેમણે કહ્યું કે આ વસ્તુને સંપૂર્ણપણે ધ્યાનમાં રાખવામાં આવી છે કે કેપ્સ્યુલ્સ ખાવાથી કયા પ્રમાણમાં હોર્મોન્સ બહાર આવશે અને શરીરમાં તે કેવી રીતે કામ કરશે.\nયુકેની ફેકલ્ટી ઓફ સેક્સયુઅલ એન્ડ રિપ્રોડક્ટીવ હેલ્થકેરના વાઇસ પ્રેસિડેન્ટ ડોક્ટર ડાયના મન્સૂરે આ અભ્યાસ અંગે પોતાની વિશેષ ટિપ્પણી આપી છે.\nડાયના મન્સૂર કહે છે કે માસિક ઓરલ ગર્ભનિરોધક પીલનો વિચાર ખૂબ સારો છે અને તે ગર્ભનિરોધકના અન્ય વિકલ્પો સુધી પણ પહોંચશે. માસિક મૌખિક ગર્ભનિરોધક ગોળી દરરોજ લેવામાં આવતી ગોળી કરતા વધુ અનુકૂળ છે.\nસામાન્ય ગર્ભનિરોધક ગોળીની સૌથી મોટી સમસ્યા એ છે કે તેને ખાવા માટે સતત યાદ રાખવાનું અનિવાર્ય બની જાય છે. રિપોર્ટમાં દાવો કરવામાં આવ્યો છે કે દરરોજ 100માંથી અંદાજે 40થી 45 ટકા મહિલાઓ ગર્ભનિરોધક ગોળી લે છે. સ્ટડી મુજબ દર વર્ષે ગર્ભનિરોધક ગોળી લેતી મહિલાઓ પૈકી કેટલીક મહિલાઓ દર વર્ષે એટલા માટે પ્રેગનન્ટ બની જાય છે કે તે ગોળી ખાવાનું ભૂલી ગઈ હોય છે.\nAuthor samkaleen_adminPosted on December 10, 2019 December 10, 2019 Categories International, Others\nPrevious Previous post: નાગરિકતા બીલ: JDS ઓફીસમાં તોડફોડ, નીતિશને બતાવ્યા દગાબાજ\nNext Next post: શું નવા વર્ષમાં 2000ની નોટ બંધ થઈ જશે? અનુરાગ ઠાકુરે સંસદમાં આપ્યું મોટું નિવેદન, જાણો શું થશે?


આતીફે પાકિસ્તાના સ્વાતંત્રતા દિવસ પર ભારતીય ગીત ગાતાં થયો વિવાદ\nAugust 10, 2018 | 11:38 pm IST\nપાકિસ્તાનના જાણીતા ગાયક આતીફ અસલમે ન્યુયોર્કમાં પાકિસ્તાનના સ્વાતંત્ર્ય દિવસને સંબંધિત એક કાર્યક્રમમાં બોલીવૂડની ફિલ્મનું એક જાણીતું ગીત ગાતાં પાકિસ્તાનમાં લોકો એનાથી નારાજ થયા છે અને સોશિયલ મિડિયા પર એની પર ટીકાનો વરસાદ વરસ્યો છે.\nઆતીફે્ બોલીવૂડની ઘણી ફિલ્મોના ગીતો માટે પોતાનો સ્વર આપ્યો છે. એણે ન્યુ યોર્કના સમારંભમાં 2009માં આવેલી હિન્દી ફિલ્મ ‘અજબ પ્રેમ કી ગજબ કહાની’નું ‘તેરા હોને લગા હૂં’ ગીત ગાયું હતું. એના આ પરફોર્મન્સથી પાકિસ્તાનમાં એના ઘણા ચાહકો નારાજ થયા છે અને એની દેશભક્તિ વિશે સવાલ ઉઠાવ્યો છે અને એને આકરાં વેણ સંભળાવ્યા છે.\nજેના પર ટ્વિટર પર લોકોએ રોષ વ્યક્ત કર્યો, એક જણે લખ્યું છે, ‘આતીફ અસલમ માટે ઝીરો માન રહ્યું છે.’ એક અન્ય યુઝરે લખ્યું છે, ‘આતીફ અસલમનો બહિષ્કાર કરો.\n35 વર્ષીય ગાયક અસલમે એની ટીકાના પ્રત્યાઘાત પોતાના ઈન્સ્ટાગ્રામ એકાઉન્ટ પર લાંબી પોસ્ટ દ્વારા આપ્યા છે. એણે લખ્યું છે કે, નયા પાકિસ્તાનમાં ઘણું બધું બદલાઈ જશે એવી મને આશા છે. મારા ટીકાકારો પ્રત્યે પણ મને આદર છે.\nપાકિસ્તાની ધ્વજ મારી પહેચાન છે અને મને એના પ્રત્યે કેટલું માન છે એ મારા પ્રશંસકો પણ જાણે છે. મારી સામેના નકલી પ્રચારનો કેવી રીતે સામનો કરવો એ મારા પ્રશંસકો બરાબર જાણે છે એ વાતે હું ખુશ છું.’ આતીફ અસલમે ગાયેલું ‘તેરા હોને લગા’ ગીત. એની સાથે સ્વર મિલાવ્યો છે આલિશા ચિનોયે.


કેવો દેખાય છે ભારતી સિંહ અને હર્ષ લિમ્બાચિયાનો રાજકુમાર, આદિત્ય નારાયણે કહ્યુ- હજી સુધી તો તેની આઇબ્રો...\nPosted on 12:24 pm April 27, 2022 Author Shah JinaComments Off on કેવો દેખાય છે ભારતી સિંહ અને હર્ષ લિમ્બાચિયાનો રાજકુમાર, આદિત્ય નારાયણે કહ્યુ- હજી સુધી તો તેની આઇબ્રો…\nકેવો દેખાય છે ભરતીનો લાડલો ‘ગોલા’? ફેમસ સિંગર આદિત્ય નારાયણે આખા ગામ વચ્ચે ખોલી નાંખ્યું સૌથી મોટું રહસ્ય\nકોમેડી ક્વીન ભારતી સિંહે જયારથી તેના પુત્રને જન્મ આપ્યો છે ત્યારથી તે તેનો પતિ હર્ષ અને તેનું બાળક ઘણુ જ ચર્ચામાં છે. ભારતીના પ્રિય પ્રિન્સ ગોલાની એક ઝલક મેળવવા માટે ચાહકો આતુર છે. ચાહકો જાણવા માગે છે કે ભારતી અને હર્ષનુ બાળક કેવુ દેખાય છે? ભારતીએ હજુ સુધી તેના પુત્રનો ચહેરો બતાવ્યો નથી. પરંતુ ભારતી અને હર્ષના મિત્ર તેમજ અભિનેતા, સિંગર અને હોસ્ટ આદિત્ય નારાયણ એ જણાવ્યું છે કે ભારતી અને હર્ષનો નાનકડો રાજકુમાર કેવો દેખાય છે. આદિત્ય નારાયણ ભારતી અને હર્ષનો નજીકનો મિત્ર છે.\nઆદિત્ય એવા નસીબદાર લોકોમાંથી એક છે જેણે ભારતીના લિટલ પ્રિન્સને જોયો છે. આદિત્યએ કહ્યું કે ભારતી અને હર્ષનો પુત્ર ગોલા કેવો દેખાય છે. ઇટાઇમ્સ સાથેની વાતચીતમાં આદિત્યએ કહ્યું કે તે ભારતીને પોતાની બહેન અને હર્ષને પોતાનો ભાઈ માને છે. તેણે એમ પણ કહ્યું કે તેમના બાળકોની જન્મતારીખમાં માત્ર 40 દિવસનું અંતર છે. આદિત્યની પુત્રીનો જન્મ 24 ફેબ્રુઆરીએ થયો હતો, જ્યારે ભારતી અને હર્ષના પુત્રનો જન્મ3એપ્રિલે થયો હતો.\nઆદિત્યએ કહ્યું કે જ્યારે પણ તેઓ એકબીજાને મળે છે ત્યારે તેમના બાળકો વિશે વાત કરે છે.આદિત્યએ જણાવ્યું કે જ્યારે પણ તે ભારતી અને હર્ષને મળે છે ત્યારે તે ગોલાના વીડિયો જુએ છે. આદિત્યને ગોલા એકદમ ક્યૂટ લાગે છે. ભારતીના પુત્ર ગોલા વિશે વાત કરતાં, તેણે કહ્યું- તેને હજી સુધી તેની આઇબ્રો મળી નથી… તે ખૂબ જ સુંદર અને આરાધ્ય છે.\nઆદિત્યની આ વાત સાંભળ્યા પછી, ચાહકો ભારતી અને હર્ષના પુત્રને જોવા માટે રાહ જોઈ શકતા નથી. તેઓ ગોલાને જોવા માટે તલપાપડ થઇ રહ્યા છે. તમને જણાવી દઈએ કે ભારતી અને હર્ષ તેમના પુત્રને પ્રેમથી ગોલા કહીને બોલાવે છે, કારણ કે તે ગોલુ-મોલુ અને એકદમ ક્યૂટ છે. હવે દરેક રાહ જોઇ રહ્યા છે કે ક્યારે ભારતી પોતાના પુત્રનો ચહેરો જાહેર કરીને ચાહકોની આ ઈચ્છા પૂરી કરે છે.\nજો કે, ભારતીએ કહ્યુ હતુ કે, તેની માતા અને તેની સાસુએ બાળકના જન્મના 40 દિવસ સુધી તસવીરો મૂકવાની ના કહી છે. આ કારણ છે કે હજી સુધી ભારતી અને હર્ષે તેમના લાડલા રાજકુમારનો ચહેરો બતાવ્યો નથી.\nRCBના પૂર્વ કપ્તાને IPLને લઈને કરી મોટી ભવિષ્યવાણી, કહ્યું “આ4ટીમો પ્લેઓફમાં પ્રવેશ કરશે !” જાણો એ કઈ4ટીમો હશે?


છૂટાછેડા લીધાં બાદ લોકોએ કર્યા કેવા ગંદા સવાલ, આ એક્ટ્રેસે છતાં કર્યા અનેક રહસ્યો - GSTV\nHome » News » છૂટાછેડા લીધાં બાદ લોકોએ કર્યા કેવા ગંદા સવાલ, આ એક્ટ્રેસે છતાં કર્યા અનેક રહસ્યો\nબોલીવુડમાં કલ્કિ કોચલીન પોતાની એક્ટિંગના દમ પર જાણીતી છે. તે જે ફિલ્મમાં કામ કરે છે તેમાં પોતાની છાપ છોડી દે છે. તેણે શેતાન, દેવ ડી, યે જવાની હૈ દિવાની, ઝિંદગી ના મિલેગી દોબારા જેવી ઉમદા ફિલ્મોમાં કામ કર્યુ છે. આ તમામ ફિલ્મોમાં કલ્કિએ હટકે અને જબરદસ્ત રોલ નિભાવ્યા છે.\nરૂપેરી પડદે કલ્કિ દબંગ મહિલાના કિરદારમાં નજરે પડી છે તેવી જ રીતે અલ જીંદગીમાં પણ તે ડેરિંબાજ જ છે. તેણે પોતાના જીવનમાં અનેક મુશ્કેલીઓનો સામનો એકલાહાથે કર્યો છે.\nતાજેતરમાં જ કલ્કિએ પોતાના કરિયર અને જીવન સાથે સંબંદિત એક મોટો ખુલાસો કર્યો છે. કલ્કિએ પોતાના સંઘર્ષના દિવસોને યાદ કરતાં જણાવ્યું કે જ્યારે હું ઓડિશન્સ માટે જતી ત્યારે તેણે એક્સ્ટ્રા કપડા સાથે રાખવા પડતાં.\nઆ દરમિયાને તેણે અનેક રિજેક્શનનો સામનો કરવો પડ્યો. પરંતુ તેણે હાર ન માનતા સંઘર્ષ કર્યો અને સખત મહેનત બાદ તેને ‘દેવ ડી’ ફિલ્મ મળી પરંતુ તે બાદ તેને2વર્ષ સુધી કંઇ કામ ન મળ્યુ. તે બાદ પણ હાર ન માનતા કલ્કિ સંઘર્ષ કરતી રહી અને વર્ષ 2011માં એવો સમય આવ્યો કે તેની એકસાથે ચાર ફિલ્મો રીલીઝ થઇ.\nકલ્કિએ જણાવ્યુ કે, તેના અને અનુરાગના છૂટાછેડા થયા તે બાદ તેણે અનેક અફવાઓનો સામનો કરવો પડ્યો. જ્યારે પણ તે કોઇ પુરુષમિત્ર સાથે બહાર જતી ત્યારે મીડિયા તેવુ દર્શાવતી કે તેની સાથે કલ્કિનુ અફેર છે.\nપાડોશીઓ પણ તેની પર્સનલ લાઇફ વિશે સવાલો કરતાં. અનેક લોકો સાથે તેનું નામ જોડવામાં આવ્યુ પરંતુ તેણે આ બધી જ વાતોને નજરઅંદાજ કરી. જણાવી દઇએ કે કલ્કિ ટ્રાવેલ શૉ ‘કલ્કિઝ ગ્રેટ એસ્કેપ’ અને ‘મેડ ઇન હેવન’ વેબ સીરીઝમાં કામ કરી ચુકી છે.\nAnurag KashyapKalki KoechlinKalki Koechlin about her married life


નવગ્રહ કવચ મંત્ર ખૂબ ચમત્કારિક છે, ગ્રહો આ વાંચીને શાંત રહે છે, તમને અસંખ્ય લાભ મળે છે. |\nનવગ્રહ કવચ મંત્ર ખૂબ ચમત્કારિક છે, ગ્રહો આ વાંચીને શાંત રહે છે, તમને અસંખ્ય લાભ મળે છે.\nનવગ્રહોનાં નામ જ્યોતિષ શાસ્ત્રમાં કુલ નવ ગ્રહોનો ઉલ્લેખ છે. જેને નવગ્રહ કહેવામાં આવે છે. આ નવ ગ્રહોના નામ નીચે મુજબ છે. શુક્ર,બુધ,ચંદ્ર,ગુરુ,સન,મંગળ,કેતુ,રાહુ,શનિ..\nઆ ગ્રહો આપણી કુંડળીના એક મકાનમાં બેસે છે. તે આપણા જીવનને અસર કરે છે. ઘણા ગ્રહોની કુંડળીમાં આ ગ્રહોની સ્થિતિ ખરાબ છે. જેના કારણે તેના જીવનમાં ઘણા ઉતાર ચ .ાવ આવે છે. જો તમારી કુંડળીમાં આ ગ્રહોની સ્થિતિ યોગ્ય નથી, તો ગ્રહો મુજબ નીચે આપેલા ઉપાય કરો.\nબુધ ગ્રહ – જો બુધ યોગ્ય ઘરમાં ન હોય તો, વતની સ્વાસ્થ્યને અસર થાય છે અને તે હંમેશાં બીમાર રહે છે. બુધ ગ્રહ સાથે અનુકૂળ થવા માટે, આ ગ્રહની વાર્તા વાંચો અને લીલી વસ્તુઓનું દાન કરો. કારણ કે લીલો રંગ આ ગ્રહ સાથે સંકળાયેલ છે. બુધવારે ઉપવાસ પણ રાખો.\nબુધિ જીવ સદા પાતુ હૃદયમ્ ભૃગુનંદન:।\nય: કરે ધારયેન્નિત્યં તસ્ય જાયતે।\nએથન રક્ષાં પઠેસ્તુસ્તુ પત્ય કે પાઠેત્।


cyclone fani – Samkaleen\nમહાવિનાશક વાવાઝોડું ફેની ત્રાટક્યું, 6નાં મોત, પુરી અને ગોપાલપુરમાં પ્રચંડ પુર,ભારે તારાજી\n1999 બાદનું સૌથી વિનાશક વાવાઝોડું ઓડીશામાં ત્રાટક્તાં ભારે તારાજી અને ખાનાખરાબી સર્જાઈ હોવાના અહેવાલ મળી રહ્યા છે. અત્યાર સુધી 6નાં મોતની પૃષ્ટિ થઈ છે. ભૂવેસરી અને આર્ય નદીના તટે ભારે તબાહી સર્જાઈ છે. જ્યારે પુરી અને ગોપાલપુરમાં પ્રચંડ પુર આવ્યા છે. લાખો લોકોને સ્થળાંતર કરી દેવામાં આવ્યા છે. ગરમીના દિવસોમાં વાવાઝોડાના કારણે ભારે વરસાદ થયો છે. મૃત્યુઆંક વધવાની શક્યતા હોવાનું મનોરમા ટીવીએ જણાવ્યું છે.\nઆજે સવારે પુરીના કિનારે ફેની વાવાઝોડું વિકરાળ રૂપ ધારણ કરીને ત્રાટક્યું હતું. 200 કિ.મી.ની ઝડપે પવનનો ફુંકાયો હતો, અને ભારે વરસાદ ખેંચી લાવ્યો હતો. પશ્ચિમ બંગાળ અને આંધ્રમાં પણ ભારે વરસાદ પડી રહ્યો છે. ઓડીશા પરથી પસાર થઈ રહ્યા બાદ વાવાઝોડુ પ.બંગાળ તરફ આગળ વધશે.\nફેની વાવાઝોડાને કારણે ભુવનેશ્વરનું એરપોર્ટ સદંતર બંધ કરી દેવાયું છે અને શાળા-કોલેજોમાં પણ રજા જાહેર કરી દેવામાં આવી છે. ઓડીશા આવતી 200 જેટલી ટ્રેન કેન્સલ કરી દેવામાં આવી છે. વાવાઝોડાને કારણે દરીયામાં નવ મીટર ઉંચા મોજા ઉછળે તેવી સંભાવના છે. ભારે પવન અને વરસાદને કારણે ઠેર ઠેર વૃક્ષો ધરાશયી થયા છે અને કાચા મકાનો પણ જમીનદોસ્ત થઈ ગયા છે. વિજળી અને સંચારના થાંભલાઓ પણ બેન્ડ વળી જતા સંચાર અને વિજળી સેવા ઠપ્પ થઈ જવા પામી છે. કોઈપણ પરિસ્થિતિના સામના માટે ભારતીય સેનાની ત્રણેય પાંખ અને નેશનલ ડીઝાસ્ટરની 81 ટુકડીઓ સજ્જ છે.\nફેની વાવાઝોડુ પાંચ થી છ કલાક તાંડવ મચાવે તેવી દહેશત છે અને પછી તે ધીમે ધીમે નબળું પડી શકે છે. ફેની વાવાઝોડાને કારણે માર્ગોને ભારે નુકશાન થવાની શકયતા છે. આજે તમામ શૈક્ષણિક સંસ્થાઓ ઉપરાંત વેપારીઓ સંસ્થાઓ, દુકાનો, બજારો વગેરે પણ બંધ છે. કોલકતાનું એરપોર્ટ પણ બંધ કરી દેવાતા ભારે અફરાતફરી મચી જવા પામી છે.\nદસ હજાર ગામડાઓ અને 52 શહેરો આ ભયાનક વાવાઝોડાની અસર હેઠળ આવી શકે છે. 1999માં આવેલા સુપર સાયકલોન બાદ પહેલુ વિકરાળ વાવાઝોડુ આ કહી શકાય તેમ છે. વિનાશક વાવાઝોડાના કારણે સમગ્ર દરિયા પટ્ટીમાં ભયનો માહોલ જોવા મળી રહ્યો અને લોકોને રાહત છાવણીમાં સ્થળાંતર કરવામાં આવ્યા છે.\nAuthor samkaleen_adminPosted on May 3, 2019 May 3, 2019 Categories NationalTags cyclone fani


શુગર મિલ મેનેજમેન્ટને એક સપ્તાહમાં નાણાં ચૂકવી દેવા ફરમાન - ChiniMandi\nHome All News શુગર મિલ મેનેજમેન્ટને એક સપ્તાહમાં નાણાં ચૂકવી દેવા ફરમાન\nશુગર મિલ મેનેજમેન્ટને એક સપ્તાહમાં નાણાં ચૂકવી દેવા ફરમાન\nહવે જયારે મિલો પોતાનું ક્રશિંગ બંધ રહી છે ત્યારે મદદનીશ શેરડી કમિશનર શૈલેન્દ્રસિંહે સુગર મિલ મેનેજમેન્ટને એક અઠવાડિયામાં શેરડીની ચુકવણી મુક્ત કરવા નિર્દેશ આપ્યો છે. જો તેઓને પૈસા નહીં ચૂકવાય તો તેમની સામે કાર્યવાહી કરવામાં આવશે તેવી ચેતવણી પણ આપવામાં આવી છે.\nમદદનીશ શેરડી કમિશનર શૈલેન્દ્રસિંઘ જ્વાલાપુર સ્થિત તેમની ઓફિસમાં શેરડીની ચુકવણીની સમીક્ષા બેઠક લઈ રહ્યા હતા. આ દરમિયાન, તેમણે ઇકબાલપુર, લિબરબેદી અને લૂક્સર સુગર મિલોમાંથી શેરડીની ચુકવણી ધીમી ગતિ પર નારાજગી વ્યક્ત કરી.\nમદદનીશ શેરડી કમિશનર શૈલેન્દ્રસિંઘે જણાવ્યું હતું કે, વારંવાર કોલ કરવા છતાં પણ તેમના તરફથી શેરડીની ચુકવણી કરવામાં આવી રહી નથી, જેના કારણે ખેડુતોને મુશ્કેલીનો સામનો કરવો પડી રહ્યો છે. તેમણે જણાવ્યું હતું કે સુગર મિલોએ એક અઠવાડિયામાં ખેડુતોને શેરડીની ચુકવણી કરવી જોઇએ, જેથી તેઓ પણ ખેડુતોની આર્થિક સમસ્યાઓ દૂર થયા બાદ ખેતી કામ યોગ્ય રીતે કરી શકે. આ બેઠકમાં લક્સર સુગર મીલના પવન ઢીંગરા, ઇકબાલપુર સુગર મિલના પ્રતિનિધિ તરીકે લિમ્બરહેડી મિલના અનિલ કુમાર, ઓમપાલ હાજર રહ્યા હતા.


વડોદરાઃ ભારે વરસાદને પગલે જર્જરીત હાલતના ત્રણ મકાન ધરાશાયી થયાં |3house collapsed due to heavy rain in vadodara, zero casualty - Gujarati Oneindia\n15 min ago ઝી એન્ટરટેઇનમેન્ટનું સોની પિક્ચર્સ નેટવર્ક્સ સાથે મર્જર, જાણો ડીલની રૂપરેખા\n29 min ago કૃષિ કાયદાને એક વર્ષ પૂર્ણ, યુવા કોંગ્રેસ પ્રવક્તા તેજસ વાછાણીએ કેન્દ્ર પર સાધ્યુ નિશાન\n47 min ago IPL 2021: કોરોનાની ચપેટમાં આવ્યા ટી નટરાજન, હૈદરાબાદના6મેમ્બર થયા આઇસોલેટ, મેચ થઇ શકે છે રદ્દ\n57 min ago તુર્કીના રાષ્ટ્રપતિએ ભારતની વિરૂદ્ધ ઝેર ઓક્યુ, કાશ્મીર મુદ્દે પાકિસ્તાનને આપ્યો સાથ\n| Published: Monday, August 10, 2020, 16:01 [IST]\nવડોદરાઃ ગત રાત્રેથી વડોદરામાં ભારે વરસાદ ખાબક્યો હતો. જેને પગલે જૂના વડોદરામાં જર્જરીત હાલતવાળા ત્રણ મકાનો ધરાશાયી થયાં છે. ઘટના બાદ સ્થાનિકો દોડી આવ્યા હતા. બે મકાનમાંથી5લોકોને બચાવી લેવામાં આવ્યા છે જેમાંથી એક ઈજાગ્રસ્ત થયા છે.\nસોમવારે સવારે6વાગ્યા સુધીમાં 24 કલાકમાં વડોદરા તાલુકા અને વડોદરાના બાહરી વિસ્તારોમાં 55mm વરસાદ ખાબક્યો હતો. જ્યુબિલી બાગ પાસે ત્રણ ભાડૂત ઊંઘી રહ્યા હતા ત્યારે મકાન જમીન દોસ્ત થઈ ગયું હતું. ઘરમાં રહેતા લોકોને સ્થાનિકોએ બચાવી લીધા હતા અને બાદમાં ફાયર વિભાગને ફોન કરી ઘટનાની જાણકારી આપી. ફાયર વિભાગના સૂત્રોએ કહ્યું કે2વ્યક્તિને તરત જ ત્યાંથી ખસેડી લેવામાં આવ્યા હતા જ્યારે એક વ્યક્તિ કાટમાળ નીચે દબાઈ જતાં તેને ગંભીર ઈજા પહોંચી છે. ઘવાયેલ શખ્સને ઈલાજ માટે એસએસજી હોસ્પિટલે ખસેડવામાં આવ્યો છે.\nઅન્ય એક ઘટના કાલુપુરા વિસ્તારમાં નોંધાઈ હતી જ્યાં છત નીચે પડી ગઈ હતી. સદનસીબે ઘટનાને પગલે કોઈ ઈજા નથી થઈ. ઘરમાં રહેતા2લોકોને તરત જ બચાવી લેવામાં આવ્યા હતા. મકાન પડવાની ત્રીજી ઘટના વાડીમાં આેલ કુબેરચંદની પોળમાં બની જ્યાં અમુક વર્ષ જૂનું મકાન તૂટી પડ્યું. સ્થાનિકોએ જણાવ્યું કે આ ઘરમાં છેલ્લા4વર્ષથી કોઈ નહોતું રહેતું.\nvadodara vadodara news in gujarati gujarat samachar gujarat news વડોદરા ગુજરાત સમાચાર ગુજરાતી સમાચાર\n3 house collapsed due to heavy rain in vadodara, zero casualty\nStory first published: Monday, August 10, 2020, 16:01 [IST]


એવી બને છે ઘટના કે ખિન્ન થઇ જવાતું, પીંછાની સાથે આખું પંખી ખરી પડે છે. | » નટખટ સોહમ રાવલનો બ્લોગ «\n> ડો.શરદ ઠાકરની નવલિકાઓ\t> એવી બને છે ઘટના કે ખિન્ન થઇ જવાતું, પીંછાની સાથે આખું પંખી ખરી પડે છે.\tએવી બને છે ઘટના કે ખિન્ન થઇ જવાતું, પીંછાની સાથે આખું પંખી ખરી પડે છે.\nરૂપસિંહ ઠાકોરે મોંઢાની અંદર પાન જમાવ્યું હતું અને હોઠની ઉપર મૂછો જમાવી હતી. ચહેરા ઉપર એક અજબ પ્રકારનો આત્મવિશ્વાસ રમી રહ્યો હતો અને આંખોમાં બેફિકરાઇ.\n‘સાહેબ, આ મારી બૈરી છે. દોઢ-બે મહિનાથી થઇ નથી. જરા તપાસી લો ને! સારા સમાચાર તો નથી ને!’ રૂપસિંહે એવી અદામાં આજથી દસ વર્ષે પહેલાં આ વાકયો મને કહેલાં જે અદામાં કોઇ ગ્રાહક ગેરેજવાળાને એનું સ્કૂટર સોંપતી વખતે કહેતો હોય છે.\nમેં ‘ચેક અપ’ કરીને કહ્યું, ‘યસ, શી ઇઝ પ્રેગ્નન્ટ.’ જવાબમાં રૂપસિંહ બહાર ગયા. બાજુમાં આવેલી મીઠાઇની દુકાનમાંથી પેંડા લઇ આવ્યા, ‘લો, સાહેબ, મોંઢું મીઠું કરો!’\nમેં પેંડાનો ટુકડો મોંમાં મૂકીને પાયાનો પ્રશ્ન પૂછી નાખ્યો, ‘રૂપસિંહ, એક વાતનો જવાબ આપશો? પેંડા જ શા માટે લઇ આવ્યા? જલેબી શા માટે નહીં?’\nરૂપસિંહના ઉત્તરમાં મગરૂરી પણ હતી અને બેફિકરાઇ પણ, ‘જલેબી તો દીકરીવાળા ખવડાવે, સાહેબ! આ રૂપસિંહના વંશમાં તો દીકરો જ જન્મવાનો છે.’\n‘આટલો બધો વિશ્વાસ?’ મેં પૂછ્યું. જવાબમાં રૂપસિંહનો જમણો હાથ મૂછ ઉપર ગયો, ‘સાહેબ, આ વિશ્વાસના મૂળમાં અપેક્ષા નથી, પણ અનુભવ છે. અમારા કુટુંબમાં છેલ્લી સાત-સાત પેઢીથી એક પણ દીકરી અવતરી નથી. બધા દીકરાઓ જ જન્મ્યા છે. મારી રતનની કૂખે પણ દીકરો જ જન્મશે. લખી રાખો!’\nબંને ગયાં. હું વિચારમાં પડી ગયો. આવું કેમ બની શકે? મારી જાણમાં એવા કેટલાંક પરિવારો અવશ્ય છે જયાં સાત-સાત દીકરાઓ જન્મ્યા હોય. એક જ માનાં પેટે સાત દીકરીઓ અવતરી હોય એવા કિસ્સાઓ તો મેં અસંખ્ય જોયેલાં છે. હું એને માત્ર યોગાનુયોગ જ માનું છું. પણ આ તો એક જ દંપતીની ઘટના થઇ ગણાય.\nએક જ ખાનદાનની સાત અલગ પેઢીઓમાં એક જ ‘જેન્ડર’ના બાળકો જન્મતાં રહે એની પાછળ કોઇ તાર્કિક કે વૈજ્ઞાનિક કારણ હોય એવું સ્વીકારવા માટે હું તૈયાર જ ન હતો.\nરતનબાનો ગર્ભ મોટો થતો હતો. મારી આતુરતાનું કદ પણ મોટું થતું હતું. એ સમયે ગર્ભસ્થ શિશુની જાતી પરીક્ષણ ઉપર કાનૂની પ્રતિબંધ હજુ લદાયો ન હતો. ચાર મહિના પૂરા થયા ત્યારે રતન મારી પાસે ‘ચેક અપ’ માટે આવી. સાથે રૂપસિંહ પણ હતા. અને એમના હાથમાં હતો સોનોગ્રાફીનો રિપોર્ટ.\n‘શું છે રિપોર્ટમાં?’ મેં કવરમાંથી કાગળ બહાર કાઢતાં પૂછ્યું.\nરૂપસિંહે બે હાથ પહોળા કરીને અંગડાઇ લીધી. પાન ચાવતાં ચાવતાં લાલ રંગનું થૂંક બહાર ઊડાડયું. પછી મસ્તીપૂર્વક હસ્યા, ‘રિપોર્ટમાં તો કુંવર લખાયેલો છે. જો કે આપણે તો વગર સોનોગ્રાફીએ કહી જ આપેલું છે.’\n‘તો પછી આ સોનોગ્રાફી શા માટે કરાવી?’\n‘તમારા માટે, સાહેબ! તમને શંકા ન રહેવી જોઇએ કે રૂપસિંહ ખાલી અમથો બડાશ મારતો હતો. જોયું ને સાહેબ! હવે તો ખાતરી થઇ ગઇ ને! આ તો બાપુનું બીજ કે’વાય! એમાં દીકરી માટે સ્થાન જ ન હોય.’ રૂપસિંહ એમની રતનકુંવર અને કુંવર બંનેને લઇને ચાલ્યા ગયા. હું અંદરખાને તો ખૂબ ધૂંધવાઇ ઊઠયો, પણ હકીકત મારા તર્કના સામેના પાટલે બિરાજમાન હતી, ના છુટકે હું ગમ ખાઇ ગયો.\nપૂરા મહિને સુવાવડ થઇ. રતનબાએ દીકરો જણ્યો. રૂપસિંહને આ સમાચાર આપવા માટે જયારે હું લેબર રૂમમાંથી બહાર આવ્યો, ત્યારે એમનો હાથ મૂછ ઉપર હતો અને એમનું હાસ્ય આખા દેહ ઉપર પ્રસરી ગયું હતું.\nએ પછી ત્રણ વર્ષ બાદ રતનબા ફરીથી દેખાયાં. સાથે રૂપસિંહને બદલે એમની નાની બહેન એટલે કે દર્દીની નણંદબા હતી. મેં ચેક અપ કરીને સમાચાર પીરસ્યા, ‘રતનબા, વધામણી છે! તમે ફરીથી મા બનવાનાં છો. આ વખતે જો દીકરી આવે તો તમારો પરિવાર સમતોલ બની જાય. એક દીકરો, એક દીકરી. અમે બે, અમારાં બે.’\nરતનબા હસી પડયાં. એમની નણંદે તરત જ સેલફોનના આંકડાઓ ઉપર આંગળાઓની કરામત શરૂ કરી દીધી. સામેથી કોઇએ કોલ રીસીવ કર્યો. છોકરી બોલી પડી, ‘ભાઇ ડોકટર સાહેબને ફોન આપું છું. લો, વાત કરો!’\nહવે ફોનમાં રૂપસિંહ હતા અને એમનો આત્મવિશ્વાસ હતો, ‘ડોકટર સાહેબ! અત્યારથી જ અભિનંદન, આપી દો! બીજી વાર પણ દીકરો જ જન્મવાનો છે. આ તો બાપુનું બીજ…’\n‘રૂપસિંહભાઇ, ઇશ્વરે પ્રત્યેક પુરુષમાં ‘એકસ’ અને ‘વાય’ શુક્રાણુઓ મૂકેલા જ હોય છે. આવનારું બાળક પુત્ર હશે કે પુત્રી એ આપણે નક્કી નથી કરી શકતા, કુદરત નક્કી કરે છે.’\n‘એમાં આપણે કયાં ના પાડીએ છીએ! હું તો માત્ર એટલું જ કહું છું કે કુદરતે આ વખતે પણ પુત્ર જન્મ માટેનો જ શુક્રાણુ પસંદ કર્યો છે. તમને વિશ્વાસ ન પડતો હોય તો આપણે આ વખતે પણ સોનોગ્રાફી કરાવી લઇએ.’\nમેં ન હા પાડી, ન વિરોધ કર્યો. પણ બીજે દિવસે રૂપસિંહ સોનોગ્રાફીના રિપોર્ટ સાથે મારી સામે ઊભા હતા, ‘લો, સાહેબ! મારી રતનકુંવરની કૂખમાં બીજો કુંવર પાંગરી રહ્યો છે.’ ખરેખર પૂરા મહિને જયારે પ્રસૂતિ થઇ ત્યારે બાબો જ જન્મ્યો. ‘સોનોગ્રાફીનો રિપોર્ટ સાચો પડયો એના કરતાં પણ વધારે સાચો રૂપસિંહનો વર્તારો પડયો હતો.\nઆ ઘટનાને પણ ચાર વર્ષ થઇ ગયા. હમણાં બે-ત્રણ વર્ષ પહેલાં ફરી પાછા રૂપસિંહ અને રતન ઝબકયાં. મેં તપાસ કરીને કહ્યું, ‘સારા સમાચર તો જાણે કે છે જ, પણ… આ વખતે કંઇક ગરબડ જેવું લાગે છે.’\n‘ગરબડનો સવાલ જ નથી, સાહેબ, આ વખતે પણ દીકરો જ હશે. આ તો બાપુનું બીજ!’\n‘એની હું કયાં ના પાડું છું, પણ આ વખતે બીજની સંખ્યા એક કરતાં વધારે હોય એવું લાગે છે. કદાચ ગર્ભાશયમાં એક સાથે બે ગર્ભ વિકસતા હોય એવું બની શકે.’\n‘તો બે દીકરાઓ હશે. ખાતરી કરવી હોય તો સોનોગ્રાફી…’\n‘ના, ગર્ભની જાતિ જાણવા માટે સોનોગ્રાફી કરવા ઉપર સરકારી પ્રતિબંધ છે. પણ ટ્વીન્સ કે એના કરતાં વધુ ગર્ભસંખ્યા માટે તપાસ કરાવવી પડશે.’ મેં ચિઠ્ઠી લખી આપી. અમદાવાદના સૌથી હોશિયાર સોનોલોજિસ્ટ રિપોર્ટ લખી આપ્યો, ‘ઇટ ઇઝ એ ટ્રીપ્લેટ પ્રેગ્નન્સી! એક નહીં, બે નહીં, પણ ત્રણ-ત્રણ ગર્ભ એક સાથે ઊછરી રહ્યા છે. વિશ યુ ઓલ ધી બેસ્ટ.’\nમારી ચિંતાઓ વધી પડી અને રૂપસિંહનો ગર્વાનંદ ત્રેવડાઇ ગયો. ત્રણ-ત્રણ પુત્રો જન્મશે એની આશામાં એણે ફકત નાચવાનું જ બાકી રાખ્યું. મેં ઘણી બધી કાળજી રાખી, ખૂબ સારી દવાઓ આપી, રતને આરામ પણ કર્યો, ત્યારે માંડ ગર્ભાવસ્થા આઠ મહિનાની સહેજ ઉપર સુધી પહોંચી શકી. ત્રણ બાળકો હોવાથી સુવાવડ પ્રિમેચ્યોર થશે એવી મારી અપેક્ષા પહેલેથી જ હતી. થયું પણ એમ જ.\nએક બપોરે રતનકુંવરે ત્રણ બાળકોને જન્મ આપ્યો. એમાં એક દીકરો હતો અને બે દીકરીઓ હતી. જયારે મેં આ સમાચાર જાહેર કર્યા, ત્યારે રૂપસિંહનો મોં ઉપર સહેજ ઝાંખપ ફરી વળી. મારું બોલવાનું હજુ ચાલુ જ હતું, ‘રૂપસિંહ, ત્રણેય બાળકો નબળાં છે.\nસમય કરતાં વહેલા જન્મ્યાં છે. વજન પણ ઓછું છે. એક દીકરી એક કિલોગ્રામ અને આઠસો ગ્રામની છે. બીજી દીકરી દોઢ કિલોની અને દીકરો પણ દોઢ કિલો વજનનો આવ્યો છે. ત્રણેયને કાચની પેટીમાં મૂકવા પડશે. મોટા ભાગે તો બધાં જ બચી જશે.’\nપણ ‘તીનોં બચ ગયે’ એ માત્ર ફિલ્મમાં સાંભળવા મળતો સંવાદ હોય છે, વાસ્તવિક જિંદગીમાં ફકત દીકરાઓ જ બચે છે, દીકરીઓ નહીં. રૂપસિંહે એકલા છોકરાને ઇન્કયુબેટરમાં મૂકવાની વ્યવસ્થા કરી, દીકરીઓ ત્રણ દિવસમાં ઊડી ગઇ.\n‘જોયું ને સાહેબ!’ રતનને રજા આપવાનો દિવસ હતો, ત્યારે રૂપસિંહ મૂછો આમળતો મને મળવા આવ્યો, ‘કુદરતે દીકરીઓ આપી તોયે ટકી નહીં ને! મારા નસીબમાં તો કુંવર જ રહ્યો ને!’\n‘બસ, રૂપસિંહ, બસ! આ કિસ્મત નથી, પણ કપટ છે. હવે મને બધું સ્પષ્ટ દેખાય છે. પહેલી બે પ્રેગ્નન્સી વખતે પણ જો બેબીનો રિપોર્ટ આવ્યો હોત તો તમે ગર્ભપાત કરાવી નાખ્યો હોત! તમારા વડવાઓએ કદાચ દીકરીઓને દૂધપીતી કરી હશે. તમારી સાત પેઢી નહીં પણ આવનારી એકોતેર પેઢીઓમાં એક પણ દીકરી નહીં જન્મે! અને જો જન્મશે તો જીવશે નહીં!’\nએક માણસ હારવાનો વારતાનાં અંતમાં, હું દિલાસો આપવાનો વારતાનાં અંતમાં.


દલિત મહિલાની જમીન પચાવી પાડવા મૃત વ્યક્તિને જીવતો બનાવી દીધો – Crimeshow24\nદેવાંશ બારોટ, અમદાવાદ: રાજ્યમાં જમીનનો એક ટુકડો હડપ કરવા માટે ભુમાફિયા કોઈ પણ હદે જતા હોય છે. આવા ભુમાફિયા ઓને રોકવા માટે અમે ગરીબ ખેડૂતો ને પોતાનો હક મળે તે માટે કલેક્ટર તેમજ પોલીસના નેજા હેઠળ એસઆઇટીની પણ રચના કરવામાં આવી છે. એસઆઇટી હોવા છતાંય ભુમાફિયા ખેડૂતોની જમીન હડપ કરી દેતા હોય છે. કોર્ટ તેમ કલેક્ટર કચેરીના અસંખ્ય વખત ધક્કા ખાધા બાદ પણ તેમને ન્યાય જોઈએ તેવો મળતો નથી. અમદાવાદના કુબેરનગર વિસ્તારમાં આવેલા મોચીવાસમાં રહેતી એક વૃદ્ધ મહિલા અને તેમનો પુત્ર છેલ્લા5વર્ષથી કચ્છની સરકારી કચેરી તેમજ કોર્ટના ધક્કા ખાય છે પણ હજુ સુધી તેમને ન્યાય મળ્યો નથી. ભુમાફિયા ઓએ મૃત વ્યક્તિ ને જીવતો કરીને જમીન હડપ કરવાની કોશિષ કરી હતી.\nફરિયાદમાં કરેલા આક્ષેપ પ્રમાણે કુબેરનગરના રહેતા નરેશ ગોહિલની 70 વર્ષીય માતા રાજીબાઈની કચ્છના રાપર તાલુકાના થાનપર ગામમાં સર્વે નંબર 451ની 12 એકર જમીન આવેલી છે. રાજીબાઈની માતા ભીનાબાઈ અજભાઈ હરિજનની આ જમીન છે. ભીનાબાઈએ આ જમીન તેમની પુત્રી રાજીબાઈના નામે કરી હતી.6વર્ષ પહેલાં નરેશભાઈને જાણ થઈ કે તેમની માતાની જમીન લીરાભાઈ કારોત્રા, રખીબેન કારોત્રા સહિત તેમના પરિવારના આઠ લોકો તેમની માતાની જમીન બરોબર વેચવા માટે ફરી રહ્યા છે.\nબરોબાર જમીન વેચી મારવાની ફિરાકમાં ફરાર લીરાભાઈ વિરુદ્ધમાં નરેશ ગોહિલે કાયદાકીય જંગ છેડયો હતો. નરેશ ગોહિલે આ જમીનના તમામ દસ્તાવેજ રાપરના મામલતદાર કચેરીમાં કઢાવ્યા હતા. દસ્તાવેજોમાં ચોંકાવનારો ઘટકસ્ફોટ થયો હતો કે લીરાભાઈના પિતા જીવાભાઈ 3-12-1998ના રોજ મૃત્યુ પામ્યા હતા અને 25-1-2008 ના રોજ હક્કપત્રમાં નામ કમી કરવા માટે બોગસ જીવાભાઇ એ અરજી કરી હતી.\nએક સોગંદનામું પણ રાજીબાઈના નામે થયું હતું જોકે કૌભાંડીઓએ રાજીબાઇની જગ્યા એ રાણીબાઈ લખીને પોતાની મૂર્ખતા સાબિત કરી હતી. આ મામલે મામલતદારે તપાસ કર્યા બાદ હાલ આ તપાસ કલેક્ટર કચેરીમાં ચાલી રહ્યો છે. જમીન કૌભાંડ હોવા છતાંય હજુ સુધી આ કેસમાં ફરિયાદ થઈ નથી.


જળ સંસાધન આંકડાની ઊડતી નજરે — Vikaspedia\nઉનાળાના તાપ તેની અંતિમ sthiti એ પહોચતા ભારતના ઘણા વિસ્તારોમાં રાબેતા મુજબ પાણીની બુમરાણ શરુ થઇ ધીમે ધીમે તીવ્ર રૂપ ધારણ કરે છે. ગુજરાત, મધ્યપ્રદેશ, રાજસ્થાન, દિલ્હી, બિહાર જેવા રાજ્યોમાં પાણી ની તંગી તેની હદ વટાવી ચુકી છે. ગુજરાતમાં સૌરાષ્ટ્ર, જામનગર, મોરબી, સુરેન્દ્રનગર, કચ્છ, જુનાગઢ, અમરેલી જેવા જીલ્લામાં તો ઉનાળો છેલ્લા 20-25 દિવસ પસાર કરવો આકરો પડે છે.\nવિશ્વબકેંના સર્વે અનુસાર ભારતમાં ૧૦૨૦ સધુી પાણીની ઉપલબ્ધતા ૩૮૦ ક્યિુબક કિમી વાર્ષિક રહશે. જયારે તેની વિરુદ્ધમાં માગ૮૧૦ ક્યિુબક કિમી જટેલી થઈ જશે. સરકાર દાવો કરે છે કે ગુજરાતના દસ હજાર ગામડાઓ અને ૧૦૦ થી વધુ શહેરો સુધી નર્મદાના નીર પહોંચી ચૂક્યા છે. છતાં મોરબી, જુનાગઢ, કચ્છ, જામનગર, અમરેલી, ભાવનગરના ગામડાઓમાં ૪ થી ૧૦ દિવસે માત્ર એક જ વખત પીવા જેટલું જ પાણી પ્રાપ્ય છે. સૌરાષ્ટ્રમાં ગયા ચોમાસે સરેરાશ કરતાં ૨૫ ટકા જેટલો ઓછો વરસાદ પડ્યો. આથી જળાશયો ફક્ત ૫૦ થી ૬૦ ટકા જેટલા જ ભરાયા. જે હાલની સ્થિતિએ ખાલી થઈ ગયાં છે. સૌરાષ્ટ્રના ૧૯૫ જેટલા જળાશયોમાં માત્ર ૨૪ ટકા જેટલો જ જથ્થો બાકી રહ્યો છે. જે વરસાદ આવતા સુધી પીવાનું પાણી પૂરું પાડશે કે કેમ તે એક વિકટ પ્રશ્ન છે. ગુજરાતની વાર્ષિક ૩,૦૦૦ કરોડ ઘનમીટર પાણીની જરૂરિયાત સામે કુદરત ૪,૦૦૦ કરોડ ઘનમીટર પાણી પૂરું પાડે છે. છતાં પાણીની અછત કેમ વર્તાય છે. તે વિચારવું જ રહ્યું.\n૨૦૧૦માં ૮૦ ટકા પાણી ભૂગર્ભજળ ભંડારમાંથી ખેંચવામાં આવે છે. પરિણામે ૨૦૩૫ ભારતમાં ૬૦ ટકા જેટલા ભૂગર્ભજળ ભંડારો ખલાસ થઈ જશે.\nદુનિયામાં ૧ અબજ ૧૦ કરોડ લોકોએ દરરોજ પાણી માટે સંઘર્ષ કરવો પડશે.\n૨૦૩૦માં દુનિયાના ૪૭ ટકા લોકો જળસંકટવાળા વિસ્તારોમાં રહેતા હશે.\n૨૦૨૦ સુધીમાં વરસાદ આધારિત કૃષિ ઉત્પાદન ૫૦ ટકા જેટલું ઘટી જશે.\n૨૦૨૫ સુધી ભારતમાં ૭,૯૦૦ કરોડ લિટરનો વધારો એક મહાસંકટ ઊભું કરશે.\n૨૦૩૦ સુધી હિમાલયથી મળતાં પાણીના પ્રમાણમાં ૨૦ ટકા ઘટાડો થશે. તેની પૂર્તિ કેવી રીતે કરવી એ યક્ષ પ્રશ્ન બની રહેશે.\nરાજેશ રાઠોડ( લેખક ભગવાન મહાવીર કૉલેજ ઑફ ઍજ્યુકેશન (એમ.એડ્.) ભરથાણા, સુરતમાં પ્રાધ્યાપકં છે.)


હડસેલી energyર્જાને સંતુલિત કરવામાં શું મદદ કરે છે? - Mytika Speak\nમુખ્ય પૃષ્ઠ / પૃથ્વી અને અસ્થિર .ર્જા / હડસેલી energyર્જાને સંતુલિત કરવામાં શું મદદ કરે છે?\nહડસેલી energyર્જાને સંતુલિત કરવામાં શું મદદ કરે છે?\n2 મીન રીડ\nસાચું સ્વ માન્યતા વ્યાયામ સંતુલન મદદ કરે છે હડસેલી .ર્જા.\nતમારા માટે કુદરતી લાગે છે તેના આધારે ટ્રુ સેલ્ફ રિગ્નિશન એક્સરસાઇઝ કરવાની વિવિધ રીતો હોઈ શકે છે. આ કસરતો કરતી વખતે, તમે શોધી શકશો કે તમે ચેતનાની જુદી સ્થિતિમાં પ્રવેશ કરો છો. આ તમારી સાથે એક અસ્થાયી વિયોજન બનાવે છે પાત્ર જે તમને તમારા સાચા આત્મની નજીક લાવે છે.\nઅહીં ટ્રુ સેલ્ફ રેકગ્નિશન એક્સરસાઇઝના કેટલાક ઉદાહરણો છે:\nશ્વાસની વિવિધ તકનીકીઓ લોકોને ટ્રુ સેલ્ફ સાથે કનેક્ટ થવા દે છે. એક તકનીક એ છે કે જ્યાં સુધી તમારા ફેફસાં તેમની સૌથી વધુ ક્ષમતામાં ભરાય નહીં ત્યાં સુધી તમારા મોં દ્વારા શ્વાસ લેવામાં. તે ક્ષમતા સુધી પહોંચ્યા પછી, શ્વાસ બહાર મૂક્યા વિના, થોડો વધુ શ્વાસ લેવાનો પ્રયાસ કરો. પછી તમે છેલ્લા શ્વાસ બહાર કા whileતા, નાક દ્વારા ઝડપથી શ્વાસ બહાર કા .ી શકો છો. આને બે વાર પુનરાવર્તિત કર્યા પછી, તમારું શરીર હળવા લાગે છે.\nજાપનો પુનરાવર્તિત સ્વભાવ કંપનની લાગણી બનાવે છે. આ સ્પંદનો આખા શરીરમાં અનુભવાય છે, જેનાથી અવાજો મનને મુક્ત કરે છે.\nધ્યાનમાં શરીરને શુદ્ધ આરામની સ્થિતિમાં આરામ કરવો શામેલ છે. પાત્ર અને ટ્રુ સેલ્ફ વચ્ચે જોડાણ ગોઠવવાનો સભાન પ્રયાસ છે. આ કરવા માટે, તમે સભાનતા જાળવી રાખીને સ્વપ્નની સ્થિતિમાં પહોંચવાનો પ્રયાસ કરી શકો છો. કેટલાક લોકો આ સૂતેલા કામ કરી શકે છે પરંતુ અન્ય લોકો જાગૃત રહેવામાં મુશ્કેલી અનુભવે છે સિવાય કે તેઓ સીધા બેસે નહીં.\nખેંચાણ એ ટ્રુ સેલ્ફ અને તમારા શારીરિક શરીર વચ્ચેનો એક પ્રકારનો જોડાણ છે. ટ્રુ સેલ્ફ શરીર પર કંપન મૂકવા માટે ફ્યુઝ્ડ એનર્જીનો ઉપયોગ કરે છે. ખેંચાતી વખતે, તમે પુશ / પુલ ફોર્સ દ્વારા બનાવેલા જીટર્સ દ્વારા ફ્યૂઝ્ડ energyર્જા અનુભવી શકો છો.\nહડસેલી energyર્જા એક અસ્વસ્થ લાગણી લાવે છે. લાગણીઓ અને વિચારો આપણી વાસ્તવિકતાના નિર્માતાઓ છે. ફ્લિકર energyર્જાને સંતુલિત કરીને આપણે આપણા જીવનમાં સ્થિરતા બનાવી શકીએ છીએ. આ સ્થિરતા ગ્રાઉન્ડ લેવલ પોઇન્ટ તરીકે સેવા આપી શકે છે જે આપણી ખુશી પ્રગટ કરે છે.\nટૅગ્સસંતુલન શ્વાસ ઉચ્ચારણ સભાનતા હડસેલી .ર્જા ધ્યાન આધ્યાત્મિકતા\nલોકો પૃથ્વી સાથે કેવી રીતે વાતચીત કરી શકે છે?\nપૃથ્વી એટલે શું?\nકોઈ ચોક્કસ જમીનની જરૂરિયાતો કેવી રીતે જાણી શકે?\nપ્રકૃતિ એટલે શું?\nજો હું આ દુનિયામાં નથી તો શું?\nશું હડસેલો energyર્જા અસંતુલિત રાખે છે?\nકેવી રીતે એક પાત્ર બનાવવામાં આવે છે?\nઉત્સાહી energyર્જા કેવી રીતે આત્યંતિક બની શકે છે?\nસાચું સ્વ કેવી રીતે વાતચીત કરે છે?


ગોરખપુરનો કલાકાર.. – ગુણવંત વૈદ્ય | Aksharnaad.com\nHome » ટૂંકી વાર્તાઓ » ગોરખપુરનો કલાકાર.. – ગુણવંત વૈદ્ય\nગોરખપુરનો કલાકાર.. – ગુણવંત વૈદ્ય 14\nMay 30, 2013 in ટૂંકી વાર્તાઓ tagged ગુણવંત વૈદ્ય\nગોરખપુર સ્ટેશને ઉતરનાર એ એકમાત્ર મુસાફર હતો. એણે ગામ જવાની વાટ પકડી. જરાય ઉતાવળ કર્યા વિના એ સીધો ગામ તરફ ચાલ્યો જતો હતો. ગામ આશરે દોઢેક માઈલ દૂર હતું. નાનકડું જ ગામ એટલે બસની સગવડ ક્યાંથી હોય? ચાલતા જ જવું પડે. વર્દી હોય તો ગાડાવાળો લેવા આવે. પણ આજે એકે ય ગાડું સ્ટેશન બહાર ન હતું એટલે મુસાફરે સીધા ચાલવા જ માંડયું. ઘટાદાર વૃક્ષો અને તેની વચ્ચેથી પસાર થતી કાચી સડક જાણે કે મુસાફરને ઊંડાણમાં ઘસડી જશે એમ લાગે. બપોરનો સમય હતો. દૂરના ખેતરોમાં ખેડૂતો કામ કરી રહ્યા હતા. ફૂવા પર ચાલતા કોસનો કિચુડ કિચુડ અવાજ શાંતિભંગ કરવા છતાં માંનવમગજને એક પુરાણા ગામડાની યાદ અપાવતો હતો.\nગોરખપુરની આવી હરિયાળી વરસાદથી ભીની બનેલી માટીમાંથી આવતી મીઠી સુગંધ મુસાફરના હૈયાને ઠંડક આપતી રહી. ગોરખપુર હવે નજીક જ હતું. ગામના પાદરે આવેલ ઘટાદાર વડ્વૃક્ષની નીચે આવી મુસાફરે પોતાનો બોજ ઉતાર્યો. ગજવામાંથી રુમાલ કાઢી મોં પરના પ્રસ્વેદ બિંદુઓ તેના પર લીધા. પરબડીમાંથી પાણી લઇ મો ધોયું અને પાણી પીને જરા સ્વસ્થ થયો.\nવડ નીચે બેઠેલું ચોપાગાનું વૃંદ આરામ કરતુ હતું. શાંતિ તો હતી જ, છતાં થોડી થોડી વારે દુરથી ખેડૂતોના અસ્પષ્ટ અવાજો સંભળાતા હતા. વડ નીચે ગોવાળીયાઓના રમવાના પ્રયોગો ચાલુ હતા. તૃપ્ત થયેલો મુસાફર પોતાનો બગલથેલો ખભે ચડાવી ગામમાં પ્રવેશ્યો. પરબડીમાં બેઠેલી વૃદ્ધ બાઈ ચાલી જતા મુસાફરને જોઈ રહી.\nમુખીજીના ઘર આગળ જઈ એણે આંગણામાંથી જ મુખીજીના નામની બૂમ પાડી. ઘરમાંથી એક બાઈ માથે સાડલો ખેચીને આવી અને આ અજાણ્યા મહેમાનને માટે આંગણામાં ખાટલો ઢાળી ઉપર એક ગોદડું બિછાવી દીધું. કૂવેથી ઠંડુ તાજું પાણી કાઢી લાવી મુસાફર આગળ લોટો-પવાલું મૂક્યા. થોડીવારે મુખીજી ઘરમાંથી બહાર આવ્યા. આ અજાણ્યા મુસાફરના કુશળ પૂછ્યા અને એમ મુખીજીએ ગામડાની ઢબે એમનો સત્કાર કર્યો.\nમુસાફરે ગામડામાં રહેલા છુપા આત્માને જોયો – ઓળખ્યો. એને થયું, ‘પોતે અજાણ્યો છતાં ત્યાના માણસો અજાણ્યા પ્રત્યે પણ કેટલો આદરભાવ રાખે છે ?’ સ્વાગતમાં આધુનિક ઢબ કે સાધનો ન હોવા છતાં સાચી લાગણી અને આત્મીયતાના દર્શન થતા હતાં. આ જોઈ મુસાફરનું મન ખૂબ જ પ્રફુલ્લિત થયું. પોતે પસંદ કરેલ ગામડું એને ખરેખર જ ઘણું રૂડું લાગ્યું.\nપાણી પી ને પછી મુખીજી સાથે વાતો શરુ કરી.\nઆપણા આ અજાણ્યા મુસાફર તે બીજું કોઈ નહિ પણ રવિન્દરદાસજી. મુખી તરફથી એમને પૂરો સાથ, સહકાર અને પરવાનગી મળી એટલે રવિએ એ ગામમાં જ નદી કિનારે આવેલા એક ખંડિયેર જેવા મકાનમાં આશ્રય મેળવ્યો. વર્ષો જૂનું અને ઐતિહાસિક ઈમારતની યાદ અપાવતું ખખડધજ થતું આ ખંડિયેર રવિને ખુબ ગમ્યું. પોતે એકલે હાથે આ ખંડિયેરની શોભા વધારી અને વખત જતાં એ સરસ્વતિ દેવીનું ધામ બની ચૂક્યું.\nઆ ખંડિયેરમાં નવીન રંગો પુરી એણે ગુલશન બનાવવા માંડ્યું. વિચારોની ભૂમિકા પર એણે અરમાનોનો બાગ બનાવ્યો. આ મકાનમાં એણે માણસ જેટલા ઊંચા કદની સરસ્વતિની મૂર્તિને ઊંચા આસન પર બેસાડી. હાથમાં વિણા લઇ, એ વિણાનો મધુર સ્વાદ ચખાડતી, પોતાનામાં મશગુલ બનાવવા પ્રેરતી ઉત્સાહપ્રેરક દેવી – એના સહારે જ તો એણે હવે જીવન વિતાવવું હતું ને ? અત્યારસુધીમાં મેળવેલી બધી સિધ્ધિઓ પણ દેવીની કૃપાથી જ મળી હતી ને ? એની આરાધનામાં કલાકોના કલાકો સુધી બેસી રહેવાનું એને ફાવતું. દેવી સરસ્વતિની ગોદમાં જ તો એ આજે સગીતકારની ચરમસીમાએ પહોચ્યો હતો. પોતાને કલાકાર બનાવનાર સૌન્દર્યમૂર્તિનો એ બહિષ્કાર શેં કરી શકે ? પોતાની કલાને વધુ ફાલવા માટે એને શાંત જીવન જોઈતું હતું. શાંતિના વાતાવરણમાં કળા વધુ વિકાસ પામે – સંગીત સારું ખીલે. અને પરિણામે આજે એ ગોરખપુરની ધરતી પર હતો. સરસ્વતિ દેવીનું મંદિર એણે અહી પણ સ્થાપી દીધું. મૂર્તિની સામે મખમલની ચાદર બિછાવી એણે તેના પર પોતાની વિણા ગોઠવી. ગામના લોકો પણ અહી આવતા. આ ધામમાં એણે ચિત્રો લટકાવ્યાં. દેવી સરસ્વતિ, ગુરુ વલ્લભદાસજી અને ઉસ્તાદ જનાર્દનનું ચિત્ર પણ. પરંતુ એક ચિત્ર બધા ચિત્રોથી અલગ જ પડી જતું હતું . એમાં પોતાના વ્હાલસોયા ભાઈને રક્ષા બાંધી, કુમકુમ તિલક કરી, એક બહેન મો ગળ્યું કરાવતી હતી. આ ચિત્ર બતાવતાં, સમજાવતાં રવિના હાવભાવમાં ફેર વર્તાતો. અને આંખના ખૂણે ભરાયેલા પાણીના ટીપાંને રવિ સિફતથી સાફ કરી નાખતો.\nસમય અને દુનિયા માનવીને ઘણીવાર પોતે સાચો હોવા છતાં ડરપોક બનાવી દે છે, મૂક બનાવી દે છે. દુનિયા સામે ઝઝૂમી લેવાનાં લીધેલા પણો નિષ્ફળ નીવડે છે અને કેટલીયે વાર દુનિયામાં એવું બનતું જોવામાં આવ્યું છે કે જ્યાં સત્ય પર અસત્યનો વિજય થાય છે, ધર્મ પર પાપનો વિજય થાય છે અને રહી જાય છે નરી શૂન્યતા, સાચાના મનની અને ગુંજી ઉઠે છે શેતાનના અધર્મથી મેળવેલા વિજયનાદ અને અટ્ટહાસ્ય …. એ સમયે નથી ધ્રુજતી ધર્મની દિવાલો કે સત્યના પાયાઓ ….!\nમાણસનું મન પણ સાચે જ ખુબ વિચિત્ર હોય છે. જીવનમાં ક્યારે અને કેવો ચમત્કાર થશે એ ન કહી શકાય. આજનું સુખ કદાચ માનવીને ચિરંજીવ દુખ પણ દઈ દે કે પછી ભવિષ્યમાં મળનાર સુખનું કારણ આજનું દુખ પણ હોય ! જયારે આવો સાક્ષાત્કાર માનવીને થાય છે ત્યારે તો એનું આખું ય જીવન જાણે પલટાઈ જાય છે, સાવ ઊંધું થઇ જાય છે. જીન્દગી પ્રત્યે સુગ ચડે છે. દુનિયાની પરવાહ વિસરીને મન કેવળ શાંતિ ઈચ્છે છે અને તેમાંથી જ કેટલીક વાર સાચા કલાકારનો જન્મ થાય છે.\nજિંદગીથી ત્રાસેલા રવીન્દરદાસજી ગોરખપુર આવીને વસ્યા પછી એમના આત્મ। સાથે એટલું તો કબુલ કરે છે કે સ્થળે સ્થળે શેતાનિયત નથી હોતી કે પગલે પગલે પિશાચોના દર્શન નથી થતાં. ગોરખપુર જેવા સ્થળો પણ છે કે જ્યાં આપણને દેવાંશી માણસોના દર્શન થાય છે. માનવતાની મોંઘી ભાવના જોવા મળે છે. સંસારમાં આવા લોકો જ સાચા સુખના દેનાર છે અને દુઃખમાં ભાગીદાર બની દુઃખનો ભાર દિલ પરથી ઓછો કરાવે છે.\nગોરખપુર આવ્યા પછી રવીન્દરદાસજી પોતાના અંતરનો ભાર હળવો તો જરૂર કરી શક્યl પરંતુ દુનિયા પ્રત્યેની સુગ એમની ઓછી ન હતી થઇ.આજથી બે વર્ષ પહેલા જ જયારે પહેલી વાર એની સામે બે આંખો મંડાણી ત્યારે એને ખ્યાલ પણ ન હતો કે એ જ બે આંખો પોતાની સાથે બે વર્ષનું સાન્નિધ્ય ભોગવીને પછી વિરહમાં પરિણમશે.\nઆજે પણ રવિને એ બે આંખો સાંભરે છે … ઘણીવાર … વારે વારે …. અને તેઓ એ આંખને સ્મૃતિપટ પરથી ભૂંસી નાખવા માટે વિણા ઉઠાવે છે અને સરસ્વતિની આરાધનામાં ખોવાઈ જાય છે. તે વખતે એમને વાસ્તવિકતાનું ભાન જ નથી રહેતું. એમની આંગળીઓ વિણા ઉપર એવો કસબ જમાવે છે કે એમની એકલતાએ પેદા કરેલી વેરાનતા ક્યાંની ક્યાં ચાલી જાય છે. એમના હાથનો એ કસબ જયારે પૂરબહારમાં ખીલે છે ત્યારે એમને નથી રહેતું સમય અને કાળનું ભાન. શ્રોતાજનોના દિલ અને દિમાગને ભીંજવીને વહેતું ઝરણું બસ વહ્યા જ કરે છે, વહ્યા જ કરે છે …..\nરાગ ફરે છે, રંગ જામે છે અને એકરસતા કેળવાય છે. કલાકાર મસ્ત બને છે અને દેવીની આરાધનામાં ખોવાય છે. કલાકો પછી એ રંગમસ્તી ધીમી પડે છે. રવિના કંઠમાંથી અને વિણામાંથી ગળાઈ ગળાઈને નીકળતા સુરો બંધ પડે છે ત્યારે એના રંગમાં રંગાયેલાઓ ને ખબર પણ પડતી નથી કે ગાયકના આત્મ।માં પણ કઈક દર્દ છે .\n….અને એ બે આંખોને પોતાની આંખો સામેથી ભુસવા માં રવિ સફળ થાય છે. છતાં આ શું …? પાછા એ જ બે નયનો ..ફરીવાર આંખ સામે આવીને ઉભા જ છે. રવિનું હૃદય કકળી ઉઠે છે. આંખોમાંથી આંસુ વહે છે. અને ઘુંટણીયે પડીને એ પ્રાર્થે છે, ‘દેવી, એ આંખોને ભૂલવા મેં તારો સહારો લીધો, તારી પાસે વિદ્યા લીધી, તારી જ આરાધનામાં રહું છું છતાં એ આંખોને હું ભૂલી કેમ નથી શકતો?’ ..અને રવિ એક બાળકની જેમ જ રડી પડે છે. એમની આ અકથ્ય વેદના કોઈ જ સમજી શકતું નથી. પછી એ વિણા ઉઠાવે છે અને તે વખતે તો એક ઉચ્ચતમ કક્ષાની ગાયકી જ સાંભળવા મળે છે.\nરવિન્દરજીને હવે ગોરખપુરમાં બધા જ ઓળખે છે પણ ‘માસ્તરજી’ના નામે . છતાં કોઈએ એમના પુર્વવૃતાંત વિષે કશી પુછતાછ કરી નથી . લોકોને મન માસ્તરજી એક સારા સંગીતકાર છે. મુખીના ઘરેથી પટલાણી પુષ્પોની સુંદર માળા ગુંથી લાવીને ભાવથી દેવીના ગળામાં પહેરાવે છે. પ્રાત:કર્મથી પરવારી રોજ સવારે માસ્તરજી વિણા લઇ દેવીની આરાધના સૂરોથી કરે છે – અને તે વખતે ગામના લોકો એમને સાંભળી જ રહે છે – મસ્ત બનીને.\nમાસ્તરજી ક્યારેક મુખીજીના ખેતરે જોવા મળતા. તેઓ ક્યારીઓ ગોડતા કે પછી નીકોમાં પાણી વહેતું કરતા. રંગબેરંગી ઉડતા પક્ષીઓનો કલરવ એમને ખુબ જ ગમતો. તેઓ કદીક મુખીજીને પ્રશ્ન કરી બેસતા, ‘મુખીજી, આપણું જીવન આવું હોત તો?’ ‘શા માટે લોકો સત્યને અસત્ય કહેતા હશે ? જૂઠનું સાચું શા માટે બનાવતા હશે?’ તો વળી કોઈવાર પૂછી બેસતા, ‘મનુષ્ય સ્વાર્થને શા માટે પોષે છે?’ મુખીજી એમને ટૂંકો જવાબ આપતા, ‘ઈ તો માસ્તરજી દુનિયા સે, ઇવું જ હોય, ઈ તો ઈ મ જ હાલ્યા કરે.’ માંસ્તરજીને આથી સાચો જવાબ જડતો નહિ. ક્યારેક ક્યારીઓ ગોડતા ગોડતા માસ્તરજી પૂછે, ‘દુનિયાને અને કોઈ બે નિર્દોષ વ્યક્તિના પ્રેમને શો સંબંધ?’ મુખીજી કહે, ‘આંગળી સીંધવા જેટલો, લ્યો વળી ..’..અને આ જવાબથી માસ્તરજી વધુ નિરાશ થતા. ‘પણ અમ કેમ? લોકો શા માટે આંગળી ચીંધે ?’ અનો જવાબ મુખીજી ખુબ જ લંબાણથી આપતાં છતાં રવિને સંતોષ ન જ થતો.\nતેઓ ક્યારેક નદી પર ફરવા જતા. લટાર મારતા મારતા તેઓ નદીના વહેતા પાણીને જોઈ જ રહેતા અને સામે પર આવેલા નન્દનપુર ગામને ઓળખવાનો પ્રયાસ કરતા. એમના ભૂતકાળને ઓળખવા ગામના લોકો ફોગટ ફાંફા ન મારતાં.\nમાસ્તરજી ક્યારેક રાગ વસંત છેડતા. આજે પણ એમણે એ રાગ લીધો અને બધે જ વસંત આવી ગઈ. ઋતુની એ રાણીએ પોતાની કળા આરંભી. આકાશ રક્તરંગી બન્યા. બાગમાં ઉગેલી ચંપાકલી ખીલી જ ઊઠી. મુક્ત હાસ્યથી પુષ્પો ડોલી ઉઠ્યા. બાગમાંના વૃક્ષ પર બેઠેલી કોયલ ટહુકી ઉઠી. મયુર નર્તન કરી ઊઠ્યો. વસતના આવતાંની સાથે જ જાણે આમ્ર મંજરીઓ ખીલી. વસંત જામ્યો, ખરેખરો જામ્યો અને રસ બહેક્યો. વસંતના આરોહ અને અવરોહે ઠંડો મીઠો પવન ફુકાયો. એ વાયરાએ પ્રત્યેક સાંભળનારને મદમસ્ત બનાવી વસંતના ઘેનમાં તરબોળ કર્યા . રાગ રેલાઈ રહ્યો હતો, ‘…આઈ વસંત બહાર ……’\nવિણાનાં સુરો આલાપ સાથે તાલબધ્ધ ગતિ કરતા હતા. પ્રણયીપક્ષી સમા માસ્તરજીએ સૌને પોતાના સંગીતમાં તરબોળ કરી રાગને પાછો ખેચવા માંડ્યો. અડધા કલાકની વસંતની એ રંગમસ્તી બાદ રાગણીનું ગુંજન, કંઠનું માધુર્ય બધું જ ગયું. છતાં એ ઘેનમાં મસ્ત બનેલા હજી પણ ડોલતા હતા અને એ વાતાવરણને છેડવાની કોઈની તાકાત પણ ન હતી.\nઆવી હતી માસ્તરજીની આરાધના. બસ ખીલી ઉઠે ત્યારે એવા કે સમય અને કાળનું ભાન ખોઈ સાંભળનાર બસ સાંભળ્યા જ કરે. માસ્તરજી પણ આવું વાતાવરણ જમાવે ત્યારે જ જંપે. આવું થતું ત્યારે એમને પેલી બે આંખો સાંભરતી. દેવી સમી નારીની એ પ્રતિકૃતિ એની આંખ સામે આવી રહેતી અને માસ્તરજીથી દુનિયાને દોષ દેવાઈ જતો. ગામઠી ન્યાયતંત્ર એમનો વિશુધ્ધ પ્રેમ સમજવામાં અક્ષમ રહ્યું અને કલ્પિત તર્કને હકીકત ઠેરવી બંનેને અલગ કર્યા. એમેને થયેલા ઘોર અન્યાયથી બંને ફફડી ઉઠ્યા પરંતુ અણીશુદ્ધ પ્રેમ એક દિવસ જરૂર આવી મળશે એ આશાએ એમણે સંજોગો અને દુનિયાને માન્ય કર્યા. રડતી કકળતી બહેન ગામ છોડી જતા ભાઈને જોતી રહી. જીવન પ્રત્યેનું માસ્તરજીનું મન જ ત્યારથી ઉઠી ગયું. એમણે સરસ્વતિ દેવીનો આશરો લીધો અને બની ગયા સંગીતકાર. પોતાના રાગમાં એમણે દિલનું દર્દ ભર્યું. સરસ્વતિની આરાધનામાં ખોવાયા.\nગોરખપુર આવ્યા પછી રવિન્દરજી લોકોના ‘માસ્તરજી’ બન્યા. લાંબો અંગરખો, એની ઉપર ગળાથી ઘૂંટણ સુધીની બટનોની હારમાળા, દૂધ જેવો ડાઘ વિનાનો સ્વચ્છ સુરવાળ અને પગમાંની મોજડીનો ચમચમાટ માસ્તરજીને સંગીતકારના લીબાશમાં લાવી દેતા. વળી હાથમાં કડાં અને ગાળામાં લોકેટ – બેનની રાખડીનું તાવીજ – એમના વ્યક્તિત્વને શોભાવતાં. ગોરખપુર જેવા નાના અલ્પવિકસિત ગામડાને માસ્તરજી જેવા સંગીતકારની ભેટ મળી હતી. અહીં આવ્યાને એમને પુરા દશ મહિના થયા હતા.\nઆજનો દિવસ માસ્તરજી માટે કંઈક નવીન ઉગ્યો હતો. સૂરજ ઉગતાંની સાથે જ આજે એમણે વિણા છેડી હતી. એમણે વિણા વગાડયે જ રાખી. તેઓ મસ્તીમાં જ ડૂબેલા રહ્યાં, સમયનું ભાન ના રહ્યું. આંગળીઓ દુખી ગઈ, રાગો ખોટા પાડવા માંડ્યા. હાથમાંથી વિણા સુધ્ધાં પડી ગઈ, તારો ઝણઝણી ઉઠ્યા અને માસ્તરજી પણ દેવીના ચરણોમાં ઢળી પડયા.\nસાજે સ્વસ્થ થઇ તેઓ ખેતરે ફરવા નીકળ્યા. પક્ષીઓને ગેલ કરતા જોઈ તેઓ રાજી થયા. વાડને એક ખૂણે ખીલેલી સોહામણી ચંપાકલી જોઈ તેઓ પણ હસી પડયા. બીજી જ ક્ષ્ણે એમનું એ હાસ્ય કરુણતાની રેખાઓથી રહેંસાઈ ગયું. તેઓ દયામણા બન્યા અને ખોવાઈ ગયા વિચારોમાં.\nત્યાંથી નીકળી તેઓ નદી કિનારે ગયા. નદીને સામે પાર તેમની આંખો મંડાઈ હતી. નદીના તટ પર તેઓ તેઓ ઘણી વાર બેઠા. સુર્યાસ્ત પછી તેઓ ઘર તરફ ગયા. ધીમો ધીમો છાંટી રૂપે વરસાદ શરુ થયો હતો. વાતાવરણ ભીનું હતું. આવા સંજોગોમાં માસ્તરજીએ મલ્હાર છેડ્યો. સ્વરૂપવાન દેહછટા ધરાવતી જોબનવંતીના લહેરાતા સાડલાની જેમ મલ્હાર રેલાવા લાગ્યો. રંગત જામી અને મલ્હારના સંગીતે સવરૂપ ધારણ કર્યું. છમ છમ અને ટપ ટપાક કરતી વર્ષાદેવી પણ પધારી. સોનેરી, રૂપેરી અને શ્યામ વાદળીઓ રૂપી ચુંદડી એણે પહેરી હતી. વાદળીઓની નૃત્યછટાએ મૃદંગનો તાલ આપ્યો. અને વીજની સાથે આનંદવિભોર બની વર્ષાદેવી ધરતીની પ્યાસ બુઝાવતી રહી. છમ છમ ટપ ટપાક… છમ છમ ટપ ટપાક…\nશું થયું એનો ખ્યાલ ના રહ્યો. મંડપમાં બેઠેલાનું વૃંદ વધતું હતું. રાગના આરોહ અને અવરોહ મનને રસાર્દ્ર બનાવી રહ્યા. સ્વરની અમીરીએ મનને ડોલાવ્યા, ભાન ખેચી લીધું અને મસ્ત કર્યા. વર્ષારાણીએ ઘણી કૃપા કરી. પુષ્પોની મીઠી સુગંધ ભીની માટીમાં મળીને બધ્ધે ફેલાઈ ગઈ.\nમાસ્તરજી આંખો બંધ કરીને મલ્હાર રેલાવતા જતા હતા. વાતાવરણ ખરેખરું જામ્યું હતું હતું. બધા મસ્તીમાં ડોલતા હતા. સમય વીતતો જતો હતો. કલાક થયો પણ મલ્હારનો અંત ન આવ્યો. આજે માસ્તરજીએ મલ્હારમાં પોતાની તમામ શક્તિ ખર્ચી નાખવાનું જ વિચાર્યું હોય લાગતું હતું. એમના દુખતા હાથની આંગળીઓ વણઅટકી વિણા ઉપર દોડી રહી હતી. આવા ઠંડા વાતાવરણમાં પણ એમનો ચહેરો પ્રસ્વેદ બિંદુઓથી ચમકી રહ્યો હતો. તેઓ થાકી ગયા હતા છતાં રાગની ગૂંથણી, ઘૂંટાતા સૂર અને વિણાનું માધુર્ય એકતાલ સાધી રહ્યા હતા.\nનદીમાં રેલ આવી હતી. બહાર મુશળધાર વરસાદ વરસતો હતો. એવા સાંજના સમયે નંદનપુર ગામની એક બાઈએ દેવીનું નામ દઈ નદીના પાણીમાં ઝંપલાવ્યું. પાણીમાં ‘ધબ્બ ..’ દઈને કોઈના પાડવાનો અવાજ સંભળાયો. રાગની સાથે નદી પણ રમણે ચડી હતી એટલે એ અવાજ વાતાવરણમાં સમાઈ ગયો અને નદીના પાણીએ કોઈને આ વાતની ચlડી ન કરી.\nપૂરની કલ્પના કર્યા વગર જાનને જોખમે એણે નદીમાં ઝંપલાવ્યું. પૂરપાટ વેગવાળા પ્રવાહમાં એ સામે કાંઠે જવાનો પ્રયાસ કરવા માંડી. દીવાબત્તીનો સમય, અંધારું થવા માંડેલું એવા સંજોગોમાં મહેનત કરીને પાણીના જોરદાર પ્રવાહમાં માર્ગ કાઢતી એ આગળ વધવા માંડી. કેટલીયે પછડાટો ખાધી છતાં જાણે આજે એનામાં પ્રભુએ દુનિયાની સર્વશક્તિ જ જાણે ઠાલવી દીધી હતી. સામા પ્રવાહમાં એ આગળ વધતી જતી હતી. નદીના તોફાની પાણી સાથે બાથ ભીડીને એ હિંમતથી થોડે સુધી આવી તો ખરી પણ એ ખુબ જ થાકી ગઈ હતી. ભલભલો જવાંમર્દ તરવૈયો આવી તોફાની નદી સામે પાર કરવાની હિંમત જ ન કરે. જાનના જોખમે એણે નદીમાં ઝંપલાવ્યું હતું. અજબની સ્ફૂર્તિ અને તાકાત એનામાં આવી ગયા હતાં. પાણીના તળિયે એ ધકેલાઈ, પછડાટ ખાધી પણ ફરીથી હિંમત એકઠી કરી પ્રવાહનો સામનો કરી એ ફરી આગળ વધી. હજી તો માંડ અડધું અંતર જ કપાયું હતું. અત્યંત થાકેલી હોવા છતાં એ મરણીયો પ્રયાસ કરતી હતી. જાણે હમણાં જ એના હાથ છુટા પડી જશે, શરીર ટુકડા ટુકડા થઇ જશે, તરવાનું જ છૂટી જશે અને પોતે ઘડીકમાં જ હતી ન હતી થઇ જશે એમ એને લાગ્યું. છતાંય દ્રઢપણે એણે એનો પ્રયાસ ચાલુ જ રાખ્યો. હવે થોડું જ અંતર બાકી હતું. મદદ માટે બુમ પડી શકે એટલી તાકાત પણ હવે તો એનામાં રહી જ ન હતી. ગોરખપુરના ઘરોના દીવાઓ રાત્રીના સામ્રાજ્યની જાણ કરતા હતા. દેવીને સ્મરીને એણે આગળ વધવાનો પ્રયાસ ચાલુ જ રાખ્યો. એ અત્યંત થાકી ગઈ હતી. થોડું અંતર કાપવાની પણ હવે તો એનામાં શક્તિ જ ન રહી. એ ભાંગી પડી …એણે કાબૂ ગુમાવ્યો અને ..પાણીમાં તળિયે ધકેલાવવા માંડી …\nસદનશીબે પાછળથી આવતા પાણીના જોરદાર પ્રવાહે અને આવતા વળાંકે એ રણચન્ડીને સામેના કિનારા પર ઉછાળીને ફેકી જ દીધી. કાદવમાં એક ધબાકો થયો. એની આંખે અંધારા આવી ગયા. શ્વાસ પણ એના જોરજોરથી ચાલતા હતા. કેટલીયે વાર એમને એમ પડી રહી એ. પછી એણે આંખો ખોલી. એના હાથની મુઠી હજી ય બંધ જ હતી. અને એ જોઈ આવી કફોડી સ્થિતિમાં પણ એના ચહેરે એક આનંદની રેખા અંકાઈ ગઈ. મહેનત કરીને એ ઉભી થઇ અને ધીમે ધીમે ચાલવા માંડી. ઝાડી ઝાંખરામાંથી મારગ કાઢતી પડતી આખડતી ખંડીયેર તરફ આગળ વધી. પગથીયા ચડી જ્યાં એ દ્વારે પહોચી ત્યાં એને સુર સંભળાયા મલ્હારના ….\nઅહી હજી રાગની મહેફિલ પૂરી થઇ ન હતી. માસ્તરજીના કંઠમાં ય હવે શક્તિ રહી ન હતી. ફક્ત વિણાના સુરો જ સંભળાતા હતા. ખુબ ઝડપથી વિણા ઉપર એમની આંગળીઓ ચાલતી હતી. શ્રોતાઓ મસ્તીમાં ડોલતા હતા. એવા સમયે બારણામાં એક સ્ત્રીનો પ્રવેશ થયો. અંદરનું દ્રશ્ય જોતાં જ એનામાં એક ઝણઝણાટી આવી ગઈ …\nમાસ્તરજીએ આજે કમાલ કરી હતી. વિણા પર ચાલતી એમની આંગળીઓમાંથી લોહીના ટીપાં પડતા દેખાયાં. સંગીતની એટલી હદ પણ હોઈ શકે? વિણા વગાડનાર તેમજ સાંભળનાર સહુ કોઈ આ દ્રશ્યથી અજાણ હતા. એમને ખબર જ ન હતી. લોહીના ટીપાઓ ધારા બની કાળા અંગરખા ઉપર વહેવા માંડી.\nઆ જોતા જ એક ચીસ એ નારીના મુખમાંથી નીકળી ગઈ અને હતું એટલું બધું જ જોર એકઠું કરી એ ત્યાં દોડી જ ગઈ. હાથમાંથી વિણા ખેંચી લઇ દૂર ફગાવી દીધી અને માંસ્તરજીના હાથને સાડુના ચીરાથી લપેટી દીધો.\nરાગ તૂટ્યો, રંગત તૂટી, માસ્તરજી ઢળી પડ્યા. ઘેનભંગ થતાં જ સ્તબ્ધ શ્રોતાજનોએ આંખો ખોલી.\nથોડીવારે માસ્તરજીએ પણ શુદ્ધિમાં આવતાં જ આંખો ખોલી.\nઆ શું? સ્વપ્ન કે સત્ય? એમણે આંખો સાફ કરી. હા, સામે પેલી જ બે આંખો હતી !!! ચાર આંખોના કમાડોએ આંસુઓને ભરપેટ વહાવ્યા. મુઠ્ઠીમાંની રાખડી હેતથી બહેને ભીના હાથે ભાઈને બાંધી, ખેંચીને મજબુતાઈથી, જાણે કદિ ય તૂટશે જ નહિ. સાચો પ્રેમ અને તમન્નાની જીત થઇ હતી.જાણે એટલું જ જોવા માગતી હોય તેમ માસ્તરજીની આંખો પછી બંધ જ થઇ ગઈ. કલાકારનો આત્મા દુખની અવધિ વિતાવી બહેનની રાખડીનું અંતિમ સુખ મેળવી દેવીના ચરણમાં પડ્યો. ‘ભાઈઈ …’ ની એક કારમી ચીસ વાતાવરણમાં પછી સંભળાઈ અને બહેન પણ ત્યાં જ ઢાળી પડી. વાતાવરણમાં નિસ્તબ્ધતા હતી .વસંત અને મલ્હારના સુરો ગોરખપુરના એ ધામમાંથી જાણે હજીય ઘુંટાઈ ઘૂંટાઈને નીકળતા હતા. કલાકારના અણચીન્તવ્યા ગમનથી ગોરખપુર ધ્રૂજી ઉઠ્યું.\nમુખીજીની ઊંડી ઊંડી ઉતરી ગયેલી આંખો નંદનપુર અને ગોરખપુર વચ્ચેનું અંતર માપતી હતી. એમને એક સવાલના જવાબમાં છુપાયેલો મંત્ર જડ્યો હતો, ‘ગામડાઓની ગ્રામ્ય સંસ્કૃતિ જાળવેલી રાખીને ગ્રામ્ય સમાજને શ્રદ્ધા અને અંધશ્રદ્ધા બાબતે વૈચારિક ક્રાંતિ દ્વારા શિક્ષિત કરીએ તો ? અને વિકસિત શહેરીસમાજમાં એજ વૈચારિક ક્રાંતિ દ્વારા ગ્રામ્ય સંસ્કૃતિ લાવીએ તો? ..તો જ કદાચ માનવ વસાહત ફરી ઉભી થાય … તો જ કોઈ પણ નિર્મળ પ્રેમ કલંકિત ના થાય.’\n– ગુણવંત વૈદ્ય\n14 thoughts on “ગોરખપુરનો કલાકાર.. – ગુણવંત વૈદ્ય”\nAnsuya Desai August 17, 2013 at 8:21 PM\nભાઈ બહેન ના પવિત્ર સંબધ ની સુંદર રસમય લઘુ કથા\nગુણવંતભાઈ ..પત્ર પ્રતીક્ષા ને કારણે સુંદર હ્રદય સ્પર્શી રચના વાંચવા મળી…. અભિનંદન\nR.M.Amodwal June 14, 2013 at 4:25 PM\ninnocent love is reflected totaly. interesting story.worth reading. thanks to Ghunvantbhai ……….\nHemal Vaishnav June 3, 2013 at 7:31 AM\nWould not consider extremely interesting.\nHarsha vaidya May 31, 2013 at 8:46 AM\nગામડાના પવિત્ર પશ્ચાદભૂમાં, ભાઈ બહેન ના પવિત્ર સંબંધની કથા,અને શારદા સરસ્વતિ ના ખોળામાં જીવન ની સમાપ્તિ,આ સઘળું શાળા સમય દરમિયાન ની નાની ઉંમરમાં લખાયું હોય તો તે સાચે જ કલ્પના શક્તિ નો પ્રભાવ છે અને તે માટે લેખક ધન્યવાદ ને પાત્ર છે.\nHarsha vaidya May 31, 2013 at 8:41 AM\nપહેલી જ વાર્તા પ્રમાણે ઘણી જ સરી કલ્પના શક્તિ છે.અને ભાઈ બહેન ના અતૂટ પ્રેમને પવિત્ર ગામડાના વાતાવરણમાં મૂકી અને શારદા સરસ્વતિ ના ખોળામાં સમાપ્તિ ….એ ઉંમરે આવી કલ્પના?ધન્યવાદ ને પાત્ર છે.\nAmee May 31, 2013 at 6:49 AM\nઆ વાર્તામાં જે લાગણીઓ અને જે ભાવ છે એ બહુ જ ઊંડાણપૂર્વક ના છે………બહુ વખત પછી બહુ જ સુંદર વાર્તા વાંચી……પોતાનું દુખ સાધના રૂપી બહાર લાવવું ………..જો આ સત્ય ઘટના હોઈ તો ગોરખપુર ના નિવાસીઓ ઘણા નસીબદાર કહેવાઈ કે જેમને માસ્ટરજીની વીણા નો લાભ લીધો……….\nદરેક માનવી એ કોઈક શોખ તો વિકસાવવા જ જોઈએ જિંદગી માં તો એકલા પડીએ છીએ એવા વિહારો ના આવે..કે આત્મહત્યા જે અત્યારના સમય નો સૌથી મોટો પ્રશ્ન છે એ ઘણી સરળતા થી ઉકેલાઈ…………\ngunvant Vaidya May 30, 2013 at 4:53 PM\nગુજરાતીમાં સરળતાથી કોઈને પણ લખવામાં મદદરૂપ થઇ શકે કેવળ એ જ હેતુસર એક વાત કહેવી છે.\nકોઈપણ વ્યક્તિ ગુજરાતી સહિતની કોઈપણ ભાષામાં વેબ ઉપર લખી શકે છે. એ માટે ગુજરાતી સોફ્ટવેર હોવું જરૂરી નથી. ઈગ્લીશ સ્ક્રિપ્ટમાં ગુજરાતી લખવાથી તે ગુજરાતીમાં લખાય છે અને આ રીતે જેમને ગુજરાતી ફક્ત બોલતા જ ફાવે છે અને લખતા આવડતું ન હોય એવા પરદેશમાં જન્મેલા આપણા બાળકોને ગુજરાતી લખવા બાબતે તો આ એક વરદાન સમાન જ છે. આપના મિત્રોમાં જો આની જાણ ન હોય તો દરેક જરૂર કરશો .\n1. ગુગલ સર્ચમાં પ્રથમ ‘ગુગલ ત્રાન્સ્લીટરેશન ગુજરાતી ‘ એમ લખો. પછી enter કરો .\n2. બીજા આવેલા વેબ સ્ક્રીનમાંથી ‘ઈનપુટ સાધનો ઓન લાઈન અજમાવો’ એમ લખેલી વેબ સાઈટ ક્લિક કરી તે ખોલો\n3. હવે અંગ્રેજીમાં ગુજરાતી લખવાનું શરુ કરો . દા. ત. MARU NAM GUNVANT CHHE. એમ અંગ્રેજીમાં લખો .\n4. જેમ જેમ લખતા જશો તેમ તેમ સ્ક્રીન પર ગુજરાતી સ્ક્રિપ્ટમાં લખાતું જશે .\n5. પછી એને copy and paste જ્યાં કરવું હોય ત્યાં કરી શકાય છે .\ngunvant Vaidya May 30, 2013 at 4:34 PM\nભાઈશ્રી અશ્વિનભાઈ અને પુષ્પકાન્તભાઈનો આભારી છું. આ એક સત્ય ઘટના આધારિત ટુકી વાર્તા છે . આપને ગમી એ મને ગમ્યું.\nPushpakant Talati May 30, 2013 at 4:15 PM\nઘણીજ સુંદર રીતે રજુઆત થવા પામી છે આપની આ રચનાં – મજાનાં શ્રેણીબધ્ધ શબ્દોથી શુંગારીત થયેલ આપની લેખનશૈલી થી આખી વાતની રજુઆત વાંચનારાઓને તથા તેના દિલ ને પકડી રાખે છે.\nઆ રચનાં બદલ હું પુષ્પકાન્ત તલાટી આપને ઘણા જ હાર્દિક અભિનંદન પાઠવું છું .\nashvin desai May 30, 2013 at 3:46 PM\nઆ લઘુ – નવલ ચ્હે .\nગુનવન્ત્ભઐ જો મુગ્ધાવસ્થામા આત્લિ સરલ , સોસરવિ , ધારદાર , રદયસ્પર્શિ શૈલિ કન્દારિ શક્યા હોય તો કાબિલે\nદાદ ચ્હે . મધ્હુમતિ ફિલ્મ્નો દિલિપકુમાર મને યાદ આવિ\nગયો . એમ્નો ઉપાદ સ્વાભાવિક , ગુથનિ ચિવતથિ કરિ ,\nએઓ ધારતતો આખિ સમ્પુર્ન નવલકથા કરિ શક્યા હોત\nધન્યવાદ . અશ્વિન દેસાઈ ઓસ્ત્રેલિયા\ngunvant Vaidya May 30, 2013 at 3:09 PM\nઆપના ઉત્સાહવર્ધક શબ્દો બદલ આભારી છું રાજેશભાઈ .\nRajesh Vyas "JAM" May 30, 2013 at 3:02 PM\nએક લેખક તરીકે તમારે કશી જ સ્પષ્ટતા કરવાની આવશ્યકતા નથી કારણકે વાર્તાનું આલેખન જ એટલું અદભુત છે કે જેવી રીતે ગોરખપુર વાસીઓ માસ્તરજી ની સુરાવલિ માં તલ્લિન થઈ ગયા હતા તેવી જ રીતે આ અક્ષરનાદ વાસી તમારી શબ્દાવલિમાં લીન થઈ ગયો. ખરેખર લાજવાબ વાર્તા છે.\nbankimchandra shah May 30, 2013 at 2:46 PM\nmediocre. can not hold reader.\ngunvant Vaidya May 30, 2013 at 2:03 PM\nએક સ્પષ્ટતા કરવી છે. આ વાર્તા લઘુવાર્તા હોવાનું મેં ક્યાંય જણાવ્યું નથી. કોઈક ટેકનીકલ કારણોસર પ્રેસમાં આમ થયું હોય એમ બની શકે છે. બાકી હું તો આ વાર્તાને અહી શામેલ કરવા બાબતે ભાઈશ્રી જીગ્નેશભાઈ અને અક્ષરનાદનો ખુબ આભારી છું.\n← ડ્રાઉં ડ્રાઉં (બાળવાર્તા) – ઉદયન ઠક્કર\nબોલીએ ના કંઈ… – રાજેન્દ્ર શાહ →


Ahmedabad Mit Jethwa an MBBS student was caught stealing Corona test kits ap– News18 Gujarati\nઅમદાવાદઃ કોરોના ટેસ્ટ કિટ ચોરનાર MBBSનો વિદ્યાર્થી મિત જેઠવા ઝડપાયો, લાખોની કિટો રૂ.10,000માં મિત્રને વેચી દીધી\nચોરી કરનાર વિદ્યાર્થી મિત જેઠવા એન.એચ.એલ કોલેજમાં MBBS છેલ્લા સેમિસ્ટરમાં અભ્યાસ કરે છે. પિતા મહેસાણા ઓએનજીસીમાં સીએ તરીકે નોકરી કરે છે. MBA પૂર્ણ કરી માર્કેટીંગ કંપનીમાં નોકરી કરનાર મિત્રને વેચી દીધી હતી.\nLast Updated:March 28, 2021, 21:13 pm\nઅમદાવાદઃ શહેરના ઘાટલોડિયા વિસ્તારમાં આવેલા અર્બન હેલ્થ સેન્ટરમાંથી (Urben health center) કોરોના ટેસ્ટની કિટની (corona test kit) ચોરી મામલે પોલીસે એક આરોપીની (thief arrested) ધરપકડ કરી છે. કોરોના કિટની ચોરી કરનાર MBBSમાં અભ્યાસ કરનાર વિધાર્થી હોવાનું સામે આવ્યું છે. ચોરીની કોરોના કીટ ખરીદનાર વ્યક્તિની પોલીસે શોધખોળ શરૂ કરી છે.\nકોરોનાના કેસો (corona in Ahmedabad) અમદાવાદમાં સતત વધી રહ્યાં છે. કોરોનાના ટેસ્ટિંગ વધારવા ડોમ પણ વધુ ઉભા કરવામાં આવ્યા છે ત્યારે કોરોનાના ટેસ્ટ માટે જે કીટ આવે છે તે અર્બન હેલ્થ સેન્ટરમાં રાખવામાં આવે છે. આવી જ રીતે ઘાટલોડિયા અર્બન હેલ્થ સેન્ટરમાં કીટ જથ્થો પડ્યો હતો.\nત્રણ દિવસ પહેલા અર્બન હેલ્થ સેન્ટરમાં બપોરે એક અજાણી વ્યક્તિ હેલ્થ સેન્ટરના રૂમ નંબર 9માં રાખેલી ટેસ્ટિંગ કીટના બોક્સમાં એક લાલ થેલીમાં ભરી ફરાર થઈ ગયો હતો. જો કે હેલ્થ સેન્ટર સ્ટાફે પીછો કરતા ભાગી ગયો અને ચોરી કરનાર ગાડીનો ફોટો પાડી દીધો હતો જેના આધારે પોલીસે આરોપી પકડી લીધો હતો.\nધાટલોડિયા પોલીસ ગિરફતમાં રહેલ વિદ્યાર્થી મિત જેઠવાએ કોરોના ટેસ્ટિંગ કિટના 16 જેટલા બોક્સ ચોરી કરી હોવાના આરોપથી ધરપકડ કરી છે. ચોરી કરનાર વિદ્યાર્થી મિત જેઠવા એન.એચ.એલ કોલેજમાં MBBS છેલ્લા સેમિસ્ટરમાં અભ્યાસ કરે છે. વધુ મળતી માહિતી પ્રમાણે મિત જેઠવાના પિતા મહેસાણા ઓએનજીસીમાં સીએ તરીકે નોકરી કરે છે.\nઆરોપી વિદ્યાર્થી મિતે કોરોના ટેસ્ટીગ કીટ ચોરી કરી એક મિત્રને આપી જેની પાસેથી 10 હજાર રૂપિયા લીધા હોવાનું સામે આવ્યું છે ત્યારે ચોરી કરેલ કોરોના ટેસ્ટિંગ કીટ લેનાર MBA પૂર્ણ કરી માર્કેટીંગ કંપનીમાં નોકરી કરનાર છે. જેની પોલીસ શોધખોળ શરૂ કરી છે.\nપકડાયેલ વિદ્યાર્થી મિતની પૂછપરછમાં મિત્રને કોરોના ટેસ્ટિંગ કીટ જોઈતી હોવાથી ચોરી કરી હોવાનું સામે આવ્યું છે. સાથે જ આરોપી મિત અર્બન હેલ્થ સેન્ટરમાં અગાઉ કોરોના ટેસ્ટિંગ કેમ્પમાં જોડાયો હતો..જેથી અહીં કોરોના ટેસ્ટિંગ કીટ જથ્થો હાજર હોવાનું જાણમાં હોવાથી ચોરી કરી હતી. હાલ કોરોના ટેસ્ટિંગ કીટની ચોરી કરવા પાછળનું અન્ય કયું કારણ છે જે કીટ ખરીદનાર પકડી પાડ્યા બાદ હકકિત બહાર આવી શકે છે.\nFirst published:March 28, 2021, 20:23 pm\nAccused breakingapolice-lockupCorona Test KitMBBS studentઅમદાવાદગુજરાતપોલીસ\nRajkot | મહંત આપધાત મામલે Police એ આરોપીઓની મિલકત કબજે કરવાની કાર્યવાહી કરી શરૂ


“મમ્મી” ૨૦૧૬ | મન માનસ અને માનવી\n“મા” સૌંદર્યનું અપ્રતિમ સર્જન છે.\n‘મમ્મી તું ક્યાં છે? જો છ મહિનામાં પાછી તને મળવા આવી ગઈ”. આ વખતે હવે હું પાછી અમેરિકા જવાની નથી. બાળકોના આગ્રહને વશ થઈ ગઈ. વચન આપીને ગઈ હતી’.\n‘ હું છ મહિનામાં પાછી આવીશ’. બસ જવાને બે દિવસની વાર હતી અને ભારતથી ફોન આવ્યો ,’મારી મમ્મી ગઈ”.\nહવે તો ગણતાં પણ થાકી. બસ બધાને ગયે કેટલાં વર્ષ થયા અને ‘મારે હજુ કેટલાં બાકી છે’ ? મા, તને ખબર છે બાળપણથી ગણિત મારો પ્રિય વિષય હતો. જે મોટા ભાગના વિદ્યાર્થિઓને નહોતો ગમતો. આજે વાર કયો, તિથિ કઈ, કોની વર્ષગાંઠ ક્યારે, ફોન નંબર તું બધું જ મને પૂછતી. મમ્મી તે જમાનામાં કમપ્યુટર ન હતાં. આજે હું હમેશા કહું છું , “સર્જનહારે આપણને સહુને બિલ્ટ ઈન કમપ્યુટર આપ્યું” છે.\nમમ્મી શું કહું .તારા ગયા પછી મુંબઈ જવાનું મન થતું નથી. કુદરતની કરામત તો જો, દર વર્ષે કોઈ ને કોઈ બહાને મુંબઈ જવું પડે છે. મમ્મી તારી યાદ ક્યાં અને ક્યારે આવે છે તે કહેવું પણ બેકાર છે. જેમ મારા મત પ્રમાણે ઈશ્વર ક્યાં નથી એ હું શોધું છું.’ તેમ તારી યાદ ક્યારે નથી આવતી એ વિચારવું યા કલ્પવું મુશ્કેલ છે.’\nમમ્મી, આજે તારા સંસ્કાર અને ઘડતરને કારણે જીવનમાં ખૂબ સંતોષ છે. આજે પણ મને તારાં ગડી કરેલાં કપડાં, ચકચકિત વાસણો અને ્સ્વદિષ્ટ રસોઈ યાદ આવે છે ત્યારે હૈયું હાથ નથી રહેતું. મા તારું શિખામણનું એક વાક્ય શિલાલેખની જેમ મારા હ્રદય પર કોતરાઈ ગયું છે.\n“બેટા, જીવનમાં વિચાર ઉંચા રાખવા , નજર નીચી રાખવી”.\nમમ્મી, તેં હમેશા ખુલ્લા દિલથી બધા બાળકોને પ્રેમ આપ્યો છે. અરે, બાળકો છોડ ભાઈ બહેન તેમજ કાકા અને ફોઈનાં બાળકો પણ તને,’ મમ્મી ‘કહેતાં હતાં. તારી નજરમાં કોઈ પરાયું ન હતું. તું પ્રેમ આપવામાં દિલદાર હતી. સાથે સાથે તારી શ્રીનાથજીની સેવા, ખુબ સુંદર રીતે ભાવથી કરતી હતી. તારો બનાવેલો’પ્રસાદ’ તો આજે પણ સહુના મોઢામાં પાણી લાવે છે.\nએક વાત કહું,” મા, તું દરરોજ બપોરે લાલબાવાના મંદીરમાં અને લીલીમાસીને ત્યાં સત્સંગમાં જતી હતી. ” જો હસતી નહી અમેરિકામાં રહીને , “દર રવીવારે સત્સંગમાં જવાનું ચાલુ કર્યું છે”. શિશાપત્ર પર વિવેચન સાંભળવું ગમે છે.\nશ્રીજી બાવા પર લખેલું એક ભજન જણાવું.\n” આવો શ્રીનાથજી હ્રદયે બિરાજો, પાડું હું તમને સાદ રે’\nઆવો, આવો વૈષ્ણવો સંગે મળીને શ્રીજીને કરીએ શણગાર રે”.\nમમ્મી હવે આ હાથ શ્રીનાથજીનાં હાથમાં સોંપ્યો છે. જન્મ ધર્યો ત્યારથી તેમના પર દૃઢ વિશ્વાસ અને શ્રદ્ધા છે. તું જ્યાં હોય ત્યાં શ્રીજીની સેવામાં રહેજે. તારાં બધાં બાલકો પર અમી છાંટણા કરજે.\nઆમ તો તું રોજ યાદ આવે છે. આજના દિવસે તારો અસીમ પ્યાર, તારી અમી ભરેલી આંખડી અને તારાં પ્યાર ભર્યા શબ્દોથી અંતરમાં છલકાઈ ઉઠે છે.\nદિવાળીની મંગલ કામના, ૨૦૧૬ »\nBhavana S Patel (05:20:12) : Pravina,\nMamma – so beautiful. Speaks our hearts, very beautifully written.


વૈજ્ઞાનિકોને એન્ટાર્કટિકા સમુદ્રની નીચે કશુંક એવું મળી આવ્યું કે...\nHome વિજ્ઞાન પર્યાવરણ વૈજ્ઞાનિકોને એન્ટાર્કટિકા સમુદ્રની નીચે કશુંક એવું મળી આવ્યું કે…\nવૈજ્ઞાનિકોને એન્ટાર્કટિકા સમુદ્રની નીચે કશુંક એવું મળી આવ્યું કે…\nઆંતરરાષ્ટ્રીય વૈજ્ઞાનિકોમાં અત્યારે જબરદસ્ત ઉત્સાહ છે. આ વૈજ્ઞાનિકો આવનારા એક અઠવાડિયામાં એન્ટાર્કટિકા પહોંચી જવાના છે જ્યાં તેઓ સમુદ્રના તળિયામાં મળી આવેલા એક નવા એન્ટાર્કટિકા અંગે પોતાનું સંશોધન હાથ ધરશે. એવું કહેવામાં આવી રહ્યું છે કે સમુદ્રના તળિયે મળી આવેલું આ નવું એન્ટાર્કટિકા લગભગ 1,20,000 વર્ષ જુનું છે!!\nઆ નવું એન્ટાર્કટિકા ત્યારે મળી આવ્યું જ્યારે A68 નામનો એક વિશાળ આઇસબર્ગ પીગળીને બાકીના હિસ્સાથી અલગ પડ્યો. એવું કહેવાય છે કે આ A68 આઇસબર્ગ લંડનના ક્ષેત્રફળ કરતા ચારગણો મોટો છે અને તે લાર્સન આઈસ શેલ્ફથી 2017ના જુલાઈમાં છૂટો પડ્યો હતો. આ આઇસબર્ગની નીચે જે નવું એન્ટાર્કટિકા મળી આવ્યું છે તેનો વિસ્તાર લગભગ 5,818 સ્ક્વેર કિલોમીટર જેટલો છે.\nવૈજ્ઞાનિકોને આ સ્થળે પહોંચવાની ઉતાવળ એટલા માટે છે કે આ નવો વિસ્તાર ભલે હજારો વર્ષથી એક મોટા આઇસબર્ગની નીચે સ્થિત હતો પરંતુ હવે પેલો આઇસબર્ગ હટી જતા તેના પર સૂર્યના પ્રકાશની ધીમેધીમે અસર થશે અને આથી અંદરના વાતાવરણમાં અને જળચરો પર કોઈ અસર પડે તે પહેલા તેની જાતતપાસ કરવા માંગે છે.\nએકતરફ ગ્લોબલ વોર્મિંગને કારણે એન્ટાર્કટિકાના આઇસબર્ગ પીગળી રહ્યા હોવાની ચિંતા છે તો બીજી તરફ આ જ આઇસબર્ગની નીચે એક નવી દુનિયા મળી આવવાનો અને તેની તપાસ કરવાનો ઉત્સાહ આ વૈજ્ઞાનિકોને છે.\nવૈજ્ઞાનિકો અહીં પહોંચ્યા બાદ નવા એન્ટાર્કટિકાના બરફના કેટલાક સેમ્પલ્સ પોતાની સાથે લઇ જશે અને તેની સાથે કેટલાક જળચરને પણ પોતાની સાથે લાવશે. વૈજ્ઞાનિકોની આ ટીમમાં નવ દેશોના સંશોધન કેન્દ્રોના સભ્યો હશે. આ ટીમ 21 ફેબ્રુઆરીએ ફોકલેન્ડ આયલેન્ડના સ્ટેનલીથી એન્ટાર્કટિકા જવા રવાના થશે.\nબ્રિટીશ એન્ટાર્કટિકા સરવે રિસર્ચ સંસ્થાના શીપ RPS જેમ્સ ક્લાર્ક રોસમાં આ ટીમ ત્રણ અઠવાડિયા ગાળશે અને પોતાનું સંશોધન કરશે. માર્ચના મધ્યમાં એટલેકે લગભગ 18મી માર્ચે આ વૈજ્ઞાનિકો પોતાનું મિશન પૂર્ણ કરીને સ્ટેનલી પરત થશે.\nવૈજ્ઞાનિકો જે સેમ્પલ એકઠા કરવાના છે તેમાં બરફ ઉપરાંત સીફ્લોર પ્રાણીઓ, માઈક્રોબી, પ્લાનક્ટોન, સેડીમેન્ટ્સ અને પાણીના સેમ્પલ્સ પણ લેશે. ટીમ પોતાની સાથે વિડીયો કેમેરા સહીત અસંખ્ય સાધનો લઇ જશે જેમાં એક ખાસ પ્રકારની સ્લેજ પણ હશે જે તેમને નાનાનાના જળચરોને પકડવામાં મદદ કરશે.\nવૈજ્ઞાનિકો પોતાના સંશોધન દરમ્યાન એ બાબતની પણ નોંધ લેશે કે આઇસબર્ગના પીગળી ગયા બાદ એન્ટાર્કટિકાના અન્ય સ્થળોથી કોઈ નવા પ્રાણીઓ અહીં આવીને વસ્યા છે કે કેમ.\nPrevious articleમોદીથી માલ્યાથી મોદી – ભ્રષ્ટાચાર માટે ખાળે ડૂચા ને દરવાજા મોકળા\nNext articleદેશના અર્થતંત્રને ‘એકજેટલી’ કઈ દિશામાં લઇ જવા માંગે છે અરુણ જેટલી?\nNandubhai Khamar February 19, 2018 At 15:50\nગત સોમવારના રોજ પ્રકાશિત સંશોધન પ્રમાણે હવામાન પરિવર્તનના લીધે ધ્રુવીય રીંછ (Polar Bear) ભૂખે મરી રહ્યું છે, જે અનુમાન કરે છે કે આ સર્વોચ્ચ...


આ લક્ઝુરિયસ પેંટહાઉસમાં રહે છે હાર્દિક-નતાશા, જુવો લક્ઝરી ઘરની સુંદર તસવીરો – Online88Media\nઆ લક્ઝુરિયસ પેંટહાઉસમાં રહે છે હાર્દિક-નતાશા, જુવો લક્ઝરી ઘરની સુંદર તસવીરો\nMarch 6, 2021 mansi1 Comment on આ લક્ઝુરિયસ પેંટહાઉસમાં રહે છે હાર્દિક-નતાશા, જુવો લક્ઝરી ઘરની સુંદર તસવીરો\nભારતીય ક્રિકેટ ટીમના સ્ટાર ઓલરાઉન્ડર હાર્દિક પંડ્યા અને અભિનેત્રી નતાશા સ્ટેનકોવિકની જોડી ચાહકો ખૂબ પસંદ કરે છે. બંનેની તસવીરો ઘણીવાર હંમેશા સોશિયલ મીડિયા પર ચર્ચામાં રહે છે. ઓગસ્ટ 2020 માં બંને એક પુત્રના માતાપિતા બન્યા હતા. પુત્રનું નામ બંનેએ અગસ્ત્ય રાખ્યું હતું.\nનતાશા અને હાર્દિક તેમના નાના પુત્ર સાથે પણ મસ્તી કરતા જોવા મળે છે અને હવે તેઓ તેમના પુત્ર સાથેની તસવીરો પણ શેર કરે છે. ઘણી વખત તસવીરોમાં નતાશા અને હાર્દિકનું ઘર પણ જોવા મળે છે. આવી સ્થિતિમાં આજે અમે કપલના સુંદર ઘરની તસવીરો બતાવવા જઈ રહ્યા છીએ. તો ચાલો જોઈએ હાર્દિક પંડ્યા અને નતાશા સ્ટેન્કોવિકના ઘરની સુંદર તસવીરો.\nજણાવી દઈએ કે, તાજેતરમાં જ કપલે વડોદરાના વાસણા રોડ પર ચોથા માળે પેંટ હાઉસ ખરીદ્યું છે. જેની સુંદરતા તેને જોતા જ બને છે. ચાલો અમેતમને આ ઘરની કેટલીક સુંદર તસવીરો બતાવીએ.\nસૌથી પહેલા આ ઘરની કિંમત વિશે વાત કરીએ. જણાવી દઈએ કે જે જગ્યા પર નતાશા અને હાર્દિકનું ઘર છે ત્યાં જમીનની કિંમત 2500 રૂપિયા પ્રતિ ચોરસ ફૂટ આસપાસ છે. આ પેંટ હાઉસની કિંમત આશરે2કરોડ રૂપિયા જણાવવામાં આવી રહી છે. આ પેંટહાઉસ ચોથા માળ પર બનાવવામાં આવ્યું છે. ઘરની બાલ્કનીની બહારનો નજારો ખૂબ જ સુંદર લાગે છે.\nતમને અહીં પૂલ પણ જોવા મળશે. તમે જોઈ શકો છો કે પૂલમાં નતાશા તેના નાના પુત્ર અગસ્ત્ય સાથે મસ્તી કરી રહી છે. મળતી માહિતી મુજબ દિલ્હીના એક આર્કિટેક્ટ દ્વારા આ પેંટહાઉસ તૈયાર કરવામાં આવ્યું છે.\nએવું કહેવામાં આવે છે કે આ પેંટ હાઉસમાં એક હોલ અને4રૂમ છે. આ પેઇન્ટ હાઉસમાં બૂટ અને કપડા માટે મોટા-મોટા વોર્ડરોબ પણ બનાવવામાં આવ્યા છે. જે દેખાવમાં ખૂબ જ આકર્ષક લાગે છે.\nનતાશા અને હાર્દિકે તેમના ઘરે એક થિયેટરને પણ જગ્યા આપી છે. અહીં ઘણીવાર કપલ મૂવીઝ જુએ છે. નતાશા અને હાર્દિક તેમના પરિવાર અને મિત્રો સાથે પાર્ટી કરતા પણ જોવા મળે છે.\nજણાવી દઈએ કે પછી હાર્દિક અને નતાશાએ એક બીજાને ડેટ કર્યા પછી સગાઈ અને પછી લગ્ન કરી લીધાં. બંનેની પહેલી મુલાકાત નાઈટ ક્લબમાં થઈ હતી. અહીંથી બંનેનો પ્રેમ પણ શરૂ થયો. 1 જાન્યુઆરી 2020 ના રોજ નતાશા અને હાર્દિકની સગાઈ થઈ. તેમની સગાઈનો વીડિયો ખૂબ વાયરલ થયો હતો. અને લોક ડાઉન દરમિયાન બંને લગ્નના બંધનમાં બંધાઈ ગયા હતા. સગાઈ પહેલા જ નતાશા પ્રેગ્નેંટ પણ હતી. લગ્ન પછી નતાશાએ પુત્ર અગસ્ત્યને જન્મ આપ્યો.\nનોંધપાત્ર વાત એ છે કે હાર્દિક પંડ્યા ભારતીય ક્રિકેટ ટીમનો સ્ટાર ઓલરાઉન્ડર છે. તે બેટથી ધમાલ મચાવવાની સાથે જ બોલથી પણ સુંદર પ્રદર્શન કરે છે. નતાશા સર્બિયાની રહેવાસી છે. તે બોલિવૂડની ઘણી ફિલ્મોમાં પણ જોવા મળી છે. તેને ‘ડીજે વાલે બાબુ’ ગીતથી ઘણી લોકપ્રિયતા મળી હતી.\nTagged CricketHardik PandyaLuxurious HomeNatasha StankovicPenthouse\n‘જો પ્રભાસ લગ્ન માટે પ્રપોઝ કરશે તો’, જાણો આ સુંદર સવાલ પર શું બોલી શ્રદ્ધા કપૂર\nકોઈની કમાણી હતી 1 હજાર તો કોઈની હતી 500 રૂપિયા, જાણો આ7ટીવી અભિનેત્રીની પહેલી કમાણી કેટલી હતી\nટીવીની આ 8 અભિનેત્રીઓએ પણ ઘરેલું હિંસા સહન ન થવા પર લીધો હતો કોર્ટનો સહારો, હવે રહે છે પતિથી અલગ\nદુઃખદ: અનુરાધા પૌડવાલના પુત્ર આદિત્યનું 35 વર્ષની ઉંમરે નિધન, આ બિમારીથી હતો પીડિત\nSeptember 12, 2020 mansi\nબૌદ્ધ સાધુના લુકમાં જોવા મળ્યા મહેંદ્ર સિંહ ધોની, જંગલની વચ્ચે લગાવ્યું ધ્યાન, જુવો વાયરલ વીડિયો\nMarch 16, 2021 mansi\n1 thought on “આ લક્ઝુરિયસ પેંટહાઉસમાં રહે છે હાર્દિક-નતાશા, જુવો લક્ઝરી ઘરની સુંદર તસવીરો”\nпрогон по сайтам каталогам http://nytva.org/memberlist.php?mode=searchuser&start=775&sk=b&sd=a&first_char=o статейный сайт http://www.avtojurnal.ru/forum/showthread.php?p=17465 сервис прогона сайта https://dev.1c-bitrix.ru/community/webdev/user/5449488/ бесплатный прогон сайтов\nпрограмма прогона сайта по белым каталогам http://itstula.com/user/ebovarar/ скачать фильмы на телефон андроид прогон сайт база http://arhangelskoe71.hh.ru/employer/5283946 поисковая ускоренная индексация сайта https://www.ibm.com/ibmweb/myibm/us-en/profile\nтрастовые сайты автоматический прогон прогон сайта по каталогам свящ http://www.gorlib.ru/forum/viewtopic.php?p=102844 бесплатно прогон сайта по каталогам https://kiev.forumotion.me/t873-topic#3783 прогон сайта по твиттер\nпрогон сайта вот мой сайт ускоренное индексирование сайтов роботами ускоренная ускоренная индексация сайта программа прогона сайта\nпрогоны сайтов каталоги для прогонов сайт софт для прогон сайтов http://aboutcar.ru/37712-post66.html прогон по сайтам анализаторам\nпрогон сайта по доскам объявлений бесплатный прогон сайта по социальным закладкам http://www.krimoved-library.ru/books/krimskie-vina14.html каталоги сайтов для прогона скачать http://new-image.su/wp-content/pages/igrovue_avtomatu_s_vuvodom__23.html скачать базу для прогона сайта http://www.demo3-ecomm.in.ua/user/komNaisMUm/\nкогда можно делать прогон сайта скрипт прогона сайта http://sukko.com.ru/modules.php?name=Your_Account&op=userinfo&username=liasnuppartfoot бесплатные программы для прогона сайта https://dnepr.actieforum.com/t510-topic прогон сайт по трастовым сайтам http://ladystory.ru/?p=206221\nпрогон сайта через каталоги ручной прогон по трастовым сайтам что дает прогон сайта по трастовым сайтам статейный прогон форум


અરબાજ ખાનને પૂછવામાં આવી ગર્લફ્રેન્ડ સાથે લગ્નની વાત - ગુસ્સાથી થયા લાલ અને કહ્યું, "ડેટ કરીએ છીએ એનો મતલબ એ નથી..." - mojemoj.com અરબાજ ખાનને પૂછવામાં આવી ગર્લફ્રેન્ડ સાથે લગ્નની વાત - ગુસ્સાથી થયા લાલ અને કહ્યું, "ડેટ કરીએ છીએ એનો મતલબ એ નથી..." - mojemoj.com\nએક સમય હતો જ્યારે અરબાઝ અને મલાઈકાની જોડી નંબર વન હતી. લોકો તેની જોડીના ખુબ જ વખાણ પણ કરતા અને ઉદાહરણ પણ લેતા. પરંતુ અચાનક તેના તલાકની ખબરો આવતા બધા ફેંસ હેરાન થઇ ગયા. 19 વર્ષ સાથે રહ્યા બાદ બંનેએ અલગ રહેવાનો નિર્ણય લીધો. જણાવી દઈએ કે બંનેને એક 19 વર્ષનો દીકરો પણ છે જેનું નામ અરહાન છે. હાલમાં અરબાઝ જોર્જીયા એન્ડ્રોની ને ડેટ કરી રહ્યો છે. અને ચર્ચાઓ એવી પણ છે કે આવતા વર્ષે બંને બંને લગ્ન પણ કરવાના છે. પરંતુ જ્યારે અરબાઝ અરબાઝને આના વિશે પૂછવામાં આવ્યું તો તે ગુસ્સેથી લાલ થઇ ગયા અને મીડિયાવાળા ને પણ ખખડાવી દીધા…\nઅરબાઝે હાલમાં જ એક ઈન્ટરવ્યું આપ્યું જેમાં તેને લગ્નને લઈને વાતચીત કરી અને અફવાઓ ને ખોટી જણાવી. જો કે, અરબાઝે એ વાત કબુલ કરી કે તે ઇટાલિયન મોડલ જોર્જિયાને ડેટ કરી રહ્યો છે. પરંતુ તેને કહ્યું કે તેને લગ્નનો હજુ કોઈ પ્લાન નથી કર્યો. તેના લગ્નની અફવાઓ પર અરબાઝે કરી આ વાત…\nડેટ કરવાનો મતલબ લગ્ન નથી :\nઅરબાઝે ન્યુઝ સાથે વાતચિત કરતા કહ્યું કે, “મને નથી લાગતું કે અમે ડેટ કરી રહ્યા છીએ તો અમારા લગ્ન થઇ જશે. અમે બસ માત્ર સાથે જ છીએ. તમને ખબર છે, મેં સમાન્ય સવાલ પૂછ્યો હતો. તમે કહો છો કે સુત્રો થી જાણવા મળ્યું છે કે અમારા લગ્ન થવાના છે. હું પૂછું છું કોણ છે સૂત્ર? શું મારા પપ્પાએ કહ્યું, કે મારી માં એ કહ્યું? મારા ભાઈ , મારે બહેને કીધું શું? જો કોઈએ નથી કીધું તો તમને કયા સૂત્રએ જણાવ્યું?\nઅર્જુન-મલાઈકા નાં લગ્ન પર દીધો આ જવાબ :\nજયારે હાલમાં જ અરબાઝને તેની એક્સ વાઈફ મલાઈકા અને અર્જુનના લગ્ન પર સવાલ કરવામાં આવ્યો તો તેને તેનો જવાબ ખુબ જ મજાકિયા અંદાજમાં આપ્યો. અરબાઝ ખાનનો એક વિડીઓ સોશિયલ મીડિયા પર ખુબ જ વાઈરલ થયો હતો જેમાં તેને અર્જુન અને મલાઈકા ના લગ્ન પર એક કોમેન્ટ કરી હતી. ખરેખર, થોડા દિવસ પહેલા અરબાઝ ખાન એક ઇવેન્ટમાં આવ્યા હતા. જ્યાં મીડિયાએ તેને અર્જુન અને મલાઈકા ના લગ્ન વિશે સવાલો કર્યા.\nસવાલ પૂછ્યા પછી થોડા સમય પછી તો તે થોડો સમય શાંત થઇ ગયા, બાદમાં તેને મસ્તીના અંદાજમાં તેનો જવાબ આપ્યો. તે દરમિયાન અરબાઝના મોઢાનો રંગ જોવા જેવો હતો. સવાલ પૂછ્યો એટલે પહેલા તો અરબાઝ ખુબ જ હસ્યા પછી તેને કહ્યું, “આ ખુબ જ સમજદારી વાળો સવાલ છે. આ સવાલ માટે તમે રાતભર બેસીને મહેનત કરી હતી. ચાલો જામી લઈએ, લંચ ટાઈમ થઇ ગયો છે. હું આ સવાલનો જવાન આપીશ. પરંતુ તમે સવાલ પુછવામાં ટાઈમ લીધો તો હું પણ વિચારીને કાલે તેનો જવાબ આપીશ.”\nદબંગ3માં જોવા મળશે :\nવાત કરીએ વર્કફ્રન્ટની તો ટૂંક સમયમાં અરબાઝ દબંગ3માં જોવા મળશે. આ ફિલ્મ 20 ડિસેમ્બરે રીલીઝ થશે. ફિલ્મના પ્રોડ્યુસર ખુદ અરબાઝ ખાન છે અને સાથે ફિલ્મમાં એક્ટિંગમાં પણ જોવા મળે છે. સલમાનના ફેંસ દબંગ3નાં રીલીઝની રાહ જોઈ રહ્યા છે. જણાવી દઈએ કે, આ ફિલ્મમાં સલમાન ખાન મહેશ માંજરેકર ની દીકરી સઈ માંજરેકરની દીકરીને લોન્ચ કરવાના છીએ.


વિક્રમ લેન્ડર એકદમ સહીસલામત છે હજુ સંપર્ક થવાની આશા જીવંત - Gujarati News & Stories\nટેકનોલોજી,બ્રેકીંગ ન્યુઝ |\nચંદ્ર ઉપર વિક્રમ લેન્ડર કઈ જગ્યાએ લેન્ડ થયું છે એની માહિતી ઈસરોને મળી ગઈ છે. રવિવારે મીડિયા સાથે વાત કરતા ભારતીય અંતરિક્ષ અનુસંધાન કેન્દ્રના ચેરમેન ડૉ. કે સિવનએ જણાવ્યું હતું કે, વિક્રમ લેન્ડરનું લોકેશન મળી ગયું છે. ડૉ. કે સિવનના જણાવ્યા મુજબ ઓર્બિટરની મદદથી વિક્રમ લેન્ડરની જાણકારી મળી છે અને ઓર્બિટર દ્વારા ખેંચવામાં આવેલ તસ્વીરમાં લેન્ડર નજરે ચડે છે. આવનાર 14 દિવસ સુધી લેન્ડર સાથે અમે ફરીથી સંપર્ક કરવાની કોશિશ કરીશું.\nસંપર્ક કરવાની કોશિશ ચાલુ :\nમીડિયા સાથે વાત કરતા ડૉ. કે સિવને જણાવ્યું કે, ઈસરો હજુ પણ વિક્રમ સાથે સંપર્ક કરવાની કોશિશ કરી રહ્યું છે અને આશા છે કે ફરીથી સંપર્ક થઈ જશે. એમણે કહ્યું કે, ચંદ્રયાન-2 મિશન 99% સફળ રહ્યું છે. જોકે આપણે વિશેષજ્ઞનું માનીએ તો લેન્ડર સાથે ફરી સંપર્ક કરવો ખૂબ જ મુશ્કેલ છે અને આવું થવાની શકયતા ખૂબ જ ઓછી છે.\nનોંધનીય છે કે ચંદ્રયાન-2 ઈસરોનું સૌથી મોટું મિશન હતું. આ મિશન હેઠળ ચંદ્રની ધરતી પર લેન્ડર અને રોવરને ઉતારવાના હતા. ઈસરોએ આ મિશનના બધા જ ચરણોને સફળતાપૂર્વક પાર પાડ્યા હતા. પરંતુ7સપ્ટેમ્બરે જ્યારે લેન્ડરને ચંદ્રની સપાટી પર ઉતારવામાં આવી રહ્યું હતું ત્યારે લેન્ડર સાથે ઈસરોનો સંપર્ક તૂટી ગયો હતો. ત્યારબાદ લેન્ડર વિશે કોઈપણ પ્રકારની માહિતી ઈસરોને નહોતી મળી રહી. એટલામાં ચંદ્રની પ્રદક્ષિણા કરી રહેલ ઓર્બીટરે લેન્ડરની થર્મલ ઇમેજ લીધી અને ઈસરોને મોકલી. જેનાથી ખ્યાલ આવ્યો કે વિક્રમ લેન્ડર સુરક્ષિત છે. તમને જણાવી દઈએ કે, લેન્ડરને ચંદ્રના દક્ષિણ ધ્રુવ પર લેન્ડ કરવામાં આવવાનું હતું પરંતુ ચંદ્રના દક્ષિણી ધ્રુવની સપાટીથી 2.1 કિ.મી. જેટલા અંતરે લેન્ડર સાથેનો સંપર્ક તૂટી ગયો હતો.\nદુનિયાના માત્ર3દેશ થયા છે સફળ :\nચંદ્રની સપાટી પર પહોંચવામાં અત્યાર સુધી દુનિયાના માત્ર ત્રણ દેશ સફળ થયા છે. જેમાં રશિયા, અમેરિકા અને ચીનનો સમાવેશ થાય છે. ચંદ્રની સપાટી પર પહોંચવામાં સૌથી પહેલા રશિયાને સફળતા મળી હતી અને રશિયાએ 04 જાન્યુઆરી 1959 માં ચંદ્ર પર પોતાનું લેન્ડર ઉતાર્યું હતું. વિક્રમ લેન્ડર સાથે સંપર્ક ન તૂટ્યો હોત તો ભારત ચંદ્ર મિશનને સફળ કરનાર ચોથો દેશ બની જાત.\nઆખી દુનિયાએ ઈસરોના વખાણ કર્યા :\nદુનિયાના ઘણા સમાચાર પત્રો અને ટીવી ચેનલોએ ભારતના ચંદ્રયાન-2 મિશનની નોંધ લીધી છે. જેમાં લખ્યું છે કે, આ મિશન ભારત માટે ખૂબ જ મહત્વપૂર્ણ હતું અને ઘણી હદ સુધી આ મિશનમાં સફળતા મળી છે. નાસાએ પણ ઈસરોના વખાણ કરતા જણાવ્યું છે કે, આ પ્રકારનું મિશન સફળ બનાવવાનું કામ મુશ્કેલ હોય છે અને આ મિશન ભારત માટે ઘણું મોટું રહ્યું છે.


1 મે, 2018નું રાશિફળ: જાણો, કેવો રહેશે તમારો આજનો દિવસ 1 મે, 2018નું રાશિફળ: જાણો, કેવો રહેશે તમારો આજનો દિવસ\nછગન May 1, 2018\nનવાં વસ્ત્ર તથા આભૂષણોની ખરીદી કરશો. સામાજિક રીતે માન-સન્માન પ્રાપ્ત થશે, પરંતુ મધ્યાહન બાદ દરેક પ્રકારે તમારે સંયમિત વ્યવહાર કરવો પડશે. નવા સંબંધ બનાવતા પહેલાં વિચાર કરવાની ગણેશજી સલાહ આપે છે. સ્વાસ્થ્યનું ધ્યાન રાખવું.\nવ્યવસાયીઓ માટે આજનો દિવસ ખૂબ લાભદાયી છે. પારિવારિક વાતાવરણ સુખશાંતિપૂર્ણ રહેશે. હરીફો પર વિજય પ્રાપ્ત થશે. વ્યવસાયિક સ્થળ પર સહકર્મચારીઓ તમારા માટે સહાયક બનશે. મધ્યાહન બાદ મનોરંજનનો આનંદ લઈ શકશો.\nમધ્યાહન બાદ ઘરનું વાતાવરણ સુખશાંતિપૂર્ણ રહેશે, તેથી માનસિક રીતે આજે આનંદનો અનુભવ કરશો. સ્વાસ્થ્યમાં સુધારો થશે. વ્યવસાયમાં ભાગીદારોનો પૂરેપૂરો સહકાર મળશે. આર્થિક રીતે લાભ થશે. કાર્યમાં યશ પ્રાપ્ત થશે.\nસ્થાયી સંપત્તિના મામલે સમજદારીથી કામ લેવું. માતાનું સ્વાસ્થ્ય બગડી શકે છે, ધ્યાન રાખવું. મધ્યાહન બાદ શારીરિક રીતે પ્રસન્નતાનો અનુભવ થશે. નવાં કાર્યોમાં સફળતા પ્રાપ્ત થવાની સંભાવના છે.\nવિદેશ તરફથી લાભદાયી સમાચાર મળવાની સંભાવના વધુ છે. મૂડી રોકાણ કરનારા માટે સમય લાભદાયી રહેશે. મધ્યાહન બાદ તમે વધુ ભાવનાશીલ બનશો. સ્વાસ્થ્ય બગડી શકે છે.\nઆજે વાણી પર સંયમ રાખવો. શારીરિક અને માનસિક રીતે સ્વાસ્થ્ય મધ્યમ રહેશે. પ્રવાસ કે પ્રર્યટનનું આયોજન કરશો. મૂડી રોકાણ કરવું આજે તમારા હિતમાં રહેશે. ભાગ્યવૃદ્ધિનો દિવસ છે.\nશારીરિક અને માનસિક સ્વાસ્થ્ય પ્રત્યે ધ્યાન રાખવું. આર્થિક લાભ અને સામાજિક પ્રતિષ્ઠા મળવાની સાથે તમે પારિવારિક જીવનમાં સુખસંતોષની ભાવનાનો અનુભવ કરશો. આવકમાં વૃદ્ધિ અને વેપારમાં લાભ મળશે.\nકોર્ટ-કચેરીની કાર્યવાહીમાં સંભાળીને રહેવું. શારીરિક સ્વાસ્થ્ય બગડવાની આશંકા છે. શારીરિક અને માનસિક રીતે સ્વસ્થ મહેસૂસ કરશો. તમારા આત્મવિશ્વાસમાં વૃદ્ધિ થશે. આમોદપ્રમોદ કે મનોરંજન પાછળ ધનખર્ચ થઈ શકે છે.\nલાભ અને આવકમાં વૃદ્ધિનો દિવસ છે. સામાજિક કાર્યોમાં ભાગ લેવાથી મન પ્રસન્ન રહેશે. માન-સન્માન તથા આવકમાં વૃદ્ધિ થશે. વેપારથી લાભ થવાની સંભાવના છે. સ્વાસ્થ્ય ન બગડે, તેનું ધ્યાન રાખવું. આવકની અપેક્ષાએ ખર્ચ વધુ થઈ શકે છે.\nવ્યાવસાયિક ક્ષેત્રમાં સફળતા મળશે. અધિકારી વર્ગ તમને પ્રોત્સાહિત કરશે. પ્રમોશનનો યોગ છે. પરિવારમાં વાતાવરણ આનંદપૂર્ણ રહેશે. સામાજિક તથા આર્થિક ક્ષેત્રમાં લાભ થશે. મિત્રોથી પણ લાભ થવાની સંભાવના છે.\nસંતાનોના આરોગ્યના વિષયમાં ચિંતા થઈ શકે છે. ધાર્મિક સ્થળની યાત્રાનો સંકેત છે. મધ્યાહન બાદ વ્યવસાયિક સ્થળે વાતાવરણ અનુકૂળ રહેશે. ગૃહસ્થ જીવનમાં આનંદ છવાયેલો રહેશે.\nક્રોધ પર સંયમ રાખવો. સુખમય વિષયોમાં તમારી રુચિ રહેશે. ગહન ચિંતન તમારા મનને શાંતિ પ્રદાન કરશે. લેખનકાર્યમાં તમે સક્રિય રહી શકશો. વ્યાવસાયિક સ્થળ પર સંભાળીને ચાલવું. અધિકારી વર્ગ સાથે ચર્ચા કે વાદવિવાદ ટાળવાં.


અમેરિકા, યુએઈ અને સાઉદી અરબે પણ અભિનંદન માટે પાક પર કર્યુ દબાણ | How US, UAE and Saudi Arabia put pressure on Pakistan for Abhinandan Varthaman. - Gujarati Oneindia\n5 min ago Corona Vaccine : રસી લીધાના6મહિના બાદ પણ એન્ટિબોડી જોવા મળી, ત્રીજા ડોઝ મુદ્દે સવાલો ઉઠ્યા!\n20 min ago યુપી કેબિનેટનું વિસ્તરણ, જિતિન પ્રસાદ સહિત7નવા મંત્રીઓએ શપથ લીધા!\n| Published: Friday, March 1, 2019, 11:27 [IST]\nગુરુવારે પાકિસ્તાનના પ્રધાનમંત્રી ઈમરાન ખાને પોતાના દેશની સંસદમાં એ વાતનું એલાન કર્યુ કે તેમના કબ્જામાં જે એક ભારતીય પાયલટ છે તેને શુક્રવારે મુક્ત કરવામાં આવશે. ઈમરાનની માનીએ તો તે આ પગલું 'શાંતિનું પ્રદર્શન' કરવાના હેતુથી ઉઠાવી રહ્યા છે. પરંતુ ક્યાંકને ક્યાંક ઈમરાન પર પડેલા દબાણે તેમને આ કરવા માટે મજબૂર કરી દીધા. ન્યૂઝ ચેનલ એનડીટીવી તરફથી આપેલી જાણકારી મુજબ અમેરિકા, યુએઈ અને સાઉદી રબે પાકિસ્તાન પર ખાસ્સુ દબાણ કર્યુ હતુ. અત્યાર સુધીમાં ભારત સરકારનું આના પર પણ કોઈ અધિકૃત દબાણ આવ્યુ નથી પરંતુ માનવામાં આવી રહ્યુ છે કે દબાણમાં ઈમરાને અભિનંદનને મુક્ત કરવાનો નિર્ણય લેવો પડ્યો.\nટ્રમ્પે આપ્યો હતો ઈશારો\nગુરુવારે અમેરિકી રાષ્ટ્રપતિ ડોનાલ્ડ ટ્રમ્પે વિયેતનામની રાજધાની વિયેતનામથી એ વાતનું એલાન કર્યુ કે ભારત અને પાકિસ્તાન વચ્ચે તણાવ વહેલી તકે ખતમ થઈ શકે છે. તેમણે જણાવ્યુ કે બંને દેશો તરફથી કોઈ સકારાત્મક સમાચાર જલ્દી આવી શકે છે. આ નિવેદનથી ઘણા લોકોને આ સંકટમાંથી નીકળવાનો અંદાજો થઈ ગયા હતા. અમેરિકી વિદેશ મંત્રી માઈક પોપેયોએ ભારતના રાષ્ટ્રીય સુરક્ષા સલાહકાર (એનએસએ) સાથે ગુરુવારે જ લગભગ 25 મિનિટ સુધી ફોન પર વાત કરી હતી. આ સમગ્ર પ્રકરણમાં યુએઈ અને સાઉદી અરબે પણ એક મહત્વની ભૂમિકા ભજવી. બંને દેશ ભારતના મહત્વના રણનીતિક ભાગીદાર છે. યુએઈના ક્રાઉન પ્રિન્સ શેખ મોહમ્મદ જાયદે સાંજે ટ્વીટ કર્યુ, 'ભારત અને પાકિસ્તાનના પ્રધાનમંત્રીને ફોન કર્યો છે. બંને સાથે વાતચીતમાં એ વાત પર જોર આપવામાં આવ્યુ છે કે હાલમાં જે ઘટનાક્રમ થયા છે તેને ઉકેલવા માટે વાતચીત અને પરસ્પર સંપર્કને પ્રાથમિકતા આપવામાં આવે.' આજે વિદેશમંત્રી સુષ્મા સ્વરાજ અબુ ધાબીમાં ઓર્ગેનાઈઝેશન ઑફ ઈસ્લામિક (ઓઆઈસી)ને સંબોધિત કરશે.\nન ચાલ્યો પાકિસ્તાનનો દાવ\nઆ ભારત માટે પહેલો મોકો છે જ્યારે ભારતને આ કાર્યક્રમ માટે ગેસ્ટ ઑફ ઑનર તરીકે બોલાવવામાં આવ્યા છે. આ એટલા માટે પણ મહત્વનું છે કારણકે ઓઆઈસી હંમેશા કાશ્મીર પર પાકિસ્તાનના વલણનું સમર્થન કરતુ આવ્યુ છે. પાક વિદેશ મંત્રી શાહ મહેમૂદ કુરેશી આ વાતથી ખાસ્સા નારાજ હતા અને તેમણે ઓઆઈસીને અનુરોધ કર્યો હતો કે તે ભારતને આમંત્રિત ન કરે. જે ત્રીજો દેશ હતો તે છે સાઉદી અરબ જેણે હાલમાં જ સાર્વજનિક રીતે પુલવામા હુમલા બાદ તણાવ ઓછો કરવા માટે એક મહત્વનું નિવેદન આપ્યુ હતુ. સાઉદી અરબના વિદેશ મંત્રી અબ્દેલ અલ જુબેરી શુક્રવારે ઈસ્લામાબાદ જશે. જુબેર પાકિસ્તાનને ક્રાઉન પ્રિન્સ મોહમ્મદ બિન સલમાન એટલે કે એમબીએસનો એક ખાસ સંદેશ આપશે. આ સાથે સાઉદીના રાજદૂતે પણ પ્રધાનમંત્રી નરેન્દ્ર મોદી સાથે મુલાકાત કરી હતી. આ ઉપરાંત બીજા દેશ બ્રિટન, ફ્રાંસ અને રશિયાએ પણ ભારત, પાકિસ્તાનને સંયમ જાળવવાની અપીલ કરી અને આમાં ચીને પણ શામેલ હતુ.\nઆ પણ વાંચોઃ માત્ર 90 સેકન્ડમાં અભિનંદને કેવી રીતે તોડી પાડ્યુ પાકિસ્તાનનું એફ-16\nindian air force iaf us uae saudi arabia america યુએઈ સાઉદી અરેબિયા પાકિસ્તાન ઈમરાન ખાન યુએસ અમેરિકા\nStory first published: Friday, March 1, 2019, 11:27 [IST]


News & Views :: પરિવારમાં કોરોનાનું સંક્રમણ ફેલાશે તેવા ડરથી એમ્બ્યુલન્સના ડ્રાઈવરે આપઘાત કર્યો\nપરિવારમાં કોરોનાનું સંક્રમણ ફેલાશે તેવા ડરથી એમ્બ્યુલન્સના ડ્રાઈવરે આપઘાત કર્યો\nદેશમાં કોરોના વાયરસના પોઝિટિવ કેસની સંખ્યામાં સતત વધારો થઇ રહ્યો છે. કોરોનાની મહામારી વચ્ચે રાજસ્થાનમાં એક એમ્બ્યુલન્સના ડ્રાઈવરે કોરોનાનો ટેસ્ટ કરાવ્યા પછી આપઘાત કર્યો હોવાનો કિસ્સો સામે આવ્યો છે. આ સમગ્ર મામલે પોલીસે એમ્બ્યુલન્સના ડ્રાઈવરના મૃતદેહને કબજે કરીને તપાસનો ધમધાટ શરૂ કર્યો છે.\nરાજસ્થાનના જોધપુરમાં છેલ્લા બે દિવસથી ગાયબ થયેલ એમ્બ્યુલન્સ ડ્રાઈવરની લાશ બુધવારે સવારેના સમયે કાયલાના તાળાવમાંથી મળી હતી. આપઘાત કરનાર યુવકનું નામ દિનેશ હોવાનું જાણવા મળ્યું છે. દિનેશે થોડા દિવસો પહેલા જ આરોગ્ય વિભાગમા 108ના ડ્રાઈવર તરીકે નોકરી મેળવી હતી. બુધવારે સવારના સમયે જ્યારે લોકોને તળાવમાં એક મૃતદેહ તરતો જોવા મળ્યો એટલે લોકોએ તાત્કાલિક આ બાબતે પોલીસને ફોન કરીને માહિતી આપી હતી. જેના કારણે રાજીવગાંધી પોલીસ સ્ટેશનના પોલીસકર્મીઓ ઘટના સ્થળ પર પહોંચ્યા હતા અને સિવિલ ડીફેન્સની મદદથી મૃતદેહને પાણીમાંહી બહાર કાઢવામાં આવ્યો હતો.\nપોલીસના જણાવ્યા અનુસાર મૃતક વ્યક્તિનું નામ દિનેશ ગૌડ છે. દિનેશ સોમવારથી તેના ઘરેથી ગાયબ હતો. આ બાબતે રાતાનાડા પોલીસ સ્ટેશનમાં દિનેશના ગૂમ થવા બાબતે ફરિયાદ નોંધવામાં આવી હતી. મૃતક દિનેશ ગૌડ CMOના તાબા હેઠળ આવતી કોવીડ-19 ગાડીનો ડ્રાઈવર હતો. હાલ સમગ્ર મામલે પોલીસે દિનેશના મૃતદેહને કબજે કરીને આગળની તપાસ શરૂ કરી છે.\nપોલીસેના જણાવ્યા અનુસાર દિનેશ ગૌડના પરિવારના સભ્યોએ શક્યતા વ્યક્ત કરી છે કે, દિનેશ CMOના તાબા હેઠળ આવતી કોવીડ-19 ગાડીનો ડ્રાઈવર હતો અને સોમવારના રોજ તેનો કોરોનાનો ટેસ્ટ કરવામાં આવ્યો હતો. દિનેશને તે કોરોના પોઝિટિવ હોવાની શંકાના હતી. એટલા માટે તેને પરિવારના સભ્યોમાં કોરોનાનું સંક્રમણ ફેલાવાના ડરથી આપઘાત કર્યો છે. હાલ તો પોલીસે દિનેશના મૃતદેહને હોસ્પિટલના કોલ્ડરૂમમાં રાખ્યો છે અને સમગ્ર મામલે તપાસ શરૂ કરી છે.\nમહત્ત્વની વાત છે કે, રાજસ્થાનમાં કોરોનાના વાયરસના કેસમાં વધારો થઇ રહ્યો છે. હાલ રાજસ્થાનમાં કોરોનાના કુલ 18,014 કેસ નોંધાયા છે. તેમાંથી 14,220 લોકો હોસ્પિટલમાં સારવાર લઈને સ્વસ્થ થઇ ગયા છે. રાજસ્થાનમાં કોરોનાના કારણે 413 લોકોના મોત થયા છે. તો બીજી તરફ રાજસ્થાનમાં કોરોનાના કેસમાં વધારો થવાના કારણે સરકાર દ્વારા શૈક્ષણિક સંસ્થા, મેટ્રો, મલ્ટીપ્લેક્સ, સ્વિમિગ પૂલ અને ધાર્મિક કાર્યક્રમો પર 31 જૂલાઈ સુધી પ્રતિબંધ લગાવ્યો છે.


અમને કોઈ પછાડી શકે એવા નરમ અમે નથી : ઉદ્ધવ ઠાકરે\nઅમિત શાહે કરેલી ટિપ્પણીનો શિવસેનાના પક્ષપ્રમુખે આપ્યો સણસણતો જવાબ\nમુંબઈ, તા. 13 : શિવસેનાને પછાડનારો હજી જન્મવાનો બાકી છે. અમને કોઈ નબળા સમજે નહીં એમ શિવસેનાના વડા ઉદ્ધવ ઠાકરેએ જણાવ્યું છે.\nમુંબઈમાં સ્થાનિક લોકાધિકાર સમિતિ મહાસંઘના વરલીસ્થિત એનએસસીઆઈ ખાતે યોજાયેલી સભામાં ઉદ્ધવ ઠાકરેએ જણાવ્યું હતું કે કોઈ કોની સાથે યુતિ કરે તો કોના મતોની ટકાવારી વધે તેની અમને ચિંતા નથી. માત્ર દેશની આર્થિક ટકાવારી વધે એની મને ચિંતા છે. તેથી વર્ષ 2019 પછી ફક્ત શિવસેના જ હશે. સરકાર મજબૂત નહીં હોય તો ચાલશે, પરંતુ મારો દેશ મજબૂત હોવો જોઈએ. શત્રુની છાતી ઉપર નહીં, પણ દેશની છાતી ઉપર બેસનારો વડા પ્રધાન હોય એવી મજબૂત સરકારને શું કરવી? આજે દેશમાં કંઈ ચાલે છે તેના પ્રત્યે દુર્લક્ષ કરીને ચૂંટણીની તૈયારીનું પાપ મારાથી નહીં થાય. અયોધ્યામાં શ્રીરામ મંદિરના નિર્માણનો મુદ્દો પણ ચૂંટણીનું પોકળ વચન હતું? હવે કૉંગ્રેસ પક્ષ શ્રીરામ મંદિર બનાવવામાં આડે આવે છે એવી ટીકા થાય છે. કાશ્મીરના મુફતી રામમંદિર માટે ઈચ્છુક હતા? નીતિશકુમારે રામમંદિરનો વિરોધ કર્યો હતો? રામમંદિર કોર્ટનો વિષય હતો તો પછી બાબરી મસ્જિદ કોર્ટનો વિષય નહોતો? એમ ઉદ્ધવે પૂછ્યું હતું.\nદેશના પ્રશ્નો પ્રત્યે દુર્લક્ષ કરીને ચૂંટણીપ્રચાર અમે નહીં કરીએ. જનતાનો વિશ્વાસ જીત્યો તો યુદ્ધ જીતીશું. વિશ્વાસ ન હોય એવો સામાન્ય વિજય શું કામનો? એમ કહીને ઉદ્ધવે ચૂંટણીપ્રચાર કરનારા પક્ષોની ટીકા કરી હતી.


કાવડ યાત્રા: રાજ્ય સરકારો હરિદ્વારથી લઇ જઇ શકે છે ગંગાજળ: ઉત્તરાખંડ સરકાર | Yatra: State Governments can take you from Haridwar Gangajal: Government of Uttarakhand - Gujarati Oneindia\n5 min ago સરેરાશ ઉંચાઈમાં ઘટાડો, ભારતીયો કેમ બની રહ્યા છે વામન?\n35 min ago ખામિનગર ગ્લેશિયરમાં ફસાયા ટ્રેકર્સ, બરફવર્ષા અને ઠંડીના કારણે બેના મોત\n| Published: Saturday, July 17, 2021, 13:39 [IST]\nકોરોના રોગચાળાના નિવારણને ધ્યાનમાં રાખીને, ઉત્તરાખંડ સરકારે આ વર્ષે પણ કાવડ યાત્રાને રદ કરી દીધી હતી. જો કે, સરકારે કાવડીયાઓને ગંગાજળ આપવાની વાત કરી છે. ઉત્તરાખંડના મુખ્ય પ્રધાનના અધિક મુખ્ય સચિવ કહે છે કે, જો કગાવડ મેળા દરમિયાન રાજ્યોમાંથી ગંગા જળ લાવવાની માંગ થાય છે, તો અમે પૂર્ણ સહયોગ આપીશું. તેમણે કહ્યું હતું કે ગંગાજળને હરિદ્વારથી પાણીના ટેન્કર દ્વારા લઈ જવાની પરવાનગી આપવામાં આવશે.\nયાત્રા રોકવાને લઇ બોલ્યા સીએમ\nઉત્તરાખંડ સરકારે કાવડ યાત્રાને રદ કરવાનો નિર્ણય કેમ લીધો તે અંગે મુખ્યમંત્રી પુષ્કરસિંહ ધામીએ કહ્યું કે લોકોની સલામતી જરૂરી છે. લોકો કોરોનાની પકડમાં ન આવે તે માટે અમે આ વર્ષે ઉત્તરાખંડમાં કાવડ યાત્રાને રોકવાનો નિર્ણય લીધો છે. બીજી તરફ ઉત્તરાખંડને અડીને આવેલી ઉત્તરપ્રદેશની સરકાર ઈચ્છે છે કે કાવડ યાત્રા બંધ ન થાય. તાજેતરમાં, આ મામલો સુપ્રીમ કોર્ટમાં ગયા હતા. સુપ્રીમ કોર્ટે આ મામલાની નોંધ લેતા, ઉત્તર પ્રદેશ સરકારને પૂછ્યું હતું કે કાવડ યાત્રાને મંજૂરી કેમ આપવામાં આવી છે. કોર્ટે એક નોટિસ પણ જારી કરી હતી, જેમાં ઉત્તર પ્રદેશની યોગી સરકારને મોટો ફટકો પડ્યો હતો.\nતમને જણાવી દઈએ કે, જ્યારે ઉત્તરાખંડ સરકારે કાવડ યાત્રા 2021 પર પ્રતિબંધ મૂક્યો હતો, તે દરમિયાન ઉત્તર પ્રદેશ સરકારે કંારડયાત્રાને મંજૂરી આપવાનું કહ્યું હતું. સુપ્રીમ કોર્ટે આ અંગે સુમો મોટો જ્ cાન લીધું હતું અને જસ્ટિસ રોહિન્ટન એફ નરીમનની અધ્યક્ષતાવાળી ખંડપીઠે નોટિસ પાઠવી હતી. ખંડપીઠે કહ્યું કે, કેન્દ્ર અને ઉત્તરપ્રદેશ સરકારે પરવાનગી કેમ આપવામાં આવી તે સમજાવવું જોઈએ. તે જ સમયે, ઉત્તરાખંડના મુખ્ય પ્રધાન કહે છે કે, કોરોનાને કારણે, અમે મુસાફરી અટકાવીને સારું કર્યું. મુખ્ય પ્રધાન ધામીએ કહ્યું કે, "અમે દરેકની સલામતીને અગ્રતા પર લઈ, ઉત્તરાખંડમાં કાવડ યાત્રા અટકાવી દીધી છે. લોકોની સુરક્ષા આપણા માટે સૌપ્રથમ છે.\nuttarakhand government up government up state government supreme court haridwar કાવડ યાત્રા ઉત્તરાખંડ સરકાર યુપી સરકાર યુપી રાજ્ય રાજ્ય સરકાર સુપ્રીમ કોર્ટ હરિદ્વાર\nYatra: State Governments can take you from Haridwar Gangajal: Government of Uttarakhand\nStory first published: Saturday, July 17, 2021, 13:39 [IST]


અનિયંત્રિત શેરડીથી ભરેલી ટ્રક પલટી ખાઈ ગઈ - ChiniMandi\nHome Gujarati Indian Sugar News Gujarati અનિયંત્રિત શેરડીથી ભરેલી ટ્રક પલટી ખાઈ ગઈ\nઅનિયંત્રિત શેરડીથી ભરેલી ટ્રક પલટી ખાઈ ગઈ\nપીલીભીત:શુગર મિલ શરૂ થતાં જ ઓવરલોડ શેરડી ભરેલી ટ્રકોની ગતિએ જોર પકડવાનું શરૂ કર્યું છે. અકસ્માતનો ભય પણ વધી ગયો છે.\nરવિવારે રાત્રે, માધોટંડા તરફથી આવી રહેલી શેરડી ભરેલી ટ્રક બેકાબૂ થઈને રેલિંગમાં ઘુસી ગઈ હતી. ટ્રકની ગતિ એટલી હતી કે એક તરફની રેલિંગ તૂટી ગઈ હતી. ટ્રક અટવાઈ જવાને કારણે બંને તરફ વાહનોની લાઇન લાગી હતી. મોડી રાત્રે જ્યારે ટ્રક ખાલી કરવામાં આવી હતી, ત્યારે ટ્રાફિક શરૂ થઈ શક્યો હતો.


My2020census.gov: સ્કેમ ચેતવણી! | XperimentalHamid\nMy2020census.gov: સ્કેમ ચેતવણી!\nમાર્ચ ૨૦, ૨૦૨૧ માર્ચ ૨૦, ૨૦૨૧ by કાસિમ ખાન\nMy2020census અથવા mycensus2020 gov કૌભાંડ પ્રસ્તાવના\nવસ્તી ગણતરીની સીઝન પણ કૌભાંડની મોસમ છે!\nમાય 2020 સેન્સસ સરકાર દ્વારા વસ્તી ગણતરીના સર્વેને જવાબ આપો\nવસ્તી ગણતરીના સર્વેનો જવાબ કેવી રીતે આપવો?\nહું માયસેન્સસ 2020 પર 2020 ની વસ્તી ગણતરી કેવી રીતે પૂર્ણ કરી શકું?\nયુ.એસ. સેન્સસ બ્યુરોએ 12 માર્ચથી જનગણના મેઇલ મોકલવાનું શરૂ કર્યું my2020census gov not mycensus2020 gov. દેશમાં વસ્તી ગણતરીની કવાયત અંગેની પ્રવૃત્તિઓની સૂચિમાં આ મેઇલ આમંત્રણ પ્રથમ છે. મેલ પેકેજમાં વસ્તીગણતરી વિશે સમજૂતી, પ્રશ્નાવલી ભરવા અંગેના સૂચનો અંગેનો પત્ર અને પ્રશ્નાવલિની એક નકલનો સમાવેશ છે.\nલાઇવ કોવિડ -19 અપડેટ્સ\nઆ પ્રવૃત્તિ પછી બ્યુરોના અધિકૃત કર્મચારીઓ દ્વારા તમારા દરવાજા ખખડાવવામાં આવશે, પરંતુ આને થોડો સમય લાગશે, ખાતરી કરો કે ઓછામાં ઓછા માર્ચ અથવા એપ્રિલમાં નહીં, તમે તમારા દરવાજા પર તેમની અપેક્ષા કરી શકો તે પહેલાં. વસ્તી ગણતરી રહેવાસીઓ અને તેમની વિગતો વિશે પૂછશે તેમ, આ તકનો ઉપયોગ સ્કેમર્સ દ્વારા કરવામાં આવશે તેમજ વસ્તી ગણતરીના ડ્રાઈવનો મહત્તમ લાભ મળશે.\nવસ્તી ગણતરીની કવાયત યુનાઇટેડ સ્ટેટ્સ Americaફ અમેરિકાના રહેવાસીઓ વિશે સામાન્ય માહિતી એકઠી કરવા માંડી છે. દુષ્ટ ઇરાદાવાળા લોકો માટે નિર્દોષો અને ખોટી માહિતી આપવાનું કૌભાંડ શરૂ કરવા માટે તે સમય સૌથી યોગ્ય છે. ખોટી હાથમાં તમારી માહિતીનો અર્થ છે કે તેનો ઉપયોગ ગેરકાયદેસર અને અનૈતિક હેતુ માટે થઈ શકે છે, તેથી ખાતરી કરો કે તમે તમારી વ્યક્તિગત માહિતી રાજ્ય દ્વારા અધિકૃત અસલી વ્યક્તિને સોંપી રહ્યા છો.\nસેન્સસ બ્યુરોના કોઈ કાયદેસર અધિકારી તમારી પાસેથી ન પૂછે તેવી બાબતો નીચે આપેલ છે\nતમારા બેંક એકાઉન્ટ્સ\nબેંક એકાઉન્ટ નંબર અને અન્ય વિગતો\nપિન, પાસવર્ડ્સ વગેરે.\nજો કોઈ અધિકૃત સર્વેયર હોવાનો ingોંગ કરે છે તો ઉપરની કોઈપણ માહિતી માટે પૂછશે, તો તેના પર વિશ્વાસ ન કરો, તમારે તરત જ જવાબ આપવાનું બંધ કરવું પડશે અને વ્યક્તિને જાણ કરવી જોઈએ.\nજે લોકો ખાસ કરીને વસ્તી ગણતરીના કામને સમજવામાં અસમર્થ છે તેઓને આ કૌભાંડો થવાનું જોખમ છે.\nતેવી જ રીતે, અજાણ રહેવાસીઓના જવાબો મેળવવા માટેની અન્ય રીતો પણ ત્યાં બહાર છે. આમાં ફોન ક callsલ્સ, બનાવટી સર્વેક્ષણો, મેલ્સ અને વેબસાઇટ્સ શામેલ છે.\nવસ્તી ગણતરી માટેની ઓનલાઈન વેબસાઇટ અંગે સરકારે જાહેર કરેલી ટૂંક સમયમાં, સમાન નામોવાળી વેબસાઇટ્સની બહુમતી, સામાન્ય લોકોને છીનવી શકશે નહીં.\nબીજી રીત એ છે કે તેના પર ક્યુઆર કોડ સાથેનો એક પોસ્ટકાર્ડ છે, જે તમે સ્કેન કરશો તો તે તમને સેન્સસ બ્યુરોની સત્તાવાર વેબસાઇટ લેશે. આ રીતે, મ deviceલવેર તમારા ઉપકરણ પર ડાઉનલોડ કરવામાં આવે છે, અને કોઈ સરકારી એન્ટિટી તે કરતી નથી.\nજો ડેટા સંવેદનશીલ છે તો રાજ્ય દ્વારા અધિકૃત હોવા છતાં પણ મારે કેમ કોઈની ઉપર વિશ્વાસ કરવો જોઈએ\nખાતરી કરો કે, પ્રશ્નાવલી પરનો તમારો જવાબ ગુપ્ત છે. તમારા દ્વારા પ્રદાન કરવામાં આવેલી વસ્તી ગણતરીની માહિતી માત્ર આંકડાકીય હેતુ માટે જ વપરાય છે.\nતમારી વ્યક્તિગત માહિતીને સુરક્ષિત રાખવા માટે ક 13ંગ્રેસે 1954 માં શીર્ષક 250 પસાર કર્યું હતું, જે ગુપ્તતાને બચાવવા માટે યુ.એસ. સેન્સસ બ્યુરોના કાર્યકરોએ જીવન માટે શપથ લેવડાવ્યો હતો અને જાહેરનામા માટે ફેડરલ જેલમાં, 000,5નો દંડ અને / અથવા XNUMX વર્ષ સુધીની સજા ભોગવી છે. માહિતી.\nતદુપરાંત, વ્યક્તિગત વ્યક્તિગત પ્રતિસાદ 72 વર્ષ સુધી પ્રકાશિત કરી શકાતો નથી.\nઠીક છે, વસ્તીગણતરી 2020 નો ભાગ બનવાની અને કૌભાંડમાં ન આવે તે માટેની યોગ્ય રીત કઈ છે ?.\nએનાઇમ ચાહકોને બ્લીચ કરો, ખુશખુશાલ થવાનો સમય છે. હા, પ્રતીક્ષા પૂરી થઈ છે તે 2021 માં આવી રહી છે!\nઅહીં સંપૂર્ણ વાર્તા વાંચો\nસત્તાવાર my2020census.gov વેબસાઇટ\n2020 ની વસ્તી ગણતરીને કાગળના ફોર્મ ભરવા, પૂરા પાડવામાં આવેલા ફોન નંબર પરના સવાલનો જવાબ આપવા અને વેબસાઇટનો ઉપયોગ કરીને અનેક રીતે જવાબ આપી શકાય છે. my2020census.gov\nતે જાણવું અગત્યનું છે કે સર્વેક્ષણ માટે તમારો પ્રતિસાદ જ્યારે રેકોર્ડ કરવામાં આવે છે ત્યારે તમારી પાસેથી શું પૂછવામાં આવે છે અને શું નહીં.\nપ્રથમ, તમારે તમારો સેન્સસ આઈડી નંબર દાખલ કરવો પડશે જે તમને પ્રાપ્ત થયેલા મેલમાં હશે. પછી આગળનું પગલું એ છે કે 2020 ની વસ્તી ગણતરી માટે તમારા સરનામાંની પુષ્ટિ કરવી, તે પછી તમારું પૂરું નામ અને ફોન નંબરની જોગવાઈ છે. પછી તમને સરનામાં પર રહેતા લોકોની સંખ્યા, મકાનના મકાનમાં રહેનારાઓના નામ, વય, લિંગ અને જન્મ તારીખ, સંબંધો, લિંગ અને જાતિથી સંબંધિત પ્રશ્નો પૂછવામાં આવશે.\nસર્વે પૂર્ણ કરવાના ત્રણ રસ્તાઓ છે\nતેને fillનલાઇન ભરવા માટે, કમ્પ્યુટર, સેલફોન અથવા ટેબ્લેટ સહિત કોઈપણ ઇન્ટરનેટ-સક્ષમ ઉપકરણનો ઉપયોગ કરો.\nફક્ત ફોર્મ ભરો અને વિશ્વસનીય TLD સાથે વેબસાઇટને ડેટા પ્રદાન કરો. દા.ત. બંને માટે my2020census.gov અને 2020census.gov બંને પાસે .gov TLD છે જે ફક્ત GOVT દ્વારા રજીસ્ટર થઈ શકે છે.\nઇન્ટરનેટ પર અથવા ફોન દ્વારા સવાલોના જવાબ નીચેની ભાષાઓમાં આપો: અંગ્રેજી, સ્પેનિશ, વિયેતનામીસ, ચાઇનીઝ, કોરિયન, રશિયન, અરબી, ટાગાલોગ, પોલિશ, ફ્રેન્ચ, હૈતીયન ક્રેઓલ, પોર્ટુગીઝ અને જાપાનીઝ.\nકાગળ 2020 ની વસ્તી ગણતરી માત્ર અંગ્રેજી અને સ્પેનિશમાં ઉપલબ્ધ છે.\nશ્રેણીઓ વેબસાઈટસ પોસ્ટ સંશોધક\nટેમ્પલઓએસ શ્રેષ્ઠ સમીક્ષા 2020\nઅંધકારની આંખો 1981 પીડીએફ\n"My3census.gov પર સ્કેમ ચેતવણી!" પર 2020 વિચારો\n1 એપ્રિલ 2020, 8: 51 PM પર પોસ્ટેડ\nહું મારું નામ પસાર કરતાં પહેલાં તેઓ મારો ટેલિફોન નંબર ઇચ્છતા હતા. મેં તરત જ બ્રાઉઝરને અને મેઇલ દ્વારા તરત બંધ કર્યું. હું આ નહીં કરીશ. તે કૌભાંડ છે કે નહીં તેની કાળજી લેશો નહીં.\n20 માર્ચ, 2020 8: 08 PM પર પોસ્ટેડ\nતો કયું કૌભાંડ છે ??? સાહિત્યમાં ફરીથી: માય2020 સેન્સસ ગવના કૌભાંડમાં, મેં હમણાં જ ઉપર લખ્યું છે તેમ વસ્તી ગણતરી અને સરકાર વચ્ચે કોઈ બિંદુ નથી. મારે શું માનવું છે?\n20 માર્ચ, 2020 9: 28 PM પર પોસ્ટેડ\nબંને 2020 સેન્સસ [.] સરકાર અને માય2020 સેન્સસ [.] સરકાર ડેટા સબમિટ કરવા માટે કાયદેસર અને સલામત છે. આ લેખ આ મુદ્દાને આવરી લે છે તે મુદ્દો છે કે તમારે એ હકીકતથી પરિચિત થવું જોઈએ કે લોકો સમાન સાઇટ્સ બનાવીને અને સંબંધિત ન હોય તેવા ડેટાની વિનંતી કરીને આને રોકડ કરવાનો પ્રયાસ કરશે…


વાવાઝોડાના લીધે રાજ્યના અનેક વિસ્તારોમાં વરસાદ\nઅમદાવાદમાં પણ વરસાદી ઝાપટું : તૌકતેના સંકટ વચ્ચે ૫ દિવસ સુધી મોટા ભાગના જિલ્લામાં ભારેથી અતિભારે વરસાદની આગાહી વ્યક્ત કરાઈ\nગાંધીનગર, તા. ૧૬ : તૌકતે વાવાઝોડુ ઝડપથી ગુજરાત તરફ આગળ વધી રહ્યું છે. હવામાન વિભાગનાં ડાયરેક્ટર મનોરમા મોહંતીના અનુસાર, ગુજરાતનાં દરિયાકાંઠે ૧૭ તારીખે વાવાઝોડુ પહોંચશે. ૧૮મી તારીખે સવારે પોરબંદરથી માંડી ભાવનગરનાં મહુવા સુધીના વિસ્તારને ક્રોસ કરશે. વાવાઝોડાની ગતિ ૧૫૦થી ૧૭૦ કિલોમીટર પ્રતિ કલાકની રહેશે. જો કે તૌકતેના સંકટ વચ્ચે આગામી ૫ દિવસ સુધી ગુજરાતનાં મોટા ભાગના જિલ્લાઓમાં ભારેથીઅતિભારે વરસાદની આગાહી વ્યક્ત કરવામાં આવી છે.\n૧૬થી ૨૦ મે સુધી ભારેથી અતિભારે વરસાદની આગાહી દક્ષિણ ગુજરાત, ગીર સોમનાથ, અમરેલી, ભાવનગર, દીવમાં વ્યક્ત કરવામાં આવી છે. આ ઉપરાંત સુરેન્દ્રનગર બોટાદ, જૂનાગઢમાં પણ ભારે વરસાદની આગાહી છે. જ્યારે મધ્ય ગુજરાતમાં અમદાવાદ ખેડા, આણંદ તથા દક્ષિણમાં પણ પવન સાથે વરસાદની આગાહી વ્યક્ત કરવામાં આવી છે.\nહવામાન વિભાગ અનુસાર દરિયામાં વાવાઝોડાના પગલે પવનની સ્પીડ ૧૫૦થી ૧૭૦ કિલોમીટર પ્રતિકલાકની વચ્ચે રહેવાની શક્યતા છે. જો કે વાતાવરણમાં પલટો જોવા મળી રહ્યો છે. રાજ્યનાં અનેક વિસ્તારોમાં વરસાદ પણ શરૂ થઇ ચુક્યો છે. અમદાવાદ, અમરેલી, મધ્ય ગુજરાતનાં અનેક વિસ્તારો, સૌરાષ્ટ્રનાં અનેક વિસ્તારમાં વરસાદ પડી રહ્યો છે.


સરકારી નોકરી માટે લાખોની જાહેરાતો થઇ, પરંતુ છેલ્લા2વર્ષમાં માત્ર 5497 જ લોકોની ભરતી થઇ. જાણો અહીં – જય કિસાન- ખેડૂત ક્લબ\nસરકારી નોકરી માટે લાખોની જાહેરાતો થઇ, પરંતુ છેલ્લા2વર્ષમાં માત્ર 5497 જ લોકોની ભરતી થઇ. જાણો અહીં\nગુજરાત રાજ્યમાં લાખો સરકારી નોકરી આવવાની જાહેરાત કરતી ભાજપ સરકાર દ્વારા રાજ્યમાં ચાર લાખ કરતાં વધારે બેરોજગાર હોવાનું જણાવવામાં આવ્યું છે. તો સૌથી ચિંતાજનક એ છે કે, છેલ્લાં બે વર્ષમાં માત્ર 5497 લોકોને જ સરકારી નોકરી આપવામાં આવી છે. એટલે કે, એક વર્ષમાં માત્ર 2748 જેટલી જ સરકારી નોકરી આપવામાં આવી છે.\nગુજરાત વિધાનસભામાં આજે પ્રશ્નોત્તરીમાં જુદા-જુદા મત વિસ્તારના ધારાસભ્ય દ્વારા રાજ્યમાં શિક્ષિત અને અશિક્ષિત યુવાનો તેમજ મળેલ સરકારી નોકરી અંગે પ્રશ્ન પૂછવામાં આવ્યા હતા. તેના જુદા જુદા લેખિત જવાબમાં શ્રમ અને રોજગારી મંત્રીએ જણાવ્યા અનુસાર સમગ્ર ગુજરાત રાજ્યમાં કુલ 4,02,301 શિક્ષિત અને અર્ધશિક્ષિત બેરોજગારો છે. જેમાં 22,599 અર્ધશિક્ષિત બેરોજગાર યુવાનો છે.\nરાજ્ય સરકાર દ્વારા આજે ગૃહમાં ચિંતાજનક અને નોકરીવાછું યુવાનો આઘાત પામે તેવી જાહેરાત કરતા સ્વીકાર્યું છે કે, છેલ્લાં બે વર્ષમાં માત્ર 5497 જ સરકારી નોકરી આપવામાં આવી છે. જેમાં સાત જિલ્લાઓમાં વડોદરા, સુરત, ખેડા, નવસારી, દાહોદ, નર્મદા અને મોરબીમાં એક પણ સરકારી નોકરી આપવામાં આવી નથી. તો બીજી તરફ ડાંગમાં માત્ર 1 તેમજ તાપી અને જામનગરમાં માત્ર 2-2 બેરોજગારીને જ સરકારી નોકરી આપવામાં આવી છે.\nPrevious છૂત અછૂત નો રિવાજ, મુસ્લિમોએ દલિતોના વાળ કાપવાની ધરાર ના પાડી…\nNext વિડીયો: દ્વારકાના ખેડૂતોએ પાક વીમા બાબતે સરકાર સામે આ અનોખી રીતે વિરોધ પ્રદર્શન કર્યું


ગુજરાતમાં આ જીલ્લામાં હજી3દિવસ સુધી રહેશે મેઘમહેર, જાણો વિગતે – જય કિસાન- ખેડૂત ક્લબ\nગુજરાતમાં આ જીલ્લામાં હજી3દિવસ સુધી રહેશે મેઘમહેર, જાણો વિગતે\nગુજરાત ભરમાં મોટાભાગના વિસ્તારમાં આવતા પાંચ દિવસ સુધી ભારેથી અતિભારે વરસાદ પડવાની હવામાન વિભાગ દ્વારા આગાહી કરવામાં આવી છે. મંગળવારે ઉત્તર ગુજરાતના બનાસકાંઠા, વલસાડ, અમદાવાદ, સાબરકાંઠા, મહેસાણા, પાટણ, સુરત, નવસારી, ડાંગ, તાપી, ભરૃચ, નર્મદા,દમણ, દાદરા નગર હવેલી, સૌરાષ્ટ્રમાં મોરબી, રાજકોટ, જામનગર, સુરેન્દ્રનગર, દેવભુમી દ્વારકામાં ભારેથી અતિભારે વરસાદ પડશે.\nગુજરાત પર આગામી2વરસાદી સિસ્ટમ સક્રિય હોવાના કારણે તારીખ 29જુલાઇથી ઉત્તર ગુજરાતમાં બનાસકાંઠા, સાબરકાંઠા, અરવલ્લી, મહેસાણા અને પાટણ એવા5જિલ્લામાં ભારેથી અતિ ભારે વરસાદ પડી શકે છે.\nબાદ પાંચ દિવસ સુધી દક્ષિણ ગુજરાતમાં વલસાડ, નવસારી, દમણ, દાદરા નગર હવેલી તેમજ સૌરાષ્ટ્રમાં બોટાદ અને સુરેન્દ્રનગર, ગીર સોમનાથ, અમરેલી સહિતના ભાગોમાં ભારેથી અતિભારે વરસાદ પડવાની આગાહી કરવામાં આવી છે.\nઉત્તર ગુજરાતના પાંચ જિલ્લામાં ભારેથી અતિભારે વરસાદની સંભાવનાઓ હવામાન વિભાગ દ્વારા આગાહી કરવામાં આવી છે. બંગાળની ખાડી પર સર્જાયેલ લો-પ્રેશર સિસ્ટમ આગળ વધી રહી છે. તેની સાથે જ ઉત્તર પશ્ચિમ મધ્ય પ્રદેશ અને તેને અડીને આવેલા રાજસ્થાન પર સાઈક્લોનિક સર્ક્યુલેશન સિસ્ટમ પણ સક્રિય છે. જેના કારણે 29મી શરૂ થઇને5ઓગસ્ટ સુધી ઉત્તર ગુજરાતમાં બનાસકાંઠા, સાબરકાંઠા, અરવલ્લી, મહેસાણા અને પાટણ જિલ્લામાં ભારેથી અતિ ભારે વરસાદ પડી શકે છે.\nગુજરાત પર અપર એર સાયક્લોનિક સરક્યુલેશની 3-3 વરસાદી સિસ્ટમ સક્રિય બની હતી. પરંતુ તેમાંથી એક સિસ્ટમ ખતમ થઇ ગઇ છે, જ્યારે અન્ય બે સિસ્ટમ આગામી દિવસોમાં સક્રિય થશે તેવું હવામાન વિભાગ જણાવી રહ્યું છે. ગુજરાત પર આ2વરસાદી સિસ્ટમની અસરના કારણે આગામી5દિવસ દરમ્યાન ગુજરાતમાં સાર્વત્રિક વરસાદ થશે. હવામાન વિભાગે હાલ આગામી5દિવસ દરમ્યાન ગુજરાતના માછીમારોને દરિયો ના ખેડવા કડક સૂચના આપવામાં આવી છે.\nમધ્યગુજરાત, કચ્છ સૌરાષ્ટ્રમાં પણ મધ્યમથી ભારે વરસાદની સંભાવના\nવધુમાં આ સિસ્ટમ સક્રિય રહેતાં આગામી5દિવસ દરમિયાન ભારેથી અતિભારે વરસાદ પડવાની શક્યતા છે. એજ રીતે મધ્ય ગુજરાતમાં અમદાવાદ ઉપરાંત ગાંધીનગર, મહિસાગર, ખેડા જિલ્લાઓમાં મધ્યમથી ભારે વરસાદ પડી શકે છે. જ્યારે 30 મીએ કચ્છ અને સૌરાષ્ટ્રના કેટલાક વિસ્તારોમાં ભારેથી અતિભારે વરસાદ થવાની શક્યતા છે. દક્ષિણ ગુજરાતના જિલ્લાઓમાં પણ મધ્યમથી ભારે વરસાદ પડે તેવી શક્યતા હવામાન વિભાગ દ્વારા વ્યક્ત કરવામાં આવી છે.\nPrevious જાણીને આશ્ચર્ય થશે: આ એક કિલો ચા ની કિંમત છે 50000 રૂપિયા.\nNext ”ખેડૂતોને ઘર આપીશું” આવા વાયદા કરી સરકારે હાઉસિંગ બોર્ડના નામે ખેડૂતો પાસેથી જમીનો લીધી અને અત્યારે…


Gujarati News » Sports » Cricket news » IND vs NZ Virat Kohli's tweet ten years ago went viral, The controversy of not out losing wickets in the Mumbai Test was raised against the umpire decision.\nભારતીય ટીમ (Team India) ના કેપ્ટન વિરાટ કોહલી (Virat Kohli) એ મુંબઇ ટેસ્ટ દરમ્યાન શૂન્ય રન કરીને વિકેટ ગુમાવી હતી. જેના આઉટ થવાને લઇને મામલો વિવાદે પણ ખૂબ ચગ્યો હતો.\nUpdated On - 10:13 am, Sat,4December 21 Edited By: Avnish Goswami Follow us -\nભારત અને ન્યુઝીલેન્ડ (India Vs New Zealand) વચ્ચે હાલમાં ટેસ્ટ સિરીઝ રમાઇ રહી છે. જેની બીજી અને અંતિમ ટેસ્ટ મેચ મુંબઇ (Mumbai Test) માં રમાઇ રહી છે. પહેલી ટેસ્ટ મેચમાં અજીંક્ય રહાણે (Ajinkya Rahane) એ ભારતીય ટીમ (Team India) ની કેપ્ટનશિપ સંભાળી હતી. બીજી ટેસ્ટ દરમ્યાન નિયમીત કેપ્ટન વિરાટ કોહલી (Virat Kohli) આરામ થી પરત આવતા આગેવાની સંભાળી લીધી હતી. પરંતુ તેને મુંબઇ ટેસ્ટ રમવા દરમ્યાન નિરાશા સાંપડી હતી. તેને એજાઝ પટેલ (Ajaz Patel) ના બોલને ડિફેન્સિવ રમવા દરમ્યાન અંપાયર દ્વારા આઉટ આપવામાં આવ્યો હતો. જેને લઇ વિવાદ પણ ખૂબ સર્જાયો છે. હવે આ મામલામાં વિરાટ કોહલીનુ એક દશક જુનુ ટ્વિટ વાયરલ થવા લાગ્યુ છે.\nટીમ ઇન્ડિયા માટે પ્રથમ દિવસ મુશ્કેલ રહ્યો હતો. ભારતીય ટીમે એક બાદ એક3વિકેટ 80 રનના સ્કોર પર જ ગુમાવી દીધી હતી. એજાઝ પટેલ ભારતીય માટે પ્રથમ દિવસે જ આફત બનીને ઉતર્યો હતો. ભારતીય ટીમની મુશ્કેલીઓ વધારનારો એ વિરાટ કોહલીને આઉટ આપવાનો આ વિવાદાસ્પદ નિર્ણય પણ જવાબદાર હતો. જેમાં કોહલીને જે રીતે આઉટ અપાયો તેને લઇને સવાલો ઉઠ્યા હતા. પરંતુ હવે એક દશક જુનુ ટ્વિટ વાયરલ થવા લાગ્યુ છે. જેમાં તેણે એક ભૂલો વિશે લખ્યુ હતુ. જે હવે સોશિયલ મીડિયા પર ચાહકો ખૂબ વાયલ કરી રહ્યા છે.\nવર્ષ 2011 ના6ડિસેમ્બરે વિરાટ કોહલીએ આ ટ્વિટ કર્યુ હતુ. જેમાં તેણે લખ્યુ હતુ કે, ભૂલો તો સૌથી થતી રહે છે. મેં પણ કાલે એક ભૂલ કરી હતી. તમે માત્ર તેનાથી શિખી શકો છો અને આગળ વધી શકો છો.\nઆ રીતે થયો આઉટ\nભારતીય ટીમે ટોસ જીતીને પ્રથમ બેટીંગ ઇનીંગ પસંદ કરી હતી. ભારતીય ટીમની બેટીંગ ઇનીંગની 30મી ઓવરમાં વિરાટ કોહલી એજાઝ પટેલના બોલ પર આઉટ થયો થયો હતો. પટેલના બોલને કોહલીએ આગળ આવીને ડિફેન્સીવ સ્ટ્રોક રમવા માટે પ્રયાસ કર્યો હતો. જે બોલ તેના પગે અથડાયો હતો અને અપિલ થતા જ ફિલ્ડ અંપાયરે આઉટ આપ્યો હતો. તેના બાદ કોહલીએ તુરત જ રિવ્યુ લેવાનો નિર્ણય કર્યો હતો. પરંતુ રિપ્લેમાં એ વાત જાણે અસ્પષ્ટ લાગી રહ્યુ હતુ કે, બોલ બેટ પર વાગ્યો અને પેડ પર અથડાયો છે કે કેમ. જેને લઇને ટીવી અંપાયરે નિયમોનુસાર ફીલ્ડ અંપાયર સાથે સહમતી દર્શાવી હતી. એટલે કે કોહલીને આઉટ આપ્યો હતો.\nકોહલી અંપાયરો દ્વારા જાહેર કરેલા નિર્ણયને પગલે નિરાશ થઇ ગયો હતો. સાથે જ તેની નિરાશા તેના સ્વભાવ મુજબ મેદાન પર દર્શાવવાની ચુક્યો નહોતો. મેદાન ને છોડવા દરમ્યાન કોહલીએ ગુસ્સામાં પોતાના બેટને જોરથી બાઉન્ડરી લાઇન પર માર્યુ હતુ. તેણે અંપાયર નિતીન મેનન સાથે વાતચીત મેદાન છોડતા પહેલા કરી હતી. કોહલી અને રાહુલ દ્રાવિડ પણ આ મામલે ડ્રેસિંગ રુમમાં વાતચીત કરતા નજર આવ્યા હતા.


today-horoscope-in-gujarati aajnu rashifal-read 14th April 2021-rashifal-or-horosocpe-here-km – News18 Gujarati\n14th April 2021: મકર રાશિના લોકોને આધ્યાત્મિક વ્યક્તિ આશિર્વાદની વર્ષા કરશે, જાણો આજનું રાશિભવિષ્ય\nLast Updated : April 14, 2021, 01:31 IST\nમેષ રાશિફળ : લાંબી યાત્રાના ધ્યાનમાં રાખીને તમે તમારા સ્વાસ્થ્ય અને ઉર્જાના સ્તરમાં સુધારો કર્યો છે. જે ખૂબ જ ફાયદામંદ રહેશે. વ્યસ્ત દિનચર્ચાના બાદ થાકના ચંગુલમાં ફંસવાથી બચેલા રહેશો. તમે બીજાઓ ઉપર વધારે ખર્ચો કરી શકો છો. નહીં તો આ તમારા ઘરની શાનિત ઉપર અસર નાંખી શકે છે. દીર્ધાવધિમાં કામકાજના સિલસિલમાં કરવામાં આવેલી યાત્રા ફાયદામંદ સાબિત થશે. તમારા પ્રિયનો એક અપ્રત્યાસિત સકારાત્મક કાર્ય, વિવાહને લઈને તમારી ધારાણાઓને બદલી શકે છે. આજનો દિવસ પાર્ટી કરવા માટે સારો છે.\nવૃષભ રાશિફળ - તમારા આકર્ષક વર્તન બીજાનું ધ્યાન ખેંચશે. આર્થિક રીતે સારી સ્થિતિના પગલે તમારા માટે જરૂરી વસ્તુઓ ખરીદવી સરળ રહેશે. તમારા જીવનસાથીના સ્વાસ્થ્ય ચિંતાનો સબબ બની શકે છે. તેને ચિકિત્સકીય દેખરેખની જરૂરત છે. આજના દિવસે રોમાન્સની દ્રષ્ટીથી કોઈ ખાસ આશા નહીં દેખાતી. જો ક્યાંક બહાર જવાની યોજના બનાવી છે તો છેલ્લી ઘડીએ બદલાઈ શકે છે. લગ્નજીવવના સૌથી નકારાત્મક પળોનો સામનો કરવો પડી શકે છે.\nમિથુન રાશિફળ - એવું લાગે છે કે તમે જાણો છો કે લોકો તમારી પાસેથી શું ઈચ્છે છે. પરંતુ આજે તમારે તમારા ખર્ચા ઉપર કાબુ રાખવો. તમે સમૂહમાં છો તો ધ્યાન રાખવું કે તમે શું કહી રહ્યા છો. જાણ્યા સમજ્યા વગર અચાનક શબ્દોનો ઉપયોગ કરવાથી આલોચનાનો શિકાર બની શકો છો. દોસ્તો સાથે સાચવીને વાત કરો. આજના દિવસે દોસ્તીમાં દરાર પડવાની આશંકા છે. જ્યાં સુધી તમને તસલ્લી ન થઈ જાય ત્યાં સુધી બધું કામ પુરુ થઈ ગયું છે. ડોક્યુમેન્ટ પોતાના સિનિયરને ન આપો. આજે તમે પોતાને લોકોના ધ્યાનના કેન્દ્રમાં મેળવશો.\nકર્ક રાશિફળ - તમે કોઈ અજીબ, નિરાશાજનક અને શરમજનક સ્થિતિમાં મૂકાઈ શકો છો. પરંતુ આવું થવાથી દિલ નાનું ન કરો. કારણ કે જિંદગીમાં દરેક વસ્તુથી કંઈકના કંઈક શિખવા મળે છે. વધારાના ખર્ચાઓ તમારા દિમાગ ઉપર છવાયેલા છે. પિતાનું કડક વર્તન તમને નારાજ કરી શકે છે. પરંતુ હાલાતને નિયંત્રણમાં રાખવા માટે શાંત રહો. જેનાથી તમને ફાયદો થશે.\nસિંહ રાશિફળ - આળસ અને ઓછી ઉર્જા તમારા શરીર માટે ઝેરનું કામ કરશે. કોઈ સરજનાત્મક કામમાં વ્યસ્ત રાખવું યોગ્ય રહેશે. બીમારી સામે લડવા માટે પોતાને ઉત્સાહિત કરતા રહો. ખર્ચામાં વધારો થશે. પરંતુ આવકમાં વધારો થતાં બધુ સંતુલિત થઈ જશે. કાર્યક્ષેત્રમાં સારું કામ કરવા માટેની તમારી ક્ષમતાઓને માપવાની કોશિશ કરો. જો તમે યાત્રા કરી રહ્યા છો તો જરૂરી દસ્તાવેજો સાથે રાખવાનું ન ભુલો\nકન્યા રાશિફળ - પોતાના આહાર ઉપર નિયંત્ર રાખો અને ચુસ્ત દુરુસ્ત રહેવા માટે નિયમિત વ્યાયામ કરો. સમૂહમાં હાજરી આપવી રસપ્રદ પરંતુ ખર્ચાળ સાબિત થશે. તમે બીજા પાછળ ખર્ચા કરવાનું બંધ નહીં કરો તો સ્થિતિ બગડી શકે છે. જેની તબિયત ખૂબ જ ખરાબ હોય તેવા સંબંધીઓને મળવા જવાનું થાય. તમે જે પ્રતિયોગિતામાં કદમ રાખશો તેમાં તમારા પ્રતિસ્પર્ધી સ્વભાવ તમને જીત અપાવવામાં મદદ કરશે. તમારા જીવન સાથે તમને સારી ગિફ્ટ આપી શકે છે.\nતુલા રાશિફળ - મનોરંજન અને સૌંદર્યમાં વધારો કરવા જરૂરતથી વધારે સમય ખર્ચ ન કરો. બહારના લોકોના અવાંછિક હસ્તક્ષેપના પગલે તમારા જીવનસાથી તણાવ ઉભો થશે. સાવધાન રહો કારણ કે પ્રેમમાં પડવાનો આજનો દિવસ તમારા માટે મુશ્કેલીઓ ઊભી કરી શકે છે. પોતાના બાયોડાટા મોકલવા અથવા કોઈ ઈન્ટરવ્યૂ માટે જવાનો સારો સમય છે. એવી જાણકારીઓ વ્યક્ત ન કરો જે વ્યક્તિગત અને ગોપનીય હોય. સારું ખાવાનું રોમાની પલ અને જીવનસાથીનો સાથ જ ખાસ છે.\nવૃશ્ચિક રાશિફળ - નવા આર્થિક કરાર અંતિમ રૂપ લેશે. ધન તમારી તરફ આગળ વધશે. અભ્યાસમાં ઓછું ધ્યાન આપવાના બદલે દોસ્તોની સાથે વધારે સમય વિતાવવાના કારણે બાળકો અસંતોષનું કારણ બની શકે છે. એક એવા દોસ્ત સાથે પોતાની મુલાકાત થશે જે તમારા વિચારમા છે. અને જે તમને સમજે પણ છે. કાર્યક્ષેત્રમાં તમારા પ્રતિદ્વન્દ્વિઓને પોતાના ખોટા કામનું ફળ મળશે. વકિલ પાસે જઈને કાયદાકીય સલાહ લેવાનો સારો દિવસ છે.\nધન રાશિફળ - લોકોની સાથે વાત કરવા અને સમારોહોમાં હાજરી આપવોનો ડર તમારા ગભરામણનું કારણ બની શકે છે. આ પરેશાનીથી બચવા માટે પોતાના આત્મવિશ્વાસમાં વધારો કરો. પૈસા કમાવવાના નવી તકો ફાયદો આપશે. તમારી જ્ઞાનની તરફ તમને નવા દોસ્તો બનાવવા માટે મદદગાર સાબિત થશે. વિવાદિત મુદ્દાઓને ઉછાવવાથી બચો. ભાગીદાર તમારી યોજનાઓ અને વ્યવસાયિક ખયાલો પ્રત્યે ઉત્સાહિ રહેશે. આ દિવસ લગ્નજીવન માટે ખાસ સાબિત થશે. બાગબાની કરવાનું તમારા માટે સુકૂન ભર્યું રહેશે.\nમકર રાશિફળ - એક આધ્યાત્મિક વ્યક્તિ આશિર્વાદની વર્ષા કરશે. અને મનની શાંતિ લઈને આવશે. જરૂરતથી વધારે ખર્ચ કરવા અને ચાલાકી ભરી આર્થિક યોજનાઓથી બચો. લોકો અને તેમના ઈરાદાઓમાં જલ્દી નિર્ણય ન લો. બની શકે કે તે દબાણમાં હોય અને તેમને તમારી સહાનુભૂતિ અને વિશ્વાસની જરૂરત હોય. ભાગીદાહીમાં કોઈ નવી પરિયોજનાઓ શરૂ કરવા માટે સારો દિવસ છે. પરંતુ ભાગીદારોને હાથ મિલાવતા પહેલા શાંતિથી વિચારવાની જરૂર છે.\nકુંભ રાશિફળ - રક્તચાપના દર્દીઓને ખાસ ખયાલ રાખવા અને દવા દારૂ કરવાની જરૂરત છે. સાથે જ તેમને કોલોસ્ટ્રોલને કાબૂમાં રાખવાની કોશિશ કરવી જોઈએ. આવું કરવાથી ભવિષ્યમાં ફાયદાકારક સાબિત થશે. આર્થિક રીતે સુધારો નક્કી છે. પોતાના જીવન સાથીની ઉપલબ્ધીઓના વખાણ કરો. તેમની સફળતાની ઉજવણી કરો અને ઈમાનદારીથી વખાણ કરો.\nમીન રાશિફળ - ઘરેલુ સુખ સુવિધાની ચીજો ઉપર જરૂરતથી વધારે ખર્ચો ન કરો. બાળકો ભવિષ્યની યોજનાઓ બનાવવાની અપેક્ષા ઘરની બહાર વધારે સમય વિતાવીને તમને નિરાશ કરી શકે છે. સોશિયલ મીડિયા ઉપર પોતાના પ્રિય માટે 2-3 સંદેશ જુઓ તમને એક ખૂબસુરત અનુભવ અહેસાસ થશે. આજ તમારી સખત મહેનત કાર્યક્ષેત્રમાં જરૂર રંગ દેખાડશે. જો તમે કોઈ વિવાદમાં લપેટાઈ જાઓ તો તિખી ટિપ્પણી કરવાથી બચો.\nFirst published: April 14, 2021, 01:10 IST